
<הצעת חוק התכנון והבנייה, התש"ע-2010>
<היו"ר אמנון כהן:>
אני פותח את הישיבה של ועדה משותפת לוועדת הפנים והכלכלה בנושא של תכנון ובנייה. אנחנו הגענו לחלק ה' פרק ו' הקלות ושימושים חורגים, שזה למעשה פרק אחרון לגבי פרק רישוי בתוך הרפורמה. אנחנו נגיע תיכף להקראה, לאחר מכן נשמע את ההסברים. מר שמאי אסיף נמצא, שמאי פה, מה שלומך? 

<שמאי אסיף:>
תודה רבה.

<היו"ר אמנון כהן:>
העיקר שנהיה בריאים. זה מה שחשוב. שאר הדברים פחות חשובים. אנחנו נרצה לשמוע לגבי הסעיף הזה. אחד הסעיפים החשובים ברפורמה לגבי שימושים חורגים. אני מבין שהמטרה היא לחסל את המושג הזה ולאט לאט להיכנס למצב שכל נושא של תכנון ובנייה בישראל יהיה תקין. נותנים פרק זמן מסוים שנשמיש או לקבל החלטה אחרת לגבי אותו מבנה שעד היום עמד במושג הזה של שימוש חורג. 
על פניו נראה לי משהו חשוב, אבל נראה איך אנחנו נוכל ליישם את זה, איך נחיה עם זה. יש דברים שכמובן גם הגופים, גם רשויות מקומיות, גם משרדי ממשלה צריכים להיערך, לתקצב את הדברים האלה כשעוד מספר שנים, כאשר החוק יכנס לתוקף. שלא נעמוד במצב שאין לנו פתרונות וצריכים פה כרגע להרוס מבנים או אי-אפשר להשתמש במבנים מסוימים. אז בשלב הזה משרד הפנים. מה נשמע מר יהודה זמרת?

<יהודה זמרת:>
פעם אנחנו פעם הכנסת. 

<היו"ר אמנון כהן:>
גמר חתימה טובה אמרו. 

<יהודה זמרת:>
גמר חתימה טובה. הכול טוב.

<היו"ר אמנון כהן:>
אמרו לי מלמעלה, כל מי שמשתתף בוועדה המשותפת הזו ויש כל-כך הרבה דברים לטובת עם ישראל. נחתם בספר חיים טובים והשלום ובריאות איתנה ונחת מהמשפחה ולדורות הבאים כולם, כל יוצאי חלציהם. זאת אומרת, כל מי שמשתתף בדיונים פה - - 

קריאות:

אמן ואמן.

<יצחק -שייע ישועה:>
בכל הדיונים כמובן.

<היו"ר אמנון כהן:>
בכל הדיונים, כן. אז אני מקבל את הצעתו של היועץ המשפטי של משרד הפנים מר יהודה זמרת, שעבד קשה למרות שאנחנו היינו בפגרה, אבל הוא עבד כל הזמן. נבקש מעו"ד איריס פרנקל הפעם לעשות הרגשה טובה למשרדי הממשלה והיא תקריא לנו את הסעיפים. בבקשה.

איריס פרנקל-כהן:

	
	
	פרק ו': הקלות ושימושים חורגיםtc "פרק ו': הקלות ושימושים חורגים" \f C \l 2 

	הקלה ושימוש חורג
	367.
	(1) רשות הרישוי רשאית, בכפוף להוראות פרק זה, לתת היתר שיש עמו הקלה, לאשר שימוש חורג או להאריך תוקפו של אישור כאמור, ובלבד שהחלטה על מתן היתר או אישור שימוש חורג או על הארכתו התקבלו לפני חלוף שבע שנים מיום התחילה. 

	
	
	(2) על אף האמור בסעיף קטן (א), רשאית רשות הרישוי אף לאחר חלוף המועד האמור באותו סעיף קטן, להאריך אישור לשימוש חורג ובלבד שהשימוש החורג שהותר הוא שימוש כמבנה ציבור. 

	
	
	(3) על אף האמור בסעיף קטן (א) לא ניתן יהיה ליתן הקלה או אישור לשימוש חורג אם חלה על הקרקע תכנית  מתאר מקומית שנקלטה לאחר יום התחילה. 



כאן רק על מנת להבהיר, מופיעה הגדרת מבנה ציבור על מנת להבהיר את האמור בסעיף קטן (ב). שתי הבהרות נוספות נוגעות לעניין של חובת תשלום הפיצויים בגין מתן היתר לשימוש חורג וחובת תשלום היטל השבחה על מנת שבעצם נהיה מודעים להשלכות של הפעולות התכנוניות הללו.
	קציבת זמן לשימוש חורג
	368.
	היתר לשימוש חורג יינתן לתקופה שלא תעלה על חמש שנים. 

	הגשת בקשה להיתר שיש עימו הקלה או בקשה לשימוש חורג
	369.
	(א)
בקשה לאישור הקלה או בקשה לאישור שימוש חורג בקרקע או בבניין תוגש לרשות הרישוי כחלק מבקשה להיתר; רשות הרישוי תדון בבקשה להקלה או שימוש חורג טרם הדיון בבקשה להיתר, 

	
	  
      
	 (ב)
על הגשת בקשה כאמור יחולו הוראות סעיפים 304 עד 306, וסעיף 308, בשינוי זה: בסעיף 308(ב) ו-(ג), במקום "עשרה ימים" יקראו "20 ימים".



כאן הערה של הייעוץ המשפטי, שבעצם עוד לא מיצינו את הדיון מבחינתנו מול הממשלה. האם לחייב בקיום בדיקה מרחבית במסגרת הדיון בבקשה להקלה או שימוש חורג. כלומר, כשמתקיים דיון הרי יש, לכאורה, שני שלבים, קודם בקשה להיתר שימוש שחורג מהתכנון ולאחר מכן בהיתר עצמו. האם לאחד את זה, גם מבחינת הבדיקה המרחבית וגם מבחינת ההתנגדויות. כלומר, שזה כבר השלב המאוחר יותר. 

	תנאים לדיון בבקשה לשימוש חורג או הקלה 
	370.
	נקלטה בקשה להיתר שיש עימו הקלה או בקשה לשימוש חורג, לא תדון בה רשות הרישוי אלא לאחר שהתקיימו כל אלה:

	
	
	
	(1)
רשות הרישוי פרסמה בעיתון ובאתר האינטרנט של מוסד התכנון, הודעה המפרטת את מהות הבקשה  ואת אפשרות ההתנגדות לה, לרבות המועד להגשת ההתנגדות כאמור בסעיף 371 (בסעיף זה - הודעה על בקשה) ; הפרסום בעיתון יהיה על חשבון המבקש;

	
	
	
	(2)
המבקש הציג הודעה על בקשה במקום בולט בחזית הקרקע או הבניין שעליהם חלה הבקשה במשך כל התקופה להגשת ההתנגדויות, בדרך שתקבע רשות הרישוי; 

	
	
	
	(3)
נשלחה הודעה על בקשה , לכל אלה:

	
	
	
	
	(1) כל בעל זכויות בקרקע שלגביה הוגשה הבקשה;

	
	
	
	
	(2) כל בעל קרקע הגובלת בקרקע שלגביה הוגשה הבקשה;

	
	
	
	
	(3) כל בעל זכויות אחר בקרקע העלול להיפגע מאישור הבקשה;


גם כאן שתי הערות: בהתייחס לפסקה (3) רישה, יש לקבוע על מי חלה החובה להגיש הודעות, שאחרת הדבר עוד ייפול בין הכיסאות. לגבי סעיף קטן (ד) (3) אנחנו סבורים שיש לשקול להודיע גם לאותם גורמים, שמפורטים בסעיף 246 (ג) שהרי מדובר פה באיזשהו שינוי לתכנון הקיים. כלומר, סעיף 246 (ג) מפרט שורה של גורמים שעלולים להיות בעלי איזושהי אמירה, כמו אותו גורם שאחראי על מקומות קדושים: שר האחראי על בתי עלמין, מנהל רשות עתיקות, רשות התעופה האזרחית וכיוצא בזה.

	התנגדות להקלה ושימוש חורג
	371.
	(א)
רשאים להגיש התנגדות לבקשה להקלה או שימוש חורג מי שנשלחה לו הודעה לפי סעיף 370(3). 

	
	
	  (ב)  התנגדות להיתר תוגש לרשות הרישוי בתוך 14 יום ממועד פרסום  
   ההודעה על קליטת התכנית בעיתון. 

	
	
	


לדעתי נשמעת כאן או מועד קבלת ההודעה לפי המאוחר.

	
	
	(ג)
הוגשו התנגדויות לבקשה להקלה או לשימוש חורג, תשמע רשות הרישוי את ההתנגדויות בתוך 21 ימים מתום התקופה להגשתן, ורשאית היא למנות חוקר אשר ישמע את ההתנגדויות; מונה חוקר כאמור, יפעל על פי סעיפים 268 עד 274, בשינויים המחויבים. 

	החלטת רשות הרישוי
	372.
	(א)
רשות הרישוי תחליט בבקשה להקלה או לשימוש חורג בתוך 21 ימים מתום שמיעת ההתנגדויות על ידיה או מיום שהוגש לה דו"ח החוקר, לפי העניין; רשות הרישוי תחליט לאשר את הבקשה כפי שהוגשה או לדחותה, ורשאית היא לאשרה בתנאים או בשינויים שתקבע; הוגשו התנגדויות לבקשה להקלה או לשימוש חורג, תתייחס רשות הרישוי בהחלטתה להתנגדויות ותפרט אם קיבלה אותן, כולן או חלקן, או דחתה אותן, ותנמק את החלטתה.

	
	
	(ב)
הודעה בדבר החלטת רשות הרישוי כאמור בסעיף זה, תשלח למבקש ולמי שהגיש התנגדות לבקשה.

	החלת הוראות על בקשה להקלה או לשימוש חורג 

	373.
	(א)
ניתנה החלטה לאשר בקשה להקלה או לשימוש חורג, לאשרה בשינויים או לקבוע תנאים לאישורה, יחולו על הבקשה להיתר הוראות סעיפים 310 עד 319, בשינויים המחויבים, ובלבד שבכל מקום שבו נאמר בסעיפים אלה "ממועד קליטת הבקשה" יקראו "מהמועד שבו ניתנה החלטה לאשר את הבקשה להקלה או לשימוש חורג או שבוצעו השינויים שנקבעו לאישורה או שהתמלאו התנאים שנקבעו לאישורה", לפי העניין; 

	
	
	(ב)
נדחתה בקשה להקלה או לשימוש חורג, יראו את הבקשה להיתר כבקשה שנדחתה.

	אישור לשימוש חורג בקרקע המיועדת לשטח פתוח
	374.
	אישור לשימוש חורג בקרקע המיועדת לשטח פתוח בתכנית מתאר מחוזית תקפה או בתכנית מתאר מחוזית שהופקדה לפני תחילתו של חוק זה ולא נדחתה, או בתכנית מתאר מקומית-כוללנית, טעון אישורה של הוועדה המחוזית.


374א – אני מבטלת את השינויים שנעשו פה. הסעיף אומר "לא יינתנו הקלה או שימוש חורג מתוכנית מתאר ארצית, או מתוכנית מתאר מחוזית". למעשה, זה הועבר מסעיף 370 (4). כאן הערת הייעוץ המשפטי אומרת, צריך לשוב ולעיין בסעיף זה מאחר ויכול להיות שצריך לאפשר, בנסיבות מיוחדות, חריגה גם מתוכנית מתאר ארצית ומחוזית ובלבד שייקבעו הבלמים המתאימים. למשל, כאשר מדובר באיזושהי חריגה, שיש בה להשפיע על שטחים פתוחים, שהדבר יהיה באישור המועצה הארצית.  סטייה ניכרת 375 - - 

<היו"ר אמנון כהן:>
לא הבנו. סטייה ממה? הדוגמא. 

איריס פרנקל-כהן:

בעצם הקראתי את הסיפא להערה שלי. 

<היו"ר אמנון כהן:>
אוקיי. סליחה.

איריס פרנקל-כהן:

	סטייה ניכרת

	375.
	(1) לא יינתנו הקלה או היתר לשימוש חורג אם יש בכך סטייה ניכרת מתכנית הכוללת הוראות מפורטות החלה על הקרקע או הבניין; לעניין זה, "סטייה ניכרת" – כפי שיקבע השר. 

	
	
	(2) מבלי לגרוע מהוראות סעיף קטן (א), תוספת לשטח הכולל המותר לבנייה על פי תכנית שהופקדה לאחר כ"ט בתמוז התשמ"ט (1 באוגוסט 1989), היא סטייה ניכרת.


למעשה, יש להניח שתקנות התכנון והבנייה "סטייה ניכרת" הן אלה שימשיכו לעמוד בתוקפן. בחלוף שבע שנים ממילא לא ניתן יהיה לתת שימוש חורג. ועוד שלוש הערות בהקשר הזה: אנחנו סבורים שראוי שקביעת השר לעניין "סטייה ניכרת" יהיה בהתייעצות עם המועצה הארצית. אומנם סעיף שבע קובע שהמועצה הארצית, בין השאר, מוסמכת לייעץ, אבל זה לא מטיל חובה להתייעץ. לכן אנחנו חושבים ש"סטייה ניכרת" הוא נושא מספיק חשוב כדי שתהיה חובת התייעצות.

2.   יש לקבוע הוראה דומה להוראה בחוק הקיים לפיה "שינוי מהוראות שנקבעו בתכנית לעניין עצים בוגרים כהגדרתם בסעיף 83ג או לעניין נטיעת עצים – ייחשב כסטייה ניכרת".
הדבר הזה לא מופיע בסעיף. מן הסתם זה גם לא מופיע בתקנות סטייה ניכרת. 

3.  יש לקבוע הסדרים לבחינת התאמתו של מבנה חקלאי לייעודו על מנת לבחון קיומו של שימוש חורג בשטחים חקלאיים.
היום, התוספת הראשונה לחוק היא זו שמתייחסת ל"מהי מטרה לא חקלאית". למעשה, בחוק המוצע אין עדיין קביעה כזו ואנחנו מציעים לקבוע הגדרה ל"מהי מטרה חקלאית". 

	סייג לסטייה מתכנית 
	376.
	(א)
תוספת לשטח הכולל המותר לבנייה שהיא אחת מאלה, לא תיחשב כסטייה מתכנית:


	
	
	
	(1)
תוספת לשטח הכולל המותר לבנייה לפי תכנית שהופקדה לפני יום י' בכסלו התשס"ז (1 בדצמבר 2006), הנדרשת לצורך ביצוע התאמות נגישות הנדרשות לפי הוראות חוק שוויון זכויות לאנשים עם מוגבלות או לפי הוראות התוספת הרביעית;

	
	
	
	(2)
תוספת לשטח הכולל המותר לבנייה במגרש בהיקף של 5% משטח המגרש או 5% מהשטח הכולל המותר לבנייה באותו מגרש על פי התכנית הכוללת הוראות מפורטות החלה עליו, לפי הנמוך מביניהם, הנדרשת לצורך ביצוע התאמות נגישות לבניין, לרבות בניית מעלית, לא תיחשב כסטייה מתכנית אף אם ביצוע ההתאמות כאמור אינו מתחייב לפי הוראות חוק שוויון זכויות לאנשים עם מוגבלות או לפי התוספת הרביעית לחוק זה;

	
	
	
	(3) תוספת שטחי שירות המתחייבת משינוי הוראות כל חיקוק לאחר אישור התכנית או תוספת שטחים כאמור לשם בניית מרחב מוגן, בשטח שלא יעלה על השטח שקבע שר הביטחון לפי חוק ההתגוננות האזרחית.

	
	
	
	(4)
תוספת לשטח הכולל המותר לבנייה לצורך הרחבת שטחה של יחידת דיור קיימת, אשר נבנתה לפי היתר בנייה שניתן לפני 01.01.2002, ובלבד שתוספת השטח לא תשמש אלא לצורך הרחבת יחידת הדיור האמורה, ובשטח שלא יעלה על אחד מאלה- 

	
	
	
	
	(א)
ביחידת דיור ששטחה הכולל אינו עולה על 70 מ"ר – 15 מ"ר;

	
	
	
	
	(ב)
ביחידת דיור ששטחה הכולל עולה על 70 מ"ר- 15% משטח יחידת הדיור או 25 מ"ר, לפי הנמוך מביניהם. 

	
	
	(ב)
תוספת קומות תת-קרקעיות המתחייבת מתוספת לשטח הכולל המותר לבנייה כאמור בסעיף קטן (א)(3) לא תיחשב כסטייה מתכנית.


כאן יש הבהרה שמתייחסת לאותם נושאים, שבעצם ניתן לערור עליהם. אתם מוזמנים להסתכל גם ב-340 וגם ב-373. 

	
	
	פרק ז': הוראות שונות להיתריםtc "פרק ז': הוראות שונות להיתרים" \f C \l 2 

	נגישות לאנשים עם מוגבלות
	377.
	בנין מגורים חדש, בניין ציבורי חדש ומקום ציבורי חדש יהיו נגישים לאנשים עם מוגבלות ויבוצעו בהם הסדרי נגישות, בהתאם לתוספת הרביעית לחוק זה. 


נדמה לי שראוי לשוב ולבחון את ההוראה. ברגע שנדון בתוספת הרביעית – פה מדובר באיזושהי הוראה דקלרטיבית – יכול להיות שצריך יהיה לשקול בכלל להכניס את התוספת. אני פשוט מפנה אתכם להערה. 

	כתב שיפוי כתנאי למתן היתר לקמת מתקן תקשורת בשיטה התאית
	378.
	(1) בסעיף זה-

	
	
	
	"מתקן תקשורת בשיטה התאית" – מתקן המוקם על ידי בעל רישיון או מטעמו, המשמש או המיועד לשמש למתן שירותי רדיו טלפון נייד, לרבות אנטנה, משדר, תורן או כל מכשיר עזר אחר, הנועד לתמוך בתפעול המתקן;

	
	
	
	"בעל רישיון" – מי שקיבל רישיון כללי לפי חוק התקשורת (בזק ושידורים), למתן שירותי רדיו טלפון נייד.

	
	
	(2) מוסד התכנון יתנה מתן היתר להקמת מתקן שידור לתקשורת בשיטה התאית, בכתב שיפוי מאת בעל הרישיון להקמת המתקן האמור מפני תביעה לפיצויים, בהתאם להנחיות המועצה הארצית; הנחיות המועצה הארצית כאמור יעמדו בתוקפן עד שייקבעו הוראות לעניין זה בתכנית מתאר ארצית.


<היו"ר אמנון כהן:>
ממשלה, מי רוצה להסביר? מר שמאי אסיף בכבוד.

<שמאי אסיף:>
צריך לומר שהמהפכה שהרפורמה מנסה לעשות, שהצעת החוק הזאת מנסה לעשות, היא מהפכה משמעותית וחשובה. אבל רוב מה שקראנו היום זה בעצם מעין הוראות מעבר, עד למועד שבאמת השינוי, המבנה החדש יקרה. אבל כיוון שצריך זמן על מנת שהתוכניות יוסבו וההתנהלות תהיה כזאת שלא יפגעו כל הנושאים שנהנים היום או שחשוב לגביהם שיהיו הקלות בשימושים החורגים, לכן הנושא הזה נדחה בתקופות זמן שונות, כפי שזה נאמר כאן לגבי שימושים שונים וזה נאמר כאן בתוך התהליך. 
אבל העיקרון החשוב הוא שאנחנו חיים בעולם יותר ויותר – וכך טוב – בעולם שבו מצד אחד צריך גמישות בתוכניות, ומצד שני אנחנו חיים בעולם של שימושים מעורבים. זאת אומרת, יהיו יותר ויותר סיטואציות, שבהם שטחים שונים בתוך הישובים ובתוך הערים שלנו, יהיו שטחים שבהם יהיו שימושים מעורבים. 
זאת אומרת, שבאותו בניין יוכלו לעשות גם את זה וגם את זה ובשכונה או ברחוב מסוים אפשר יהיה לעשות הרבה מאוד דברים ביחד. וזה בניגוד לתפיסות שעמדו ביסוד החקיקה הבסיסית – שאנחנו מדברים עליה – בשנת 65', שבה למעשה התפיסה הבסיסית היתה שרוצים לראות כל דבר במקום אחר. תפיסת האזור ה-zoning, ששמה את הדברים במקומות שונים. 
כדי שהעניין הזה יעבוד וכדי שהוא לא יעשה בצורה לא מסודרת זה צריך להתבטא וזה מתבטא למעשה יותר ויותר בעשרות השנים האחרונות בתוכניות. כל תוכנית חדשה יותר ויותר – אם נסרוק את התוכניות לאורך הזמן – התוכניות הופכות להיות מעורבות. זאת אומרת, שאפשר בכל תא שטח לכלול יותר שימושים. לא אסביר את הרציונל שבעניין, אבל זה חשוב מאוד לצורך חיינו, שהאפשרויות האלו יהיו והגמישות הזאת תהיה. עכשיו, בואו נפריד את שני הדברים. נדבר על שימושים מעורבים. קודם כל על שימושים חורגים.  
התהליך של שימוש חורג הוא תהליך צולע היום, וכולם מכירים את הרבה הבעיות שהיו במשך השנים באיתור שלו. סך-הכול זה מן חצי תוכנית וחצי לא תוכנית. עושים משהו, מפרסמים אותו ובעצם זה לא פתוח ושקוף וזה לא חלק מהתוכנית, אלא זה משהו אד-הוק לנקודה מסוימת וזה יוצר המון בעיות. אבל בסייגים מסוימים, החקיקה הזאת מאפשרת את המשך העולם הזה של שימושים חורגים, גם בהמשך מתוך הנחה שהתוכניות יאפשרו את מגוון השימושים. 
לדוגמא, אם בשכונה מסוימת או באזור מסוים רוצים להכניס גם גני-ילדים וגם משרדים וגם מתקנים ציבוריים מסוגים שונים, באים ואומרים לציבור בתוכנית וכותבים: פה ניתן יהיה לעשות את כל הדברים האלה. ואם מישהו מתנגד ורוצה בכל זאת שהשכונה הזאת תהיה הומוגנית סטרילית יותר או מאוזרת בצורה יותר ברורה, שיאמר את דברו בזמן האישור של התוכנית, ואז אם יקבלו את זה, אז יגבילו את זה, ואם לא אז זה ידחה. 
אבל הכוונה הכללית היא לאפשר את העניין. ואז כאשר באים לאשר בהיתרים את השימושים באופן יותר ספציפי, למעשה כל דבר תואם תוכנית. לא צריכים לפרסם פעם נוספת שימוש חורג, לא צריך לעשות את הפרוצדורה יותר ארוכה. הדברים שקופים, כולם יודעים, כולם ברורים, לא יכולים לבוא בטענות והכול מסתדר. זה כלול גם בעניין של שינוי מהיתר קיים. 
אם בהיתר קיים, לדוגמא, יש בניין מגורים ובתוך בניין המגורים הזה יש רק דירות לפי ההיתר הקיים, ואם מישהו רוצה לעשות בו גן-ילדים, כל מה שהוא צריך לעשות, הוא צריך להגיש היתר חדש. למעשה, הוא לא צריך לפרסם אותו בכלל. אם בתוכנית מופיע סעיף שמאפשר גני-ילדים בתוך כל הבניינים האלה, כל מה שהוא עושה, הוא מוציא היתר חדש. הוא לא צריך לפרסם אותו. זו פרוצדורה מהירה, תלוי במקרה, של 90-30 יום וכולי, כדי להגיע לכלל היתר.

<היו"ר אמנון כהן:>
אז מה יקרה כרגע עם גן-ילדים, שהוא פועל פיזית במבנה מסוים של נגיד עשר קומות. יש דירה אחת שהיא גן-ילדים, שקיבל אישור חורג – זה נקרא עד היום, נכון? זה היה חורג שם.

<שמאי אסיף:>
אישור שימוש חורג.

<היו"ר אמנון כהן:>
עשר שנים הוא כבר עובד עם אישור שימוש חורג. מצד אחד, העירייה אומרת: מבחינתי כעירייה טוב לי, כי באזור הזה אין לי מספיק גני-ילדים ואין לי תקציב כרגע ואין לי שטח לתת. זה לוקח כמה משפחות בחשבון ופותר לי את הבעיה שלי. יש פה שימוש חורג. הוא עושה את העסקים שלו. הרי יש כל מיני קריטריונים: יש של משרד הרווחה, יש של מתנ"סים, יש של פרטי. 
כרגע מבחינת העירייה היא נתנה לו את האישור. מה יקרה? מה יהיה דינו לאחר שאנחנו מעבירים את החוק? כרגע אני מדבר על גן-ילדים, יכול להיות כל נושא אחר שנמצא כרגע בשימוש חורג. הוא למעשה מבחינת רשויות נותן מענה מסוים. פעם זה גן-ילדים ופעם אולי זה משהו אחר. מה יהיה דינו? איך יהיה?

<שמאי אסיף:>
יסבירו את זה אולי יותר בפירוט, אבל אני רק אומר שיש פה הבחנה בין שימושים שונים, במקרה הספציפי שאתה הצגת לגבי גן-ילדים כמוסד ציבורי. יש כאן למעשה תהליך שמאפשר את המשך העולם של השימושים החורגים ללא הגבלה. עד כמה שאני זוכר.  

<היו"ר אמנון כהן:>
יש נושאים לחמש שנים, יש שבע שנים.

<יהודה זמרת:>
יש שבע שנים מאז שאנחנו באים ואומרים: תקופת המעבר הנוכחית מאפשרת קודם כל היערכות. רשויות מקומיות צריכות להיערך לעובדה שגני-ילדים קיימים. צריך לעשות תוכנית שמסדירה אותם במסגרת שילוב באזורי מגורים ולעשות הסדרה כוללת ולא להשאיר את הנושא - - - 

<היו"ר אמנון כהן:>
עכשיו שנייה, תן להשלים לך. אני בכוונה מקשה בשביל שאני אדע יותר טוב. שאני לא אעשה משהו שהוא - - - אסור להטיל גזירה שהציבור יכול לעמוד בה.  אתה מבין, אנחנו צריכים לחשוב. הרשויות צריכות להיערך. הרשויות בשביל להיערך הן צריכות לעשות תוכניות, הן צריכות גם תקציב לנושא הזה. להוציא ארבעה חמישה גנים באזור הזה. הוא צריך לשים שם גן עירוני. לצורך כך הוא צריך לבנות, הוא צריך לעשות תוכניות.

<יהודה זמרת:>
לאו דווקא גנים עירוניים. גנים עירוניים נמצאים בדרך-כלל במבנים יותר מוסדרים. מדובר כאן בעיקר על הגנים הפרטיים.  

<היו"ר אמנון כהן:>
זה מה שאני אומר.

<יהודה זמרת:>
לא הם שהרשות המקומית מוציאה אותם. כוחות השוק מניידים אותם לפי עלויות למקומות.

<יצחק -שייע ישועה:>
הם פותרים בעיה לרשות.

קריאות:

אנחנו בעד.

<יהודה זמרת:>
שבע שנים אנחנו קובעים לעצמנו איפה יהיו האזורים, איפה מותר, איפה אסור וצריכים גם המערכת הפרטית, גם המערכת הציבורית – המערכת הציבורית בונה את זה בדרך כלל בשטחים החומים, לה יש פחות בעיות – וצריך להתכוונן לשם. אבל קבענו עוד הוראה כדי לאפשר עוד הארכה. באנו להגיד: מי שכבר יש לו שימוש חורג כבר קיים, הקיימים, אפשר יהיה להמשיך ולהאריך להם בלי תקופת מגבלה גם מעבר לשבע שנים על הקיימים. אבל גם הרשויות צריכות להיערך, שלא מוסיפים גני-ילדים חדשים.

<היו"ר אמנון כהן:>
איך אני פותר? אני ראש עיר היום. יש לי בתחום שיפוטי עשרה גנים פרטיים. אמרתי עשרה, יכולים להיות גם מאה. איך אני פותר את הבעיה הזאת עם תוכנית כוללת? 

<שמאי אסיף:>
נורא פשוט.

<היו"ר אמנון כהן:>
הם פרטיים. הם פרטיים.
<שמאי אסיף:>
תוכנית בדף אחד. אומנם היום צריך למלא עוד כמה טפסים, אבל לא משנה, אבל בדף אחד בעיקרון. תוכנית מאוד קצרה, שאומרת באזור המגורים הזה – הוא צריך להחליט באיזה אזור – אנחנו נאפשר שימושים לגני-ילדים בכפוף לכל מיני תנאים כאלו ואחרים שהם אומרים.

<אורי מקלב:>
זאת אומרת, שבאזור מגורים ניתן להקים בדירה גן-ילדים ובכפוף לכך שכמובן יש תנאים, דירת מגורים מותאמת לדברים קצת שונים וקובעים את הכללים. מאותו רגע אפשר להקים גני-ילדים. זה בעצם השימושים החורגים.

<שמאי אסיף:>
בהיתר. לא צריך בכלל שימוש חורג. לא צריך לפרסם.
<שולמית ביסמנובסקי:>
מצוין.

<היו"ר אמנון כהן:>
מה יהיה עם אותם דיירים שמפריע להם גן-ילדים? 

<יהודה זמרת:>
יתנגדו לתוכנית.

<היו"ר אמנון כהן:>
הוא עובד משמרת והוא בא ביום דווקא לישון.

<שמאי אסיף:>
בלאו הכי היום הליך של שימוש חורג מחייב פרסום. הם יבואו ויתנגדו. גם היום זה קיים. הם יעשו את זה גם בהמשך. יש תוכנית מופקדת ואנשים יוכלו לטעון את הטענות נגד העניין הזה, ואז ראש העיר יצטרך לעמוד ציבורית מול הציבור שלו ולהחליט האם הוא כן מאפשר את עירוב השימושים או איננו מערב.

<היו"ר אמנון כהן:>
אז מי מחליט בנושא הקלות ושימושים חורגים? הוועדה המקומית או מישהו אחר?

<אורי מקלב:>
רשות הרישוי.

<היו"ר אמנון כהן:>
רשות הרישוי היא - - - 

<שמאי אסיף:>
רשות הרישוי במקרים אלה. זה לגבי שימושים חורגים. עולם ההקלות הוא עולם אחר. הוא שונה במידה מסוימת ממה שהסברתי קודם לגבי שימושים חורגים. העיקרון הבסיסי, ששוב יש כאן שבע שנים של תקופת מעבר שהיא תקופה ארוכה. העיקרון אומר שהרעיון – מושג "הקלות" הוא בעצם איזשהו מכשיר שיוצר גמישות בתוך תוכניות. 

זאת אומרת, למרות שהתוכנית אומרת כך וכך קווי בניין וכך וכך קומות וכולי, אפשר להוסיף. להוסיף עוד קומה, להוסיף עוד עשרה אחוז מקווי הבניין ביחס למרווחי הצד. אפשר אחוזים מסוימים של שטחים נוספים לעשות, כל מיני הקלות מהסוג הזה. בדרך כלל אחוזים קטנים. 
היום החקיקה יוצרת איזושהי מנה – באחוזים אומנם – אבל מנה קבועה, שהיא נכונה לגבי כל התוכניות. אנחנו יודעים שעולם התוכניות הפך להיות עולם הרבה יותר מגוון. זה לא בניינים שעומדים על מגרשים של חצי דונם או של דונם ומסתכלים על כל הארץ בתור דבר שנראה אותו דבר. 
יש לנו שכונות כאלה ואחרות ומגדלים וכל מיני דברים שונים בעניין הזה. בניינים גדולים יותר וקטנים, מוסדות כאלה ואחרים. מי שבפרקטיקה הזאת של הקלות יודע שהאחוזים האלה שניתנים הם לפעמים בדיחה לכיוון גוזמה, ולפעמים בדיחה לכיוון שזה לא מספיק למעשה ואין לזה שום משמעות לעניין הזה. 
לכן מה שאומרת הרפורמה: מעכשיו כל תוכנית חדשה, הן כוללנית והן תוכנית מתאר מקומית, תצטרך לכלול בתוכה את הגמישויות המתאימות לה. אנחנו חושבים שהגמישויות צריכות להיקבע בתוכנית ולא באופן גורף בחקיקה. 

<אלי סבן:>
מצוין. איפה זה מופיע?

<יהודה זמרת:>
הוראות גמישות בהוראות בכל תוכנית מה תכלול התוכנית.

<אלי סבן:>
לא, לא. איפה זה מופיע בחוק שיש בתוכנית?

קריאות: 

- - - 

<שמאי אסיף:>
אבל, כיוון שגם זה כרוך בפעילות, שאומרת שצריך לשנות את התוכניות ולהכניס בתוכניות החדשות את הגמישויות האלה. אפשר כמובן, באופן טכני, גם לעשות תוכנית שאומרת: אנחנו לוקחים את הגמישויות ההיסטוריות שקיימות ואנחנו מכניסים אותם לתוך התוכנית. זו גם כן אפשרות. זו ברירת מחדל שהיא אפשרית לצורך העניין הזה. אבל לדעתי זה לא נכון. צריך לבחון את זה לגופו של עניין. 
אבל, כדי לאפשר, בינתיים, שהעולם הזה יישאר למעשה, עשינו שני דברים בסעיפים האלה שקראנו: אל"ף עולם ההקלות נשאר לתקופה מסוימת כתקופת מעבר, תקופת שבע שנים בשיטה שהיא קיימת היום. 
דבר נוסף, הוספנו רשימה של נושאים, שבהם אנחנו נותנים מראש איזושהי גמישות, שהחקיקה עצמה אומרת: אנחנו כבר נותנים איזשהו מרווח גמישות, כמו הגדלה של דירות, כמו בדירות מסוימות ישנות, תוספות שכרוכות או שינויים שקשורים בסדרי נגישות וכולי. זה בעצם העולם שאנחנו היום מציגים כאן.  

<אורי מקלב:>
אדוני היושב-ראש, אני לא כל כך הבנתי. אני לא משפטן. כשאני קראתי את הצעת החוק הבנתי "מבנה ציבור", כולל השאלה שאתה שאלת לגבי גני-ילדים, אין הגבלה של זמן. אני יודע - - -

<ארז קמיניץ:>
ככל שהבקשה מוגשת  או - - - 

<יהודה זמרת:>
בקשה לפני תום התקופה. כלומר, אם עוד תשע שנים – אחרי שיכנס החוק לתוקפו, אחרי תקופת המעבר – מישהו מבקש שימוש חורג לגן-ילדים, כבר לא ניתן יהיה. כי עד אז, במהלך התקופה הזאת מבחינת התוכניות, ההיערכות שלהם, היכולת הסתגלות  - - - 

<אורי מקלב:>
לא ניתן להבנה. אני מבין שאתם הלכתם והרחבתם את "מבנה הציבור". אמרתם: "מבנה ציבור" מכיוון ש"מבנה ציבור" זה דינמיקה של השתנות של אוכלוסייה ועוד דברים אחרים ועוד צרכים שיש לדינמיקה יחד עם החיים המוניציפאליים, האורבניים – זה לא משנה עכשיו בהגדרה – אתם נותנים את ההחרגה, שבדברים ציבוריים יהיה אפשר לאפשר שימוש חורג ולא בדברים שהם לא ציבוריים. 
אבל כשאתם כותבים בסעיף (ג) "על אף האמור בסעיף קטן (א) לא ניתן יהיה ליתן הקלה, או אישור לשימוש ... אם חלה על הקרקע". סליחה בסעיף - - -

<ארז קמיניץ:>
לא, זה ב-(ב).

<אורי מקלב:>
(ב) 

<יהודה זמרת:>
הכוונה היא רק להאריך שימוש של מבנה ציבור.

<ארז קמיניץ:>
בתוך התקופה.

<אורי מקלב:>
את מה שבתוך התקופה אז לאחר שבע שנים - - -

<יהודה זמרת:>
מה שבתוך התקופה - - -. לאחר זה היא עושה תוכנית. היא אומרת: גני-ילדים ומסבירה פעם אחת ולתמיד. באה ואומרת: גני-ילדים באזורי מגורים, אפשר, אי אפשר, באילו תנאים. היא עושה הסדר כללי לכל השכונה או לחלקים גדולים מהעיר או לכל העיר, בחלק מהמקומות, והיא קובעת את זה מראש, את הכללים. ולא כל פעם היא עושה את זה – מה שנקרא – נקודתי. עושה הסדר כללי לכל העיר.

<שמאי אסיף:>
לא לכל העיר. אפילו לשכונה. אני אסביר. הכוונה הכללית – לשאלה הזו – אומרת: אנחנו רוצים להקל, אנחנו רוצים להגמיש. ההליך של שימוש חורג היום – ויעידו על כך כל מי שעוסקים בעניין הזה – הוא הליך בעייתי ומסורבל. אנחנו רוצים להקל. 
אנחנו רוצים ליצור מצב שלא יצטרכו בכל שימוש ספציפי ללכת לתהליך של פרסומים והתנגדויות וכל מה שקשור בעניין הזה וכולי. אלא לומר מראש: זה לגיטימי שאנחנו חיים ביחד, כל מיני דברים ביחד. זה מה שצריך לומר בתוך העניין. 
זאת אומרת, במקרה העתידי המענה מבחינת מבנה ציבור יינתן באופן הרבה יותר גמיש. זאת אומרת, ראש רשות או כל גוף כזה או אחר שירצה להקים שימושים ציבוריים בתוך זה, יוכל לעשות את זה בהרבה יותר גמישות מאשר הוא עושה את זה היום. זאת הכוונה וזה הכיוון. כי ההליך היום הוא מסורבל. 

<אורי מקלב:>
אבל אתה מגביל את זה בזמן.

<יהודה זמרת:>
לא, את זה כבר לא הגבלתי.

<שמאי אסיף:>
לא, ההקלה תהיה. אנחנו אומרים כיוון שהתוכניות עדיין לא בנויות לעניין הזה, לא עושות את זה, אנחנו נותנים קודם כל שבע שנים לגבי כל השימושים. אפשרות שעדיין המסגרת הזו של שימושים חורגים תשמר לשבע שנים ולגבי מבנה ציבור גם בהמשך לאלה שכבר יש להם. נניח, אם אתה כבר שם, אתה יכול להמשיך ולקיים את השימוש חורג גם אם לא שמו תוכנית, לא עשו תוכנית שמאפשרת - - - 

<יהודה זמרת:>
אבל אם אתה לא תואם לתוכנית הכללית שעשתה, למרות - - - באנו ואמרנו: אנחנו מכירים את הבעייתית המסוימת, את העלות הציבורית. 

<אורי מקלב:>
שימושים חדשים עכשיו. שימושים חדשים.

<יהודה זמרת:>
שימוש חדש. תהיה תוכנית כוללת. תהיה תוכנית כוללת וכך היא אמורה להיפתח. תהיה תוכנית שאומרת באזור שכונת רמות – מותר באזורי מגורים בכפוף, קדמי, אחורי, מעל שטח מסוים – יהיה ניתן להקים גני-ילדים, ולא לעשות את זה כל פעם שמגיעה בקשה לשימוש חורג פרטני, לשלוח את כולם למסלול אינסופי, גם את המערכת, גם את כולם. גם קבלת החלטות באופן שהוא לא שוויוני וכולל, אלא כל פעם נקודתי. 

<שמאי אסיף:>
עוד הערה אחת, סליחה.

<אורי מקלב:>
ניתן לייעל את התהליך היום, אבל למה אני צריך תוכנית כוללת? מישהי רוצה לפתוח גן בדירת מגורים, בשביל זה עכשיו צריך את כל התוכנית הכוללת? אז בוא נייעל את השיטה עכשיו, את תוכנית הבקשה, אם היא לא טובה וניתן לה פתרון. מה אנחנו צריכים כדי לאפשר לבן-אדם לפתוח גן בשכונת רמות בגלל דרישה, בגלל זוגות צעירים שקנו דירות? עושים איזה תהליך קל.   

<שולמית ביסמנובסקי:>
לעשות הליך פשוט יותר.

<שמאי אסיף:>
אנחנו צריכים להחליט בשבע השנים. אותה תוכנית שתאפשר את השימושים הנוספים האלה ואת עירוב השימושים, היא בהכרח תהיה תוכנית בסמכות מקומית, בכל מקרה. מדובר פה בתוכניות בסמכות מקומית ולא צריך ללכת לוועדה מחוזית וכולי. צריך לומר, אנחנו מורידים את ההליך הזה – ומי שמכיר את ההליך – אז אין הבדל גדול בהליכי הפרסום. לפעמים יש כאלה שאומרים היום, שלפרסם תוכנית - - 
<ארז קמיניץ:>
שבסמכות מקומית עדיף מהקלה. 

<שמאי אסיף:>
- - בסמכות מקומית זה עדיף מאשר הליך של הקלה או בשימוש חורג מבחינת הליכי הפרסום וכולי. אבל לא חשוב, לא נכנס לזה. זה ברמה המקומית. התשובה שאני נותן לך, מה קורה בשכונת רמות בעניין הזה. 
במשך שבע שנים עיריית-ירושלים והוועדה המקומית יצטרכו להחליט האם היא חושבת שבשכונת רמות נכון שיהיו גם גני-ילדים בבתי מגורים, שזה נכון שיהיה בתנאים מסוימים כאלה ואחרים. ואם היא תחליט שכן בתנאים מסוימים, בגודל מסוים. אם היא תחליט שכן, היא תעשה תוכנית כזאת פשוטה - - 

<אורי מקלב:>
יש מגוון של שימושים.

<שמאי אסיף:>
- - ואז. סליחה, תן לי רק להשלים. 

<אורי מקלב:>
זה פשוט לא מובן. יש מגוון של שימושים. לא רק גן-ילדים, זה יכול להיות רווחה, זה יכול להיות דברים ציבוריים, ספורט ועוד דברים אחרים. 

<שמאי אסיף:>
אותו דבר.

<אורי מקלב:>
אז היא תצטרך עכשיו לקבל החלטה גורפת. איך היא תבדוק את זה? באיזה מדדים היא תבדוק שהיא תוכל לעשות על כל השכונה אפשרות - - - 

<ארז קמיניץ:>
באיזה מדדים בודקים - - - 

<שולמית ביסמנובסקי:>
בכל רשות זה משהו אחר.

<שמאי אסיף:>
מה הבעיה בכלל. אין שום בעיה. עשרות תוכניות - - -

<ארז קמיניץ:>
כך עושים תוכנית - - - 

<אורי מקלב:>
לבדוק כל בקשה, נקודתית, האם מתאימה או לא מתאימה לאזור הזה. אתה עכשיו דורש מהרשות. קודם כל הרבה מהיוזמות האלה הם אנשים פרטיים. למה שהרשות, הרשות לא תעשה את זה. אחד שפתח איזה פעולה באופן פרטי. עכשיו הוא מבקש, הוא לא ילך ליזום בעירייה בקשה לשינוי וגם העירייה לא צריכה עכשיו בגללו, בגלל שאולי הוא יבקש בעוד שנתיים או לא לעשות תוכנית כוללת. אנחנו היום דורשים מהעירייה לעשות תוכנית כוללת על כל שכונת רמות או על חלקים משכונת רמות - - - 

<שמאי אסיף:>
לא כולה, אתה יכול להחליט על חלק קטן ממנה. זה לא משנה.

<אורי מקלב:>
איך היא תדע. אז כל פעם - - - אני חושב שדווקא שימוש חורג. דווקא הוא בדיוק המאפיין שצריך לבדוק. כל דבר נקודתי. את השימוש החורג מול האזור שמבוקש. ללכת באמת לייעל את התהליך - -  

<שמאי אסיף:>
בכל מקרה זה ייבדק.

<אורי מקלב:>
- - איך באמת לעשות את זה בצורה לא קשה כמו שהיום ובזה לפתור את הבעיה. אבל לנסות לדרוש - - -

<היו"ר אמנון כהן:>
מר שמאי אסיף, אתה הבנת את ההיגיון בדברי ח"כ אורי מקלב. 

<שמאי אסיף:>
בכל מקרה ההיגיון הוא ברור. אני הבנתי את ההיגיון.

<היו"ר אמנון כהן:>
כל רשות עכשיו צריכה להוציא ממשאביה, מכספיה ומזמן שיש לה לתוך העובדים שנמצאים שם ואתה אף פעם לא יכול לצפות, לדעת, כעירייה אתה לא תמיד יודע. ברגע שבא אזרח עם איזושהי בקשה אז דנים לגופו של עניין, בודקים את כל ההשלכות. 
אז אומרים או כן או לא, או כן במגבלות אל"ף, בי"ת, גימ"ל דל"ת.  כך איך הוא יודע מה הוא רוצה? מכבסה רוצים בשכונה, בסדר? הוא לא יכול לקחת בחשבון, הוא לא ידע שצריך שירותי מכבסה.  

<שמאי אסיף:>
תשובה, תשובה. 

<ארז קמיניץ:>
בטח שהוא יודע. מה זה, הוא לא יודע?
<היו"ר אמנון כהן:>
איך הוא יודע? יש בעיר, שילכו לעיר. למה רוצים בשכונה?

<יהודה זמרת:>
הוא קובע שטחים.

<שמאי אסיף:>
סליחה, סליחה, תן לי להשיב. קודם כל אפשר לעשות תוכנית נקודתית. בואו נתחיל מזה.

<היו"ר אמנון כהן:>
אחרי שבע שנים?

<שמאי אסיף:>
אחרי שבע שנים. כל הזמן. נניח גם לפני שבע שנים. נניח שאתה רוצה מכבסה בבניין מסוים ולא חשבת על זה קודם. אתה עושה תוכנית נקודתית. היום, כפי שאנחנו יודעים, בסמכות ועדה מקומית אפשר לעשות את זה ולא תהיה בעיה. אפשר לעשות את התוכנית הזאת גם היום.  

<היו"ר אמנון כהן:>
אתה תגיד במעטפת הזאת הכנסתי גני-ילדים, לא הכנסתי מכבסה, לא תוכל לפתוח פה - - - 

<שמאי אסיף:>
בסדר. אז אתה יכול - - - 

<יהודה זמרת:>
תעשה תוכנית בסמכות ועדה המקומית.

<שמאי אסיף:>
תעשה תוכנית בוועדה מקומית. תפתור את הבעיה החריגה הזאת. ההבדל הוא - - -  

<אורי מקלב:>
מר שמאי אסיף שנייה, אני אתן לך בבקשה דוגמא מאוד קלסית. גם מכבסה בתוך חנות, שהיא מסחרית, בתוך מבנה שיש בה חזית מסחרית לא יכולים לפתוח מכבסה בלי שימוש חורג. בגלל שבתב"ע רגילה חנויות לא כולל מכבסות ומכבסות צריכות רישוי מיוחד - - 

<שמאי אסיף:>
תתקן את התב"ע. תתקן את התב"ע. פעם מכבסה זה היה משהו עשוי עם - - - 

<אורי מקלב:>
- - בגלל החומרים. דרך אגב זו דוגמא קלסית מאוד. קורה בהרבה מקומות - - - 

<היו"ר אמנון כהן:>
יש פתרון מר שמאי אסיף? יש פתרון?

<שמאי אסיף:>
בוודאי שיש. יש פתרון לכל הכיוונים.

<ארז קמיניץ:>
אבל מה שאתם מבקשים - - - 

<היו"ר אמנון כהן:>
תן לו לסיים. תן לו לסיים.

<אורי מקלב:>
הבעיה היא שיש אנשים שמכירים את החלק השני של הביקושים מהצד של אלה שמבקשים, לא מהצד של יושבי המשרדים והם לא יודעים איך הדינמיקה של המקומות. אבל אם הבאת – ועכשיו עושים איזו תקנה – ועכשיו רוצים שכולם – היא לא מציאותית וכמו שאמר היושב-ראש גזירה שלא יכולים לעמוד בה. הבאתי דוגמא - - - 

<היו"ר אמנון כהן:>
משרדי ממשלה שיבינו. חברי-כנסת שיושבים פה הם גם היו פעם בעיריות, היו בוועדת תרבות. 

<ארז קמיניץ:>
לא מי שהכין את הרפורמה.

<היו"ר אמנון כהן:>
יש לנו חיים מהשטח גם.

<יהודה זמרת:>
- - - היו צריכים ללכת עם תוכנית לוועדה מחוזית והיו אומרים לך: מה אני אלך לוועדה מחוזית על המכבסה? אבל במשטר החדש שבה הוועדה המקומית כבר יכולה - - - 

<אורי מקלב:>
לא צריך מכבסה. רק שנייה, אני לא הבאתי דוגמא של שכונות רמות ואני לא אמרתי מכבסה. אבל כך זה שכונת רמות ומכבסה. זה סיפור שאני נתקלתי בו. לכן אני יודע - - - 

<ארז קמיניץ:>
אתה נתקלת בו בעולם הקיים.

<אורי מקלב:>
בעולם הקיים וזו דוגמא קלסית.

<שמאי אסיף:>
הניסיון שלך היה ניסיון טוב או רע?

<אורי מקלב:>
הניסיון הזה עכשיו הוא לא ניסיון רע. 

<שמאי אסיף:>
הניסיון שלך בעבר?

<אורי מקלב:>
לפי החוק שאנחנו עכשיו מוציאים באמת לא יוכלו לממש את הדברים האלה. 

<יהודה זמרת:>
תוכנית מקומית ויאשרו את זה בעירייה.

<אורי מקלב:>
העירייה לא תעשה את זה. זו בקשה של אדם פרטי. לא יעשו שום דבר. 

<יהודה זמרת:>
אדם יוזם את התוכנית.

<אורי מקלב:>
אבל סליחה, אני אאשר מכבסות בכל שכונת רמות. במקום הנקודתי הזה - - - 

במקום הנקודתי הזה. נקודתית.

<אורי מקלב:>
איך אתה יכול נקודתית? על כל כמה בתים תעשה תוכנית?

<שמאי אסיף:>
זה אותו דבר. זה אותו דבר כמו לעשות - - - 

<אורי מקלב:>
אתם לא יכולים לתת תשובות אם לא שמעתם את הדוגמא. אבל אני אביא לכם את הדוגמא. שכונת רמות נבנתה בזמנו מבננים, מבננים. באחד הבתים עשו גם חזית מסחרית עם שתיים שלוש חנויות, מכיוון שלקחו בחשבון שגרות 200 משפחות באזור מסוים. מכולת הם צריכים, חנות ירקות הם צריכים. מה לעשות, זה ברוך השם אנשים, כבר לא עולים חדשים כמו שבאו לשכונת רמות. 
היום לרוב האנשים יש כבר רכבים, יש מרכז מסחרי הרבה יותר פעיל, שוקק. נפתח עוד מרכז מסחרי. את הקניות שלהם הם עושים היום במרכזים מסחריים או במקומות עבודה וסוחבים את זה איתם ביחד. החנות מכולת לא שווה להחזיק אותה. איזה שימוש אפשר לעשות בחנויות? דירות לא עושים שם. מה עושים? 
אחד שהשקיע בחנות, מה הוא עושה? מי יכול להפעיל שם? אחד שיש לו אולי מעבדה של אלקטרוניקה, שהוא מבוטח תיקונים או מכבסה. למה מכבסה? כי זו דוגמא שאתה הבאת, אדוני. מכיוון שמכבסה היא לא חייבת דווקא לחיות מהסביבה הקרובה מאוד, שהיא סביבה שלא יכולה לתת פרנסה - - - ומכיוון שמכבסה יכולה לקחת כביסה מהבתים. 
הוא יודע שהוא מפרסם שהוא לוקח מהסביבה. מה לעשות שמכבסה היא לא נמצאת בתוך ההגדרה של מסחר, לא נמצאה מכבסה מפני שחלים עליה חוקים מיוחדים מפני שהיא צריכה רישוי מיוחד, חומרים מסוכנים ועוד. הוא צריך לעבור תהליך של שימוש חורג. עכשיו אתה דורש שבמקום אחד מתוך - - - מישהו רוצה לפתוח מכבסה עכשיו. מי יזם את זה?  

<ארז קמיניץ:>
לא העירייה.

<יהודה זמרת:>
הוא יוזם את זה.

<אורי מקלב:>
היזם הוא נמצא שנתיים. הוא לא יודע. אחרי שלוש שנים הוא נמצא.

<ארז קמיניץ:>
אז מה זה משנה אם זה בשימוש חורג או לא?

<יהודה זמרת:>
אתה לא יכול לפתוח - - -  

<אורי מקלב:>
להגיש תוכנית - - -

<ארז קמיניץ:>
מי מיידע אותו? מי מיידע אותו?

<אורי מקלב:>
העירייה תחליט עכשיו בגלל שהוא - - - מכבסה - - - 

<יהודה זמרת:>
הוא לא יכול להתחיל לעבוד.

<ארז קמיניץ:>
הוא הרי מביא בקשה. יש שתי אפשרויות. הוא מביא מסמך אחד - - -  

<היו"ר אמנון כהן:>
הוא כבר עובד כמה שנים. מי מיידע אותו שעד תאריך כזה וכזה הוא צריך להגיש - - - 

קריאות:

- - - 

<ארז קמיניץ:>
הוא צריך לקבל היתר בנייה. כדי לקבל היתר בנייה הוא צריך להגיש תוכנית ואז - - - 

<שמאי אסיף:>
כל איש מקצוע שהוא יפנה אליו יגיד לו יש חוק, והוא צריך לקרוא את החוק ולהגיד כך צריך לפעול. 

<היו"ר אמנון כהן:>
הוא פשוט, עמך, לא יודע להסתכל באינטרנט.

<שמאי אסיף:>
לא מגישים בקשות למכבסה אלא על-ידי אנשי מקצוע.

<אורי מקלב:>
זה לא בקשה שלו, זו לא חנות שלו.
<היו"ר אמנון כהן:>
לא, הוא קיבל, הוא קיבל. הוא עובד בשימוש חורג.

<אורי מקלב:>
הוא בסך-הכול שוכר. הוא לא בעל הבית בכלל.

<שמאי אסיף:>
לא, לא, לא, רגע, רגע, רגע. אתה מדבר שהוא כבר קיבל ועכשיו הוא עובד.
<היו"ר אמנון כהן:>
עברו שבע שנים עכשיו. מה קורה איתו?

<שמאי אסיף:>
התהליך היום, בדרך כלל הוא מקבל שימוש חורג לשלוש שנים - - 

<אלי סבן:>
הוא יקבל כתב אישום וידע שהוא עובר על החוק.

<שמאי אסיף:>
- - הוא לא יכול לקבל היום ליותר משלוש שנים. 

<היו"ר אמנון כהן:>
אוקיי, אז בתהליך הזה כבר יגידו לו? 

<שמאי אסיף:>
עכשיו, כל שלוש שנים הוא צריך לעשות עוד פעם פרסום ועוד פעם סיפור. יש תהליך מסובך. אנחנו אומרים בואו נפשט את זה. הרי הניסיון כרגע עם אותה מכבסה בשכונת רמות, שהיא הדוגמא הזו, בחזית המסחרית. אני מבין את העניין הזה. 
היום התהליך הוא מסורבל מאוד, כי נוסף לכל הצרות האלה שפה מדובר, צריך גם להוציא רישיון עסק. כל הדרישות האלה שאנחנו מדברים עליהם כאן הם כרוכים בהוצאת רישיון עסק. וגם רישיון עסק יש לך סיפור של חידוש כל שנה ובדיקות - - 

<שולמית ביסמנובסקי:>
גם גן-ילדים צריך להוציא רישיון עסק?

<שמאי אסיף:>
- - וכולי וכולי והרבה דברים. גן-ילדים לא צריך רישיון עסק.

<שולמית ביסמנובסקי:>
גם לא לפי הרפורמה החדשה?

<שמאי אסיף:>
אני לא יודע. למיטב ידיעתי - -  

אסף אפשטיין:

אישור מעביד - - - 

<שמאי אסיף:>
- - עד כמה שאני זוכר הוא לא צריך רישיון עסק, אבל זה תלוי איזה סוג. אני לא בקי בזה.

<שולמית ביסמנובסקי:>
כרגע לא.

<שמאי אסיף:>
כרגע לא וכאן אין שינוי בחוק רישוי עסקים יש רק אישור. רגע, אני רוצה להשלים. זה מביא אותנו לעולם שהדברים יהיו הרבה יותר פשוטים. זאת אומרת, אותו אחד שרוצה להכניס, לא תהיה לו בעיה, יגיש בקשה להיתר בלבד. אם יהיה כתוב בהיתר שזו חנות מכולת או חנות אחרת, והוא יצטרך להגיש בקשה למכבסה אז הוא יגיש בקשה להיתר. לא צריך לפרסם וכולי. הכל בסדר. הוא יצטרך לעבור את כל התהליך.

<אורי מקלב:>
מכבסה לא יכניסו ב - - - . אף אחד לא חשב - - -

קריאות:

- - - 

<שמאי אסיף:>
סליחה, סליחה. זה אם יהיה, זה אם יהיה. והיה ואתה רוצה להמשיך איזשהו מצב היום, שבו לא צפינו משהו – שאני מניח שזה יהיה מיעוט – אתה יכול לעשות תוכנית נקודתית. התוכנית הנקודתית הזאת תיקח פחות זמן ממה שלוקח היום שימוש חורג, כי זה תוכנית בסמכות מקומית. אבל היא תעשה באופן מסודר. 
מה ההבדל בין שימוש חורג לבין תוכנית. תוכנית זה חלק ממערך התוכניות של הרשות. כשאתה בא לבקש אינפורמציה, אתה יודע מה חל על המקום הזה ואתה אומר זה חל, במקום הזה מותר כך ומותר כך ומותר כך וזה שקוף. רשימת השימושים החורגים ורשימת ההקלות אינן שקופות לציבור. 
זאת אומרת, היום כשמישהו בא לבקש הקלה או שימוש חורג הוא מתחיל לשלוח כל מיני אנשים ולשאול: תגידו לי מה נהוג במקרה הזה, נותנים פה הקלות או לא נותנים פה הקלות? נותנים פה שימושים חורגים או לא נותנים פה שימושים חורגים? הכל לא שקוף. 
האי-שקיפות הזאת מובילה להרבה מאוד מקומות לא טובים ותאמינו לי הרבה מאוד – סליחה על הביטוי – מאכרים מסתובבים ברשויות ובוועדות בכל מיני מקומות. ובעצם עוסקים בנושא הזה של שימושים חורגים ושל הקלות. זה כר נרחב לפעילות. הגמישות הזאת, שהיא כביכול נכונה וטובה, היא לא טובה. 
ברגע שזה יהיה מעוגן בתוכנית גדולה או קטנה, לא חשוב, זה הרבה יותר שקוף והרבה יותר נכון. זה עולם אחר להתרגל אליו וצריך לעשות את זה.

<היו"ר אמנון כהן:>
אוקי תודה. מר ארז קמיניץ רוצה להוסיף משהו? בבקשה אדוני.

<ארז קמיניץ:>
אני רוצה להוסיף, לסכם את מה שנאמר, במובן טיפה אחר, בהבחנה בין עבר הווה ובין עתיד. אנחנו בראייה הטבעית, כפי שמר שמאי אסיף הסביר בתחילת הדרך, חושבים שהקלות ושימושים חורגים אינם הדרך המועדפת לייצר תכנון. 
זה חלק מעיקרי הרפורמה, אבל מה שמר שמאי ניסה להסביר, אדוני, זה שאם אנחנו לא ניקח – נצא רגע מדוגמת רמות – אבל אם נצטרך לדבר על גני-ילדים בעתיד, בעוד עשר שנים, בעוד 20 שנה, הדרך להקים גני-ילדים תהיה פשוטה יותר מהמצב היום. 
מדוע? משום שהראייה התכנונית תהיה כזו שתגיד: באזורים האלה והאלה ניתן בבתי מגורים שיש בהם חצר כזאת או אחרת להקים גני-ילדים. והמשמעות היא, שיזם של גן-ילדים פרטי לגיל-הרך יפנה לרשות המקומית על התוכנית הזאת ויבקש בקשה להיתר ולא בקשה לשימוש חורג.

<שולמית ביסמנובסקי:>
מר שמאי כבר העלה את זה. 

<אורי מקלב:>
והיה אם הרשות לא חשבה על זה, הוא לא יוכל לפתוח את הגן עד שלא יעשו תוכנית כוללת.

<ארז קמיניץ:>
נהדר, נהדר. והיה ולא - - - רק שנייה, אני רוצה לענות.

<אורי מקלב:>
כאן המשמעות. בעוד שבע שנים - - - 

<ארז קמיניץ:>
עזוב רגע שבע שנים. בוא נדבר על עוד 20 שנה מהיום. אני רוצה לענות. והיה ולא קיימת ברמות דל"ת תוכנית כללית כזאת שמדברת על גני-ילדים. שתי אפשרויות: אחת, יפנה לרשות המקומית ויגיד: לא עשיתם תוכנית בעניין הזה, אנא עשו תוכנית - - 

<אורי מקלב:>
אני רוצה - - - 

<ארז קמיניץ:>
- - שנייה, אנא עשו תוכנית. לא עושים תוכנית - - 

<שולמית ביסמנובסקי:>
תוך שנתיים.

<ארז קמיניץ:>
- - יש משפט לחייב עשיית תוכניות. זו אפשרות אחת. לא פשוטה, אני מודה. אפשרות שנייה היא להגיש תוכנית נקודתית. התוכנית הנקודתית הזו – אנחנו מדברים שוב על עוד 20 שנה מהיום – התוכנית הנקודתית הזו דרכה בעולם החדש – של עוד 20 שנה מהיום – תהיה פשוטה יותר מדרכו של שימוש חורג - - 

<היו"ר אמנון כהן:>
אבל, מר ארז קמיניץ, ארז, רק שנייה, אתה הולך לשם. אני מחדד לך את הנקודה הזו פה - -  

<ארז קמיניץ:>
רק להוסיף - - 

<היו"ר אמנון כהן:>
 - - אבל ארז שנייה, שנייה, אני אתן לך להמשיך. אני אומר שכרגע יש צורך להקים גן שם. עירייה של אותו עיר, של אותו מקום נכנסת לעשות את התוכניות בשכונה הזאת. כרגע אנחנו נמצאים ביוני-יולי, מתקרב ספטמבר, יש צורך אמיתי להקים שם גן באחד הבניינים. יש באמת צורך אמיתי. 

<ארז קמיניץ:>

נו.
<היו"ר אמנון כהן:>
אומר: תשמע אני לא יכול לדון כרגע בתוכנית שלך, בבקשה שלך - -  
<ארז קמיניץ:>
אוקיי.

<היו"ר אמנון כהן:>
- - כי כרגע העירייה דנה בכל השכונה הזאת. ייקח איזה שנתיים שלוש עד שנסיים. 

<ארז קמיניץ:>
אז הוא יכול לעשות תוכנית נקודתית.

<אורי מקלב:>
תוכנית נקודתית, הרי זה - - - 

<היו"ר אמנון כהן:>
אבל הוא לא ידון בזה, כי - - -

<שמאי אסיף:>
למה לא ידון? הוא חייב לדון. 

<ארז קמיניץ:>
אל"ף הוא ידון ובי"ת מה ההבדל בין זה לבין שימוש חורג? 

קריאות:

- - - 

<שולמית ביסמנובסקי:>
התוכנית לוקחת שנתיים.

<שמאי אסיף:>
אבל שימוש חורג גם לוקח שנתיים.

<אורי מקלב:>
- - -

<שולמית ביסמנובסקי:>
איך מקלים את התהליך הזה?

<ארז קמיניץ:>
תוכנית זה תב"ע. צריך לזכור.

<ארז קמיניץ:>
זה העתיד, זה העתיד, רק שנייה. אבל אני רוצה - - 

<אורי מקלב:>
- - - במבנה ציבור - - - שימושים חורגים. צריך להגביל  - - - 
<היו"ר אמנון כהן:>
על מבנה פרטי אתה מדבר.
<אורי מקלב:>
מה זה?

<היו"ר אמנון כהן:>
ואם זה בבניין?

<אורי מקלב:>
תייעל את התוכנית. תייעל את השיטה איך מבקשים שימוש חורג. אתה צריך לייעל בגלל שכל שימוש חורג הוא במהותו משהו נקודתי. עירייה לא יכולה להחליט בשום אופן. רשות לא יכולה להחליט בשכונה - - - 

<היו"ר אמנון כהן:>
זה לא יהיה נקודתי. זה לא יהיה. זה לא יהיה חריג. 

<שמאי אסיף:>
למה לא? למה לא? למה כשאני קונה דירה בבית מגורים והתוכנית כולה אומרת שבכל בתי המגורים כאן מותר – גם בקומות הקרקע, במגבלות כאלה ואחרות – להכניס גני-ילדים או להכניס חנות או להכניס משרד. אתה קנית שם את הדירה, ידעת זה המצב, היום אין, מחרתיים יש. זה המצב. מה קרה? למה זה לא פשוט?

<אורי מקלב:>
אין שום בעיה - - - 

<שמאי אסיף:>
למה החיים צריכים להיות כל-כך מסובכים? דרך אגב, בהרבה מקומות בעולם זה ככה. זאת המצאה מאוד-מאוד  - - -

<אורי מקלב:>
תגיד לי מה הקשר - - - 

<היו"ר אמנון כהן:>
יש גם בניינים שם שאפשר להכניס כלב או שאסור להכניס כלב - - 

<יהודה זמרת:>
זה תקנון של הבית.

<שמאי אסיף:>
תוכנית גדס בתל-אביב מאפשרת את זה. היא עושה את זה. מותר.

<היו"ר אמנון כהן:>
- - יש בתים כאלה. בניינים שאסור להכניס ויש מקומות שמותר.

<שמאי אסיף:>
אם הציבור יחליט להגיד שאסור להכניס כלב או אסור להכניס מכבסות, ייקח את האחריות ויגיד את זה. אבל אי-אפשר מצד אחד להגיד אנחנו לא רוצים את זה, באופן ברור, ומצד שני להכניס את זה באופן נקודתי.

<היו"ר אמנון כהן:>
ארז תמשיך.

<אורי מקלב:>
אין שום קנה מידה לרשות, אדוני היושב-ראש, לבדוק שכונות, אזורים, האם צריכים, האם זה נכון לאשר - - - 

<היו"ר אמנון כהן:>
לא, אבל הוא אומר שיש אופציה להביא בקשה נקודתית.

<שמאי אסיף:>
אבל תכניס את זה עכשיו. תכניס את זה לתוכנית המתאר של ירושלים. לדעתי זה בפנים ואפשר לעשות את זה כבר היום.

<אורי מקלב:>
אני יודע דבר אחד. אני לא יודע מה יהיה בעוד 20 שנה באמת, שיהיה מאוד קל להגיש תוכנית נקודתית. אני לא יודע. אני רק יודע היום כשאתה בא עכשיו לאשר חוק ש - - - 

<שמאי אסיף:>
לכן שבע שנים נתנו.

<ארז קמיניץ:>
לכן רציתי לדבר על ההווה.

<אורי מקלב:>
בעוד שבע שנים תאסור על כל מי שירצה לפתוח כל דבר ציבורי, שזה בריאות, זה יכול להיות מרפאה של רופא וזה יכול להיות איזה משהו ספורט, איזה בן-אדם שלקח דירה, מישהי שמפעילה חוג של ספורט, התעמלות, דבר כזה או - -  

<ארז קמיניץ:>
נכון.

<אורי מקלב:>
- - פעילות תרבותית חברתית כזו או אחרת. והיום הוא לא יוכל לעשות את זה בלי שהרשות  - - -

<שמאי אסיף:>
להיפך, להיפך - - 

<ארז קמיניץ:>
לא נכון, זה לא נכון. אבל זה לא נכון מה שאתה אומר.
<שמאי אסיף:>
- - הוא יוכל לעשות את זה.

קריאה:

- - - אבל בקלות, אבל בקלות.

<ארז קמיניץ:>
אבל זה נכון מה שאתה - - -

<אורי מקלב:>
מר ארז קמיניץ, אני לא יודע איך כאיש רשות, מישהו ברשות יוכל לקבל החלטה - - -

<היו"ר אמנון כהן:>
תיכף נשמע את הרשות. תיכף נשמע.

<אורי מקלב:>
אני רוצה לאפשר באזור הזה הפעלת גן-ילדים. סליחה, הבניין הזה משום שיש לו כניסה נפרדת, מכיוון שהוא אולי כך, אני רוצה לאפשר - - 

<היו"ר אמנון כהן:>
חבר הכנסת אורי מקלב.

<אורי מקלב:>
- - כללים שוויוניים - - - 

<ארז קמיניץ:>
אז שוב, אז שוב. קודם כל המשפט האחרון שנאמר לא מדויק, משום שגם אם אנחנו מתייחסים לעתיד, ויש את הסיטואציה הספציפית של מכבסה ספציפית או של גן-ילדים ספציפי. אפשר להגיש תוכנית נקודתית. 
בעולם העתידי, התוכנית הזאת תהיה תוכנית בסמכות ועדה מקומית. ההבדל בין הבקשה לשימוש חורג שהיא בסמכות הוועדה המקומית ובין תוכנית שהיא בסמכות הוועדה המקומית לאו הבדל הוא. והדרך תהיה אותה דרך, לא כמו המצב היום. 

<שמאי אסיף:>
רק שקיפות, רק תהיה השקיפות.

<ארז קמיניץ:>
כן, כן, מבחינת ההליכים ש - - - 

<שמאי אסיף:>
לא הליכים, אלא גם התיעוד בסופו של דבר. זה שקוף.  

<ארז קמיניץ:>
נקודת המוצא - - 

<שמאי אסיף:>
שימוש חורג אתה לא יודע - - - שלוש שנים וחמש שנים.

קריאות:

- - - 

<ארז קמיניץ:>
- - נקודת המוצא מבחינתנו, שתוכנית עדיפה על שימוש חורג. אני חושב שכל איש תכנון יגיד את הדבר הזה. אבל מבחינת האזרח שמבקש לעשות את השימוש הספציפי הזה או האחר, מכבסה, גן-ילדים, הדרך שהוא צריך לעבור מבחינת למי לפרסם ומה לעשות, לא תהיה שונה בהרבה מהמצב העתידי יחסית לשימוש חורג שפניו אליו היום. 
אני רוצה לדבר על ההווה. בהווה, או בשבע השנים הקרובות מה שאנחנו – הואיל ואדוני הזכיר את הדברים – אנחנו מכירים בעובדה, במצב הקיים, בעובדה שאנחנו לא רוצים לייצר גזירות שהציבור לא יוכל לעמוד בהם - -  

<שולמית ביסמנובסקי:>
כן.

<ארז קמיניץ:>
- - עד שנגיע לעולם העתידי שלנו של תוכניות בסמכות ועדה מקומית, של תוכניות שהרשות המקומית נדרשת לשכונה ואומרת מה צריך או שיש תוכניות נקודתיות. עד שנגיע לשם, אנחנו נמשיך את משטר ההקלות והשימושים החורגים לתקופת זמן של שבע שנים עם הקלה נוספת הנוגעת למבנה ציבור - - 

<אורי מקלב:>
קיימים.

<ארז קמיניץ:>
- - קיימים. וכאן דוגמאות המכבסות אינן רלוונטיות. מכבסה אינה מבנה ציבור. אנחנו לא רוצים לשמר לעוד תקופה את השימושים המסחריים בשימושים חורגים. כדאי שנתחיל להפנים ששימושים מסחריים כדאי שיעברו לעולם של תוכניות ולא יישארו בעולם של שימושים חורגים. 

<אורי מקלב:>
בתוך אזור מסחרי. על מה אתה מדבר? מכבסה בתוך אזור מסחרי בחנות מסחרית - - -

<היו"ר אמנון כהן:>
חנות, חנות, זה בסדר.

<ארז קמיניץ:>
זה בסדר גמור, רק שמכבסה - - - 

<שמאי אסיף:>
פעם מכבסות היו גם כן שימוש ציבורי.

<אורי מקלב:>
אני מציע שגם תדברו על התחום השני, למשל יחד עם הדרישה לתשלום פיצויים. כשאתה רוצה מרשות שהיא תכין תוכנית כוללת והיא תייחד גם אחרי זה תשלם גם פיצויים לכל - - - 
<ארז קמיניץ:>
כשנגיע לפיצויים נדבר ונראה איזה שינויים מהותיים יש בפיצויים. החבויות של הרשויות בפיצויים לפי סעיף 197 של היום הולכות להשתנות בצורה מאוד-מאוד משמעותית ולא לכיוון הרע לרשויות בהכרח, כשנגיע לשם - - - 

<היו"ר אמנון כהן:>
תגיד לי, מר ארז קמיניץ, מר שמאי אסיף, שבע שנים זה מספיק זמן להיערכות, כי כל תוכניות זה לפחות עשר, 12 שנה.

<ארז קמיניץ:>
אם אנחנו רוצים - - - תוך חמש שנים.

<שמאי אסיף:>
תלוי, תלוי מתי נסיים את תהליך החקיקה של החוק.

<היו"ר אמנון כהן:>
לא משנה. איך שנסיים, שבע שנים אתה אומר.

<יהודה זמרת:>
יש לנו חמש שנים ל - - - חוק.

<היו"ר אמנון כהן:>
השאלה אם שבע שנים, מספיק?

קריאה:

למה לקבוע  - - -

<יהודה זמרת:>
צריך להספיק פחות להערכתנו.

<שולמית ביסמנובסקי:>
למה? - - - 

<שמאי אסיף:>
תשאל את יוסף.

<שולמית ביסמנובסקי:>
מה יקרה אם - - - 

קריאות:

- - - 

<אהרון רוני בן אריה:>
אפשר להציע הצעה? 

<שולמית ביסמנובסקי:>
ההגבלה על ראש רשות אם הוא לא מגיב לתוכנית - - - 

אהרון רוני בן אריה:

אדוני היושב-ראש, אפשר להציע הצעה? להציע פשרה?

<היו"ר אמנון כהן:>
מה?

<אהרון רוני בן אריה:>
להציע איזה הצעה?

<היו"ר אמנון כהן:>
עוד לא. כשתקבל רשות דיבור.

<שולמית ביסמנובסקי:>
אם הוא לא הגיב בזמן - - -

<היו"ר אמנון כהן:>
סליחה גברתי, גברתי, סליחה.

<שולמית ביסמנובסקי:>
סליחה.

<היו"ר אמנון כהן:>
מר שמאי אסיף, שקלתם את זה או שזה - - - טוב, נדבר.

<יהודה זמרת:>
זה במקור חמש שנים – תקופת ההיערכות של החוק והסמכת ועדות. בכל אופן, גם אחרי ההסמכה צריך עוד זמן לתכנון ולכן הגיעו לשבע שנים. היו הרבה ויכוחים - -

קריאות: 

פחות או יותר. בסדר. 
<יהודה זמרת:>
- - תקופה יותר קצרה ובהתאמה. בסופו של יום, ללכת על הצד היותר - - -

<שמאי אסיף:>
אם אתה מדבר מעבר לשבע שנים, אתה בעצם אומר: חבר'ה אתם לא מתכוונים לעשות שום דבר. לעומת זאת, פחות  - - - 

<היו"ר אמנון כהן:>
מעיריית ירושלים יש מישהו פה? פשוט אני לא רואה את כחלון, הוא לא נרשם. יש מישהו, נציג שלו? אז נתקדם. מעיריית תל-אביב יש מישהו?

אסף אדלשטיין:

כן.
<היו"ר אמנון כהן:>
בבקשה אדוני, אתה מר אסף אדלשטיין? 

אסף אדלשטיין:

אני אסף.
<היו"ר אמנון כהן:>
בבקשה אדוני.

אסף אדלשטיין:

בעיריית תל-אביב יש אלפי עסקים שבשימוש חורג. משמעות של עוד שבע שנים, עצירה מוחלטת, לא מוחלטת, משמעותית מאוד של - - - 

<היו"ר אמנון כהן:>
למה? שבע שנים תעשה תוכניות.

<שמאי אסיף:>
תל-אביב, תל-אביב?

<היו"ר אמנון כהן:>
מר שמאי אסיף בא משם. הוא היה שם.

אסף אדלשטיין:

אני יודע שמר שמאי אסיף בא משם.

<יהודה זמרת:>
עיריית תל-אביב עובדת עכשיו על תוכנית כוללנית. 

<שמאי אסיף:>
אני הסתובבתי ואתם הסתובבתם - - 

<היו"ר אמנון כהן:>
טוב, שמאי, תן לו זכות דיבור. אתה לא יכול עכשיו.

<שמאי אסיף:>
- - עם מאות ואלפי פרסומים לשימושים חורגים, לשמוע אותם. זה טירוף מה שקורה היום. היום עיריית תל-אביב לא עומדת בשום תהליך חוקי, מסודר. אני אומר את זה כאן. כן. הרבה מאוד עסקים קיימים ללא שיש בהם אישור לשימוש חורג. הרבה מאוד עסקים - - 

<היו"ר אמנון כהן:>
עכשיו אסף מדבר בלי הפרעה.

<שמאי אסיף:>
- - את זה אנחנו רוצים למנוע.

<היו"ר אמנון כהן:>
מר אסף אדלשטיין מדבר בלי הפרעה.

אסף אדלשטיין:

קודם כל יש חלוקה בעיר בין מה שחייב רישיון עסק לבין מה שאין חובת רישיון עסק. יש איפה ואיפה מסוימת בין מה שצריך לבין מה שלא צריך רישיון עסק. 

<היו"ר אמנון כהן:>
אוקיי.

אסף אדלשטיין:

והמשמעות היא שמה שצריך רישיון עסק כן עומד בתהליכים של שימוש חורג, עם כל המשמעות שבדבר, ומה שלא צריך רישיון עסק בכלל לא נוגעים בהם. 

<ארז קמיניץ:>
לא, לא נוגעים בהם כי מה? כי זה - - -

אסף אדלשטיין:

אני רוצה לדבר - - - 

<היו"ר אמנון כהן:>
לא, לא עכשיו. אי-אפשר כך. אני מבקש שנייה. שנייה. דקה, דקה, אני אתן לך. מר אסף אדלשטיין. משרדי ממשלה אני מבקש לכתוב את ההערות ובסוף להתייחס לכל הדוברים כאן, כולל חברי-כנסת שיעלו או דברים והבהרות שתצטרכו לתת תשובות. בבקשה מר אסף אדלשטיין.

אסף אדלשטיין:

אני רוצה לדבר על חנות המכולת שנמצאת באיזושהי שכונת מגורים. חנות מכולת שקיימת כבר 20 שנה, 30 שנה.

<היו"ר אמנון כהן:>
בשימוש חורג?

אסף אדלשטיין:

שבשימוש חורג והיא קיימת - - - 

<יהודה זמרת:>
20 שנה היא נמצאת, אז איך היא יכולה להיות בשימוש חורג?

<היו"ר אמנון כהן:>
למה אתה עונה עכשיו? 

קריאה:

שלוש שנים.

<יהודה זמרת:>
אתה צודק.

<היו"ר אמנון כהן:>
תרשום.

אסף אדלשטיין:

בפועל היא קיימת 20 שנה. בשימוש חורג או איזה פלאפל או איזה עסק שכונתי שנמצא - - -

<היו"ר אמנון כהן:>
אז אתה - - - אסף, דבר אליי - - - 

אסף אדלשטיין:

לפי הרפורמה - - -

<היו"ר אמנון כהן:>
שנייה, שנייה, אני מכוון אותך. לא משנה פלאפל, לא משנה מכולת, לא משנה מה. 

קריאה:

אז היא לא חוקית.

קריאה:

היא לא חוקית.

<היו"ר אמנון כהן:>
מדינה באה אומרת אני רוצה לחסל את המושג הזה של שימוש חורג. אני נותנת זמן לרשויות המקומיות להיערך. החוק נכנס עם כל הוועדות חמש שנים. עוד שנתיים נותנים. נגיד שבע שנים. עזוב זמן כרגע. 
האם אתה צריך שבע שנים היום כדי לעשות תוכניות כאלה. שחלק מהשימוש החורג אתה תשאיר או תלבין אותו או תיתן לו רישיון אמיתי לא חורג, או חלקם תגיד: תשמע באזור הזה בקריטריונים שבנינו היום הדבר הזה לא יהיה במקום הזה. זה מספיק זמן. אתה צריך להיערך. איפה הקושי שלך? תגיד לי.

אסף אדלשטיין:

היום במסגרת השימוש החורג הקיים - - - 

<אורי מקלב:>
מה שהיה הוא שיהיה. מה שהיה עד היום ימשיך להיות גם אחר כך, גם לאחר שבע שנים. אתם אמרתם.  

<ארז קמיניץ:>
אבל שימוש חורג - - - בוא נסביר רגע את ההסבר. נסביר. 

<אורי מקלב:>
מה שהיה - - - 

<ארז קמיניץ:>
רק שנייה, כל מה שיש לו היתר לשימוש חורג – פה אנחנו שומעים על עסקים שבכלל אין להם היתר לשימוש חורג – משמעות מבחינת דיני תכנון ובנייה, שהם לא חוקיים בכלל. אבל בסדר, מה שהיה לו היתר לשימוש חורג ימשיך עד תום תקופת ההיתר לשימוש חורג. 
היתר לשימוש חורג הוא היתר קצוב בזמן. אנחנו אומרים שבמהלך שבע שנים אפשר יהיה לבקש בקשה להיתר לשימוש חורג, ואפשר יהיה להאריך היתר לשימוש חורג קיים. 
ביחס למבנה ציבור, הקלה נוספת, מה שיתבקש או קיים במהלך שבע השנים מיום התחילה, אפשר יהיה להאריך אותו. אבל אם יהיה גן-ילדים שיבוא לראשונה – כדי להסביר את הכלל – אחרי שבע השנים, הוא לא יוכל לבקש בקשה לאישור חורג. הוא יצטרך ללכת לתוכנית נקודתית.

<שמאי אסיף:>
או שבינתיים תהיה תוכנית.

<ארז קמיניץ:>
או שתהיה תוכנית ואז הוא יוכל לעשות את זה בהיתר בלי שום בעיה. 
<היו"ר אמנון כהן:>
זהו, תודה. הנקודה מובנת. כן, מר אסף אדלשטיין בבקשה.

אסף אדלשטיין:

קודם כל כך, ברגע שיש לי היום תהליך שימוש חורג, אני יכול להפסיק את השימוש החורג באיזשהו שלב. דבר שאני לא רואה ברפורמה הזו. אם יש לי בעל מכולת שהוא בן 60 ועוד חמש שנים או שבע שנים הוא יצטרך להפסיק את הפעילות שלו, והוא רוצה למשוך ולעבוד עוד 15 שנה והשימוש כמכולת בשכונת מגורים הזו הוא לא הדבר הכי טבעי ונכון שיהיה. אני בעקבות הרפורמה הזו עוד שבע שנים אצטרך לסגור אותו. לבוא ולהגיד לבן אדם תפסיק לעבוד. למה? כי נכנס חוק רפורמה. 

<היו"ר אמנון כהן:>
מעכשיו אתה אומר לו את זה.

אסף אדלשטיין:

אני אגיד לו את זה עכשיו. אם אני אתן לו תוכנית ואקבע אותו בתוכנית, אני מקבע את העיסוק הזה שהוא לא מתאים אולי לשכונת מגורים.

<שמאי אסיף:>
אתה גם יכול לקצוב את הזמן.

<היו"ר אמנון כהן:>
 אתה גם יכול להגיד לו, ידידי היקר אתה בן 60 היום כשנגיד עוד שבע שנים תקבל את הרישיון - - - 

<שמאי אסיף:>
תגיד לי, צריך את המכולת הזאת שם או לא צריך.

אסף אדלשטיין:

יש לנו היום המון מכולות שיש בהם אנשים שעובדים שם הרבה שנים. בין השאר יצטרכו - - - 

<היו"ר אמנון כהן:>
מה יש לך עוד? מה מפריע לך?

<אורי מקלב:>
- - - דבר שלא סביר שם, אני לא מבין. אולי יש אמת בזה שלא צריך את המכולת שם כבר היום. הבן אדם נמצא שם ולא מפסיקים פרנסה של בן אדם ולא סוגרים את המכולת. יש תוכנית. תוכנית מקומית יכולה לחשוב על דבר כזה כל זמן שהוא נמצא. 

<שמאי אסיף:>
אם זה קיים היום אפשר להאריך, זה בסדר.

<אורי מקלב:>
אבל מה הפליאה. אני קצת מופתע. גם היום אחרי המחאה הזאת. לא? לא יכול להיות סביר שרשות מקומית הם בני אדם? 

<שמאי אסיף:>
יש שבע שנים.

<אורי מקלב:>
רואים בן אדם שמחזיק מכולת ולא מפסיקים את המכולת. אז מה קרה? - - - 

קריאות:

- - - 

<ארז קמיניץ:>
אז שיעשה תוכנית נקודתית.

<יהודה זמרת:>
- - -

<אורי מקלב:>
למה הפליאה הגדולה הזאת על הרשות? כן. הם גם אנושיים. יש גם אנושיות בתוך הפעילות של המוניציפאלי. מה קרה? למה הפלא הזה? 

קריאה:

עכשיו איזה עלויות? - - -

<ארז קמיניץ:>
אבל הפלא הזה - - - 

<אורי מקלב:>
למה להציג אותם בכזה אור? אנשים לא צריכים כל-כך את המכולת. הבן אדם עובד שם. הוא בן 60. מה קרה? אני לא מבין את ה - - 
<ארז קמיניץ:>
אין שום בעיה. 

<אורי מקלב:>
- - אני לא מבין את התמיהה ש - - - 

<היו"ר אמנון כהן:>
מה יהיה אחרי שבע שנים מר ארז קמיניץ? 

<ארז קמיניץ:>
אם הוא יכול להמשיך, הוא יוכל להגיש תוכנית עם הוועדה המקומית, שיושבים בה, בהחלט אנשים ולא מכונות, חושבים שהמכולת הזאת - - -

<היו"ר אמנון כהן:>
חיונית לשכונה.

<אורי מקלב:>
- - - 

<ארז קמיניץ:>
עד 120. אין בעיה. אפשר לעשות תוכנית שהיא מוגבלת בזמן. התייחסנו לזה. האופציה הזאת קיימת. אם הסיטואציה הזאת, כפי שמתוארת, אני לא חושב שהיא חוצה את כל העיר. אבל אם היא קיימת בנקודה כזאת או בנקודה קיימת. 
ברגישות אך בנחישות אפשר להכין תוכנית ספציפית נקודתית למקרה הספציפי הזה, שאומר עוד עשר שנים תהיה פה מכולת, בהמשך תכנון בעתיד. יש כל-כך הרבה דרכים לעשות - -  

<היו"ר אמנון כהן:>
יאללה תתקדם.

<ארז קמיניץ:>
- - שלא מחייבות שימוש חורג. המושג הזה לא חייב להישאר.

<היו"ר אמנון כהן:>
יש לך עוד בעיה?

אסף אדלשטיין:

יש סוגי עסקים בבתים פרטיים. כמו תופרת, שעובדת בבית או פעילות - - - 

קריאה:

קוסמטיקה.

אסף אדלשטיין:

 או קוסמטיקה, פדיקור מניקור ולא יעשו תוכנית שתתחיל עכשיו - - -

<ארז קמיניץ:>
אז שימוש חורג זה בסדר. 

אסף אדלשטיין:

בשימוש חורג יש לי בקרה נקודתית של רשות הרישוי.

<ארז קמיניץ:>
ובתוכנית נקודתית אין לך בקרה?

אסף אדלשטיין:

אם אני הולך עכשיו לתוכנית, אף אחד לא יעשה תוכנית לאותה - - -

קריאה:

היא, היא צריכה לעשות את זה. היא מגישה את הבקשה לשימוש חורג.

<שמאי אסיף:>
איזה בקרה נקודתית יש לך על מניקור פדיקור וזה. מה הבעיה? למה אתה שם בקרה נקודתית? למה אתה צריך לשלוט בכל דבר שקורה בעיר? תן להם לעשות פדיקור מניקור איפה שהם רוצים. מה הבעיה? זה לא מפריע.

<אורי מקלב:>
זו מגמה לחסל את כל המאכרים בכל הרשויות. יגישו כל מיני אנשים שיארגנו. הוא יודע להגיש תוכנית נקודתית. ימצא מאכר שיגיש לו את זה. אתם רק מעצימים את כל המאכרים.

<שולמית ביסמנובסקי:>
מי ילמד את הרשות  - - - מי ילווה?

<ארז קמיניץ:>
זה בטח לא מעצים. 

<אלי סבן:>
מי יוסיף עכשיו עוד 50 שופטים על כל העבריינים שייוצרו פה? 

<אורי מקלב:>
מי יגיש את כל התוכניות הנקודתיות האלה? מי יגיש תוכניות נקודתיות קטנות כאלה וכמה יעלה להם? מי יגיש אותם? על זה ועל ספורט ועל קוסמטיקה ועל מחול? יהיו מאכרים. וכמה כסף יעלה להם? 

<שמאי אסיף:>
לא צריך. לא צריך תוכנית נקודתית. 

<אורי מקלב:>
אתם יודעים כמה עולה תוכנית נקודתית?

<היו"ר אמנון כהן:>
אוקיי. להתקדם.

אסף אדלשטיין:

אם אנחנו נוגעים בנושא של עלויות, הם יצטרכו להוציא גם עלות להכנת תב"ע נקודתית וגם להוציא היתר בנייה. כשיבואו לדון איתם בהיתר הבנייה יתחילו לבדוק את כל נושא היתר הבנייה כולל תקן חנייה, כולל הג"א, כולל אלף ואחד דברים.  

<יהודה זמרת:>
זה נכון, בשימוש חורג כשאתה בודק אותם, אתה לא בודק - - -

<ארז קמיניץ:>
אתה לא בודק היתר בנייה.

קריאה:

אז זה בדיוק מה שאתה אומר, ששימוש חורג לא בודקים תכנון.

<ארז קמיניץ:>
אז בוא נמשיך בכאילו, בוא נמשיך בעולם של כאילו - - - 

קריאות:

- - - 
<היו"ר אמנון כהן:>
זהו, עכשיו אתם רושמים. 

<אורי מקלב:>
גם בתוכנית הממשלתית יש גם היטל השבחה.

<היו"ר אמנון כהן:>
מר אסף אדלשטיין תתקדם. מר יהודה זמרת, אתה פעיל היום. 

אסף אדלשטיין:

העלויות שיהיו על כל בעל עסק כזה קטן הם יהיו עלויות מאוד-מאוד גדולות, שאני בספק רב אם הוא יוכל לעמוד בהם, ואם תהיה הצדקה לעמוד בהם מבחינה כלכלית. 
היום הוא עובד ויכול לחיות, אבל אם פתאום אני עכשיו אטיל עליו עוד סכומים מאוד גדולים של עשרות אלפי שקלים, או אלפי שקלים בגלל כל נושא של הביורוקרטיה והרישוי וכל מה שקשור ברפורמה. הרבה-הרבה עסקים יסגרו בגלל שלא יוכלו לעמוד בזה כלכלית. 

<היו"ר אמנון כהן:>
אוקיי. תודה.

אסף אדלשטיין:

נושא נוסף, שימושים מעורבים. היום כשאני מקים גן-ילדים בשכונה והוא בשימוש חורג, אז אני בודק בשימוש חורג נקודתי אם הרחוב מתאים לכניסה ויציאה, אם אני יכול לאשר אותו נגיד מבחינת כמה נושאים סביבתיים של פר הגן. 
אם אני לוקח שכונה שלמה ומגדיר אותה בצורה קטגורית, שכל השכונה או כל העיר יכולים להיות בה גני-ילדים, אני מאבד את הבקרה הנקודתית - -  

<שמאי אסיף:>
לא נכון.

<היו"ר אמנון כהן:>
מר שמאי אסף לא עכשיו, לא עכשיו.

אסף אדלשטיין:

- - מאבד את הבקרה הנקודתית. בכל מקום יהיה אפשר להקים גן-ילדים. נכון להיום בשימוש חורג כן יש לי את הבקרה הזו, ואם אנחנו מאשרים אותה, אני מפסיד את זה. 

<היו"ר אמנון כהן:>
אוקיי. מה עוד? תודה. הסתדרות הנדסאים, עו"ד ישי שניידור.

<ישי שניידור:>
הערות שלנו, שאני מבין שהצטרפו אליהם גורמים אחרים לתקופה זו של שבע שנים. מתן הסמכות לאשר את ההקלות בשימושים חורגים. לא צריך להוציא את זה מהוועדה המקומית ולתת את זה לרשות הרישוי, אין בזה היגיון. 

<היו"ר אמנון כהן:>
אתה רוצה להשאיר את זה ברשות המקומית?

<ישי שניידור:>
בוועדה המקומית.

<היו"ר אמנון כהן:>
בוועדה המקומית.

<ישי שניידור:>
בחדר הזה ההקלה השימוש חורג מוכר כתחום שהוא אפור בין התכנון לבין הרישוי. ברמה העקרונית זה לא נוגע לנו – כהסתדרות ההנדסאים –באופן ישיר. ברמה העקרונית לא רואים את ההיגיון בלהוציא את זה מהוועדה המקומית או לכל הפחות לתת אפשרות לחבר בוועדה המקומית למשוך את הדיון לוועדה המקומית. 
כלומר, אם היום מותר, לפי - - - דהיום במקום שבו לפי התב"ע מותר לבנות שתי קומות על קומת עמודים, אז בפרוצדורה של הקלה אפשר להגיע לשש קומות של מגורים. זה משהו שבלתי מתקבל על הדעת שזה יהיה בידי רשות הרישוי. 
לכן ההערה שלנו שזה יישאר אצל ועדה מקומית או שתהיה לה לכל הפחות אפשרות למשוך את זה אליה. ההערה השנייה נוגעת לפרק הזמן להגשת התנגדות. השבועיים האלה הם פרק זמן לא סביר. אנחנו כולנו יודעים כמה זמן זה לוקח. וגם כשמישהו מגיש בקשה שלא תואמת את המערך הסטטוטורי הקיים, שייקח בחשבון שצריך לחכות עוד שבועיים. מה האסון הגדול? 

<היו"ר אמנון כהן:>
תודה. התאחדות הקבלנים? מר ערן ניצן?

<ערן ניצן:>
כן. תודה. 
<היו"ר אמנון כהן:
שב קרוב. נראה אותך - - - >
<ערן ניצן:
>
לגבי ההקלות והשימושים החורגים יש לנו הצעה קונקרטית לוועדה. הרי זו דילמה. יש אנשים שמדברים פה מאוד בנחרצות. בסוף זו דילמה ואין את התשובה הנכונה המוחלטת. ההצעה שלנו היא לבטל הקלות ושימושים חורגים בישראל וזה דבר חדשני מבחינתנו ואמיץ – אם תרשו לי. אבל במקום שבו התוכנית הכוללנית נכנסה לתוקף והוועדה המקומית הוסמכה. 
באותו עולם אוטופי שהממשלה מנסה לייצר אותו – כדי בעצם לקדם את החוק הזה – יש תוכנית כוללת בתוקף, הוועדה הוסמכה, אז כן. שם ניתן גם ללכת את האקסטרה מייל הזה ולבטל את ההקלות ואת השימושים החורגים. אבל רק בעולם הזה. לא לייצר מנגנונים של שבע שנים - - -   

<היו"ר אמנון כהן:>
זאת אומרת, כל עוד לא הוקמו הוועדות האלה, לא יחול שום דבר.

<ערן ניצן:>
בכל מקום שבו יש תוכנית כוללנית, הוועדה המקומית הוסמכה, אז אפשר לבטל את ההקלות והשימושים החורגים. 
<היו"ר אמנון כהן:>
יש היגיון רב. הוא איש אוצר לשעבר. כן?

<יהודה זמרת:>
אבל אחרי חמש שנים - - - רק מה שהוא שכח שאחרי חמש שנים, בעצם אם ועדה מקומית לא הוסמכה, אז אנחנו מעבירים את זה לוועדה ממונה שהיא מוסמכת. כלומר, אחרי חמש שנים בכל מקרה, בכל הארץ כבר יהיו ועדות מוסמכות.

<היו"ר אמנון כהן:>
אם לא יהיו?

<יהודה זמרת:>
אם הוועדה המקומית לא הוסמכה מעבירים אותה למינוי תפקיד שהיא מוסמכת מעצם מהותה.

<היו"ר אמנון כהן:>
הבנתי.

<יהודה זמרת:>
מבחינת ועדות מוסמכות - - - 

<היו"ר אמנון כהן:>
אז אנחנו נכתוב בחוק, לכש - - - לכשזה יהיה - - - אוקיי מר ערן ניצן, תמשיך.
קריאות:

- - - 

<יהודה זמרת:>
הוועדה המקומית מוסמכת, מה אתה מתחכם עם זה עכשיו באחוזים.
קריאות:

מסבירים לך - - - 

איריס פרנקל:

מר  ערן ניצן, מה שחשוב זו התוכנית. התוכנית הכוללת זה מה שחשוב. 
<היו"ר אמנון כהן:>
תודה, תודה. הערה חשובה, אנחנו רשמנו את זה. תרשמי לך את זה שאנחנו נטפל בזה. המועצה לשימור, גברת נחמה חומי נובנשטרן.
נחמה חומי נובנשטרן:
למעשה ההערה שלנו נלקחה בחשבון על-ידי הייעוץ המשפטי, והוא מדבר על כך שיש לשקול חובת משלוח הודעות לגורמים מפורטים. ההערה של הייעוץ המשפטי היתה שגם גוף שימנה השר לענייני שימור יקבל גם את ההודעה.
<היו"ר אמנון כהן:>
דאגו לכם כמו שצריך. 

נחמה חומי נובנשטרן:

הפעם כן. תודה.
<היו"ר אמנון כהן:>
מרכז המועצות האזוריות, חכם יצחק.
<יצחק -שייע ישועה:>
אני לא אדבר על מכבסה בכל זאת, מה שלא יהיה. אני רוצה לומר משהו, יש מציאות.

<היו"ר אמנון כהן:>
אתה יכול להביא דוגמא אחרת.

<יצחק -שייע ישועה:>
זהו, זה מה שאני רוצה לומר. אני מדבר כרגע על מציאות. אני רק חושב שאין פתרונות לכל. אני שומע שאין פתרונות לכל. יש במציאות היום מאות-מאות גנים פרטיים בלא אישורים. הרשויות - - - 

<היו"ר אמנון כהן:>
גנים של מה?
<יצחק -שייע ישועה:>
גנים לילדים. 

<היו"ר אמנון כהן:>
גני-ילדים. יש גני אירועים, יש גנים  - - -

<יצחק -שייע ישועה:>
לא, לא, גני אירועים כבר הרסתם לנו את הכל. אני מדבר על גני-ילדים. גני-ילדים שהרשות - - -
<היו"ר אמנון כהן:>
 הבנתי. אה, שטח חקלאי נתתי לך לעבד. אתה בונה לי גן אירועים שם. לא יכול להיות דבר כזה.

<יצחק -שייע ישועה:>
הרשות נותנת תשובה בדרך כלל לגילאי חובה, אם זה למעונות אם זה לגילאי חובה. בין לבין היא לא יכולה לתת – לא יעזור שום דבר – היא לא מסוגלת לתת תשובות לעניין הזה. באופן מעשי הוקמו בבתים של אלמנות, של בודדים, הסבו חדרים לגנים פרטיים - - 

<היו"ר אמנון כהן:>
מצוין.

<יצחק -שייע ישועה:>
- - מאות-מאות. ואם זה יחייב אותם - - - זה נתן פתרון, אגב, לילדים קודם כל. קודם כל לילדים. 
<ארז קמיניץ:>
- - - לאיזה שימושים?

<היו"ר אמנון כהן:>
גם פרנסה.

<יצחק -שייע ישועה:>
ההורים יכולים לצאת לעבודה. והרשות לא מסוגלת - - 
<ארז קמיניץ:>
אז אם לא מוציאים אותם שימשיכו לעבוד.
<היו"ר אמנון כהן:>
לא להפריע, לא להפריע, חבר'ה.

<יצחק -שייע ישועה:>
- - הרשות, רשות שאני מכיר, אוקיי, של המועצות, לא מסוגלות לתת תשובות לעניין הזה. זה לא בית גדול שאפשר כאן - - - זה מפוזר.
<היו"ר אמנון כהן:>
מה מפריע לך ברפורמה שיהיה? מה מפריע?

<יצחק -שייע ישועה:>
לא, לא, בעניין הזה - - -

<שמאי אסיף:>
להיפך, הוא רוצה לברך על הרפורמה, זה משפר את העניין.
<יצחק -שייע ישועה:>
לא, לכן אני אומר, כדאי ש - - - היום הם בכושר מוחלט. 
<היו"ר אמנון כהן:>
זה בגללי, בגללי. הבאתי להם יותר מדי.

<יצחק -שייע ישועה:>
אני מבקש מהיושב-ראש, אתה אמרת לי משפט שאי-אפשר לקבל החלטות שהציבור לא יעמוד בהם. אני אומר לכם שהגנים האלה ימשיכו להתקיים. כי הציבור לא יוכל לעמוד נגד העניין. וצריך לחשוב אם ניתן, אני לא יודע אם זה ניתן. אם ניתן למצוא  פתרונות גם לעניין הזה. לא נקודתית ולא היטל השבחה ולא כל ה - - -

<היו"ר אמנון כהן:>
מה אומר הניסיון שלך?

<יצחק -שייע ישועה:>
הניסיון שלי אומר שאני לא השתלטתי על זה והיו גנים פרטיים.

<היו"ר אמנון כהן:>
והחוק הזה ימנע?

<יצחק -שייע ישועה:>
לא, לא, אני רק אומר - - -

<אהרון רוני בן אריה:>
אז יעברו על החוק.
<יצחק -שייע ישועה:>
יעברו על החוק. יעברו על החוק והבעיה - - - 

קריאות:

- - - 

<היו"ר אמנון כהן:>
אני הופך את האזרח לעבריין בעל כורחו. אה?

<שמאי אסיף:>
לא - - - 
<ארז קמיניץ:>
החוק הזה הופך אותו?

<שמאי אסיף:>
להיפך, זה בדיוק בא לפתור את הבעיה הזאת.

<היו"ר אמנון כהן:>
חכם יצחק, סיימת?
<יצחק -שייע ישועה:>
לא, כשאתה אומר תודה אני מסיים. לא סיימתי. לא אמרת תודה. לכן אני בא ואני אומר פה לציבור: הגנים האלו ימשיכו לתפקד, לא יעזור לאף אחד שום דבר וכדאי לחשוב, אם ניתן, אם ניתן למצוא פתרון לעניין הזה.
<ארז קמיניץ:>
זה התכנון כבר - - -
<יצחק -שייע ישועה:>
דבר שני, דבר שני, אני רוצה לומר, אנחנו מתנגדים לעניין הזה, שאחרי שבע שנים כמובן יבטלו את העניין הזה של שימוש חורג. לפי דעתנו, כמובן, הדבר הזה מראה על התעלמות מהמציאות המשתנה, מהשינויים. מהווה חסם לפיתוח ומונע את האפשרות לגמישות תכנונית במקומות בהם היא נדרשת. לכן אנחנו מתנגדים לעניין הזה של ביטול השימושים החורגים. מה עוד שלא קיבלנו תשובה, למעשה מה יהיה. לבוא ולומר: לתכנן עיר זה דיבורים זה לא מעשי העניין הזה. דבר נוסף - - -   

<ארז קמיניץ:>
לא, רק תגיד, גן אירועים צריך להמשיך להקים בשימוש חורג.
<יצחק -שייע ישועה:>
גן אירועים, היינו שותפים לביטול גני-האירועים. לידיעתך, מר ארז קמיניץ, מי שלא יודע. 
<ארז קמיניץ:>
לא, אני שואל מה - - - 

<היו"ר אמנון כהן:>
ארז, יצחק מדבר עכשיו, ארז, אל תשתלט על הדיונים פה.
<ארז קמיניץ:>
אני לא רוצה להשתלט, אבל יש - - - נאמר פה משהו - - -
<היו"ר אמנון כהן:>
אבל אתה לא מדבר.

<ארז קמיניץ:>
סליחה. לא חבל - - - 

<יצחק -שייע ישועה:>
אני חושב שזה פוגע באינטליגנציה של החברים פה שהם משווים גן אירועים לגני-ילדים.

<ארז קמיניץ:>
אבל אתה מדבר רק על גני-ילדים? את השבע שנים אתה לא רוצה רק על גני-ילדים. אתה רוצה על הכל.
<יצחק -שייע ישועה:>
אני – גני-אירועים – לא רוצה שימוש, לא רוצה שום דבר, לא רוצה אישור לגני-אירועים. רוצה לקבל היתרים בהתאם לחוק לגני-אירועים. והיינו שותפים, אנחנו, כ - - - שותף לכך שהרסו גני-אירועים ש - - - 
<היו"ר אמנון כהן:>
יפה, תתקדם הלאה. מה עוד בעיה?

<יצחק -שייע ישועה:>
 דבר נוסף שאני רוצה לומר. 
<היו"ר אמנון כהן:>
סיימת. מה?
<יצחק -שייע ישועה:>
לא, עוד מילה. היות ומדובר במרבית המקרים הרלוונטיים לסעיף 374, אנחנו מבקשים שתהיה התייעצות גם עם משרד החקלאות.
<היו"ר אמנון כהן:>
למה?

<יצחק -שייע ישועה:>
מכיוון שמדובר על אדמות חקלאיות. אדמות חקלאיות – תקרא את הסעיף הזה – מה זה מפריע לכם? 
<יהודה זמרת:>
לא, - - - בוועדה המחוזית.
<יצחק -שייע ישועה:>
אני אומר דבר, לא צריך תמיד להתנגד. מה זה מפריע העניין הזה שישתפו גם את משרד החקלאות בעניין הזה?

איריס פרנקל-כהן:
נדרש אישורה של הוועדה המחוזית.  
<היו"ר אמנון כהן:>
משרד התיירות גם ביקש משהו. משרדי הממשלה תקשיבו, אתה סיימת יצחק? 

<יצחק -שייע ישועה:>
כן, כן. תודה.

<היו"ר אמנון כהן:>
סיימת. תודה. חבר-הכנסת חמד עמאר ביקש עוד התייחסות לסעיף 370. היועצת המשפטית תקריא את זה ומשרדי הממשלה תשיבו או תתייחסו כשתתייחסו גם לשאר הדברים. תקריאי את זה כמו שכתוב, כי אני הבטחתי לחבר-הכנסת, הוא לא יכול להגיע, אז אנחנו נקריא את זה ותתייחסו. בבקשה. 
איריס פרנקל-כהן:

למעשה ההערה מתייחסת לסעיף 370 (3) בעניין שליחת הודעות. ההצעה שלי היתה לשלוח הודעות למי שזכאי לקבל לפי 264 ומשרד התיירות סבור ש"אנחנו מבקשים, שכאשר מבקשים שימוש חורג ממלונאות לשימושים אחרים תישלח הודעה על-כך למשרד התיירות - -  

<היו"ר אמנון כהן:>
מר שמאי אסיף אתה מקשיב? מר ארז קמיניץ?

<ארז קמיניץ:>
כן, כן. זה משתלב עם ההערה שלה מהייעוץ המשפטי.

איריס פרנקל-כהן:

- - "כ"מי שעלול" – אתה מכיר אותה – "להיפגע". הבעיה היא שיכולת המעקב אחר הודעות בעיתונות בעניין זה מוגבלת ביותר וכבר קרה שבתי-מלון הפכו לשימושים אחרים ללא שניתנה זכות תגובה למשרד התיירות" - -  
<ארז קמיניץ:>
לגני-ילדים. לא, לא, סתם.
איריס פרנקל-כהן:

- - "המצב שעלול להיווצר בהיעדר שליחת הודעה כזו הוא שלמרות מה שנקבע בתמ"א 12/1 בעניין ההגבלות על גריעת מלונאות מתאפשר כאן מנגנון של שימוש חורג / הקלה המהווה בפועל שימוש חורג מהתמ"א בסמכות של ועדה מקומית. זאת כאשר אין כל מודעות לכך בקרב הרשויות המקומיות. 
לפיכך נבקש להוסיף סעיף קטן (ד) לפיו "במקרים של בקשות לשימוש חורג ממלונאות לשימושים אחרים תישלח הודעה על-כך למשרד התיירות".
<היו"ר אמנון כהן:>
יש עניין? יש מניעה?

<ארז קמיניץ:>
אנחנו נבדוק את הערת הייעוץ בעניין.
<שמאי אסיף:>
רוח אוהדת.

<היו"ר אמנון כהן:>
אוקיי. תשמרי את זה אצלך. שר התיירות עושה הרבה עבודה טובה למען קליטת תיירים במדינת ישראל, אז אם אפשר להתחשב בבקשתו וזה לא פוגע בדברים אחרים וכמובן לא מסרבל דברים מסוימים.

<ארז קמיניץ:>
זה מסרבל בוודאי, אבל אנחנו בוודאי נעריך.
<היו"ר אמנון כהן:>
ארגון גני-ילדים, בבקשה גברת שולמית ביסמנובסקי.

<שולמית ביסמנובסקי:>
קודם כל אני רוצה לברך על העיקרון של הרפורמה. אני חושבת שהרפורמה תעשה חסד לפחות עם העובדה שעד היום אין תב"ע לגני-ילדים פרטיים במדינה ו-120,000 ילדים היום לומדים במקומות שאין להם אישורים. הם נמצאים בשימושים חורגים או בשימושים, שלא קיבלו היתרים והם באמת עוברים על החוק בעל כורחם. גננות פרטיות אף פעם לא רוצות להיות עברייניות והן עברייניות בעל כורחן. אני חושבת שבעוד שבע שנים המצב יהיה הרבה יותר טוב - - 
<היו"ר אמנון כהן:>
אפשר להקדים. זה עד. זה שבע שנים, זה לא - - - 
<ארז קמיניץ:>
נכון.

<שולמית ביסמנובסקי:>
- - אנחנו מקווים שזה יהיה מחר בבוקר.
<היו"ר אמנון כהן:>
כן.

<שמאי אסיף:>
גם הילדים גדלים בינתיים.
<שולמית ביסמנובסקי:>
שמחר בבוקר כבר אפשר יהיה לפתוח גני-הילדים בכל מקום שהשכונה דורשת, משום שבאמת גן-ילדים צריך להיות קרוב לאזור המגורים ולא באזורי תעשייה, שזה מה שהולך להיות היום. לשלוח את הילדים לאזורי תעשייה. 
אני חושבת שצריך להקדים כמה שיותר מהר את האפשרות הזאת, לפתוח גני-ילדים במקום שנדרש. אלא אם באמת יש פה פגיעה באינטרס של שכנים וכולי. צריך כמובן לשמור על האינטרסים ואנחנו בעד. אנחנו רוצים לשמור על האינטרסים של הציבור, אם זה חניה ואם זה שמירה על השקט בשעות המנוחה וכולי. ההיתר לא ברור לי איזה היתר הגן יצטרך. האם ההיתר הזה עוד פעם יהיה שימוש חורג באדרת אחרת?
<ארז קמיניץ:>
לא.
<היו"ר אמנון כהן:>
תכתוב שם את השאלה. מר ארז קמיניץ, תתייחס אחר כך. 

<שולמית ביסמנובסקי:>
האם ההיתר יהיה פשוט יותר? איזה היתר? מה סוג ההיתר? והאם הוא באמת יהיה הקלה אמיתית? 

<ארז קמיניץ:>
בוודאי.

<היו"ר אמנון כהן:>
גברת שולמית, עוד שאלות.

<שולמית ביסמנובסקי:>
דבר שני, מה קורה עם 120,000 התלמידים שנמצאים היום ועד שבע שנים ועד שהחוק הזה יעבור? מה קורה מחר בבוקר? האם אפשר – אני רוצה להשתמש, כבוד היושב-ראש, במילה שאתה אמרת – להלבין את הגנים שקיימים היום כבר עשר ו-20 שנה ולתת להם אישור להמשיך לפעול, שלא כעבריינים. 
לא לשים אותם בבתי-משפט ובתי-סוהר, משום שגננות רוצות לחנך את הדור הבא במדינת ישראל. הן עושות את כל מה שהן יכולות לעשות והן רוצות לעשות את זה חוקי. האם המדינה – ואני מודה לכם שאתם סוף-סוף דנים בזה, אחרי כל-כך הרבה שנים – מאז קום המדינה - -  
<היו"ר אמנון כהן:>
זה הכל מר שמאי אסיף, הכל.
<שולמית ביסמנובסקי:>
- - אף אחד, אף אחד לא דן בסוגיה הזאת ואנחנו פשוט לא מבינים איך אף אחד לא דיבר על זה עד היום ואני באמת מודה לכם, שאתם סוף-סוף העליתם את זה לדיון ציבורי. מה עושים ממחר בבוקר? איך אפשר לתת לכל ה-5,000 גנים האלה לפעול בצורה חוקית ממחר בבוקר?
<היו"ר אמנון כהן:>
עוד שאלות? רשמת הכל מר שמאי אסיף? בזמנך תענה ותשיב גם על השאלות האלה. אני גם אצטרף לשאלות האלה. אנחנו הגענו לאיגוד המסעדות. מר שי ברמן נמצא פה? מה מפריע למסעדות שהכל יהיה חוקי כמו שצריך?
<שי ברמן:>
רק תיקון: איגוד המסעדות הברים ובתי הקפה בישראל. 
<היו"ר אמנון כהן:>
גם בתי-קפה?
<שי ברמן:>
גם בתי-קפה. מדובר על אלפי עסקים, אדוני, שפועלים היום תחת אישור של שימוש חורג.

<היו"ר אמנון כהן:>
אתה מברך על ההחלטה הזו גם, שסוף-סוף זה יהיה חוקי, לא חורג.

<שי ברמן:>
אנחנו בהחלט מברכים על העניין הזה, אבל אנחנו מסייגים את זה בחשש רב. החשש הזה התגבר אחרי ששמעתי פה את הדיון בין החברים המכובדים לבין - - 
<היו"ר אמנון כהן:>
חברי-כנסת.

<שי ברמן:>
- - נציגי - - - תל-אביב פה. גם חברי-כנסת אני חושב שהבינו גם את הבעיה. חבר-הכנסת אורי שיושב פה  - - 
<היו"ר אמנון כהן:>
אנחנו לומדים ביסודיות את החוק על-מנת - - - 

<שי ברמן:>
- - גם אדוני היושב-ראש הבין את הבעייתיות פה, את החשש הרב, שאנחנו כרגיל ניפול בין הכיסאות. 
<היו"ר אמנון כהן:>
יש בעייתיות? איפה החשש? תגיד, תצביע לי על החשש.

<שי ברמן:>
החשש הוא כמובן, שהדבר הזה לא יקרה בפועל ואנחנו לא נוכל להאריך את השימוש, שימוש חורג, לכן הדבר הזה, חייבים לתת לעיריות סמכות להאריך את זה מעבר לתקופה של שבע שנים כדי שלא נמצא את עצמנו שוב בפני שוקת שבורה במצב שאלפי עסקים - - 
<היו"ר אמנון כהן:>
ויש לך עד שבע שנים להכין את המקום. זאת אומרת, כל בעל עסק  - -

<שמאי אסיף: >
בלאו הכי אתה צריך לעבור עוד פעם שימוש חורג.
<היו"ר אמנון כהן:>
- - שנייה, תן לי, שמאי, אל תעזור לי. אתה מקבל אישור לשימוש חורג לשנים מסוימות, שנתיים, שלוש, ארבע. ואתה בחידוש הבא, אתה או כל חבר אלה שאתה מייצג אותם, יבואו לעירייה יגידו: תשמע אתה אולי תקבל הארכה עוד פעם, אבל תדע יש חוק חדש שצריך להסדיר את זה בצורה כזו וכזו וכזו. 
יתכן, שאתה לא צריך להמשיך את השימוש החורג שלך. כבר תיערך לחוק החדש באופי שלו, שבסופו של תהליך לא יהיה שימוש חורג, או שילבינו לך או שיגידו לך: אי-אפשר או שיגידו לך: תשמע, אתה יודע מה, אנחנו הפעם הזאת עוד שלוש שנים ניתן לך, אבל תדע אתה גם איש עסקים. 
עוד שלוש שנים אתה צריך לחפש מקום חלופי, כי המקום – קיצוני אני הולך, כן? – מקום שאתה נמצא בו היית בו מספר שנים, לפניך היום, אבל זה לא עומד כיום בצרכים של השכונה, אנחנו רוצים לארגן את השכונה בצורה אחרת. לכן יש לך עוד שלוש שנים תתחיל להיערך. אתה איש עסקים תתחיל להיערך. איך אתה רואה את זה? זאת אומרת, לא יהיה מצב שיבואו ביום אחד ויגידו לך: שבע שנים עברו תלך הביתה. אין מצב כזה. 

<אורי מקלב:>
אדוני היושב-ראש קח בחשבון, שבסך הכל - - - 
קריאה:

כלאם פאדי.

קריאה:

הוא לא בעל הבית.

<היו"ר אמנון כהן:>
נו, אז אני אומר הוא יכול לעבוד על זה. אבל יכול להיות שזה שלו, גם יכול להיות.
<אורי מקלב:>
אבל אני אגיד לך מה היה התהליך של הפאבים בירושלים במשך ה-15 שנה האחרונים. אני לא בא מהעולם הזה, אבל בכל אופן מהיכרות. פאב "מונבז" התחיל ברחוב מונבז, הם עברו לרחוב עזה, מרחוב עזה הם עברו למושבה גרמנית, מהמושבה הגרמנית הם נמצאים היום בשלומציון המלכה. וכל אלא זה דיירים שכורים, אתה רוצה בסיבוב הזה שהם כל פעם יגישו תוכנית, העירייה תגיש תוכנית. אף אחד לא חשב שיצטרכו תוכנית ברחוב עזה בשביל – אלו דירות מגורים שנהפכו לפאבים בגלל שינוי האופי של המקום, הצריכה של האנשים - - 
<היו"ר אמנון כהן:>
הבנתי. כן.
<אורי מקלב:>
- - משם זה עבר למושבה גרמנית, דירות שהיו - - - מסחרית, משרדים. הפכו, לא משנה שימוש חורג כזה או אחר זה עבר לשלומציון המלכה גם, פחות או יותר, גם ממסחר.
<היו"ר אמנון כהן:>
מה הבעיה אבל אני לא מבין?
<אורי מקלב:>
- - - חלק ממה שאתה רואה היום הוא בכלל מסחרי, זה בכלל תעשייה. 
<היו"ר אמנון כהן:>
מה הבעיה?
<אורי מקלב:>
זה בכלל תעשייה - - - בתעשייה יש - - -
קריאות:

- - -

<אורי מקלב:>
אתה מדבר על כמה שנים. תראה איזה סבב של  - - -

<היו"ר אמנון כהן:>
מה הבעיה? בסדר, זה החיים.

<אורי מקלב:>
- - - הוא יגיש תוכניות. זה שהולך להגיש תוכניות הוא לא יוכל להיות שם ויעברו שבע שנים - - - כל האופי של שכונת תלפיות היום, שאתה רואה בירושלים, וגבעת שאול לא יקרה היום לאחר תחולת החוק. 
<ארז קמיניץ:>
זה לא נכון.

<אורי מקלב:>
זה מה שקרה. כל תלפיות היתה תעשיה. זה הפך למסחר, גם המסחר והתעשייה צריך לשימוש חורג. צריך שינוי.
<ארז קמיניץ:>
אפשר לשנות תב"ע.

<אורי מקלב:>
זה תהליך. זה תהליך. אם לא מאפשרים.

<ארז קמיניץ:>
מה תהליך?
קריאה:

אבל זה ועדה מקומית, לא ועדה מחוזית.

<יהודה זמרת:>
בן אדם פרטי.
<אורי מקלב:>
הרי יש תהליך. הדינמיקה קורית מאחד שעושה וזה מביא אחרים. יש דינמיקה שכולם מברכים אותה. אם לא היה קורה השינוי הזה, תלפיות היו נשארים המבנים הישנים - - 

<היו"ר אמנון כהן:>
נשנה את התוכנית. נשנה את החוק בסוף. מה יכול להיות? עוד עשר שנים יבואו אחרים, ישנו את הכול.

<אורי מקלב:>
- - כשכונה רגילה. בוא נעשה דבר מתוקן. גבעת שאול היום אתה רואה, אין תעשייה. זה היה תעשייה, המבנים שאתה רואה זה היה תעשייה, לא היה מסחר, לא היה  - - - זה מה שהיה. היה דינמיקה בעניין הזה.
<היו"ר אמנון כהן:>
הבנתי. הבנתי. הבנתי. אני מבין את החשש שלך.
<שי ברמן:>
אנחנו הכנו כמה סייגים שיעזרו לנו להתמודד עם העניין מבחינה משפטית כמובן, במידה והדברים לא יצאו לפועל כמו שהחברים חושבים. 
<היו"ר אמנון כהן:>
תגיד את הסייגים. אולי יוכלו להכניס את זה. אולי אם זה הגיוני.
<שי ברמן:>
אני רוצה להציג את עו"ד אפרה מור, שתציג את הפתרונות מבחינתנו בצורה קצרה.
<היו"ר אמנון כהן:>
לא, אין לנו זמן. לא העברת כתוב? העברת כתוב? העברת. אז העברת לה. בסדר. אין צורך.
<שי ברמן:>
אז בוא אני אגיד בקצרה. אגיד בקצרה. אנחנו מבקשים שבנושא של מבנה ציבור, גם העניין בסעיף 368, להוסיף גם את הנושא של שטחים מסחריים בעניין של מבנה ציבור. אם צריך מבנה ציבור, אם צריך גן-ילדים וצריך כמו שהזכיר ח"כ אורי מקלב נושא של אולם ספורט, צריך גם אטליז וצריך גם מכבסה וצריך גם בית קפה.
<היו"ר אמנון כהן:>
אוקיי, מה אתה מציע? הבנתי מה צריך.
<שי ברמן:>
אנחנו רוצים שההקלות שאפשר לתת רק למבנה ציבור יוסף לזה גם העניין של שטחים מסחריים. כלומר, שזה לא יהיה רק מבנה ציבור, אלא גם שטחים מסחריים.  

<ארז קמיניץ:>
סעיף קטן (ב) שיחול על הכול. אפשר בכלל לבטל את הפרק.
<שי ברמן:>
לא, לא, אפשר לחשוב על אותם אנשים שמנהלים עסקים במשך עשרות שנים ולא לסגור להם את העסקים האלה. זה הדבר היחיד - - - ואתם בקלות רבה בהינף יד - - - 
<היו"ר אמנון כהן:>
סיימת שי? 

<שי ברמן:>
תודה רבה.

<היו"ר אמנון כהן:>
את רוצה להוסיף משפט? בבקשה.

<אפרה מור:>
עו"ד אפרה מור מטעם "לה"ב" ואני מגיעה עם איגוד המסעדות. אני אומרת, אתם הלכתם – אני מניחה – על מבנה ציבור בגלל הדינמיקה. בגלל שמבנה ציבור זה משהו שמשתנה. אז באותה מידה גם המסחרי משתנה. זאת אומרת, הציבור יכתיב. קח את הדוגמא שנתן כרגע חבר-הכנסת. אנחנו מדברים עכשיו על מבני תעשייה, על אזור שנתת לו תעשייה. התעשייה מכתיבה שהיא צריכה מסעדה שם, היא צריכה עוד מסעדה, עוד בית קפה.   
<ארז קמיניץ:>
באזור תעשייה - - - 
<יהודה זמרת:>
למה רוצים לדאוג לזה בתוכנית?

<היו"ר אמנון כהן:>
הפועלים רוצים לאכול. מה?

<ארז קמיניץ:>
האמת שבתוכניות - - - 
<יהודה זמרת:>
- - - 
<היו"ר אמנון כהן:>
תרשום, תרשום. יהודה, תרשום.

<אפרה מור:>
קח היום את רמת-החייל. אין לך מסעדות שם.

<יהודה זמרת:>
בתוכנית באזור תעשיה קובעים שמותר – זה חלק היום בתוכניות תעשייה לפני עשור כבר – מכניסים שימושים מסחריים נלווים הנדרשים.

<שמאי אסיף: >
בגלל השימוש חורג, היום אין, אסור לעשות רישוי. בגלל הפרוצדורה אסור.

<אפרה מור:>
שלב אחד קדימה, למה רוצים חריגה בעצם, כי נניח שיש לך עכשיו מבנה שלא חשבת שתצטרך בו מסעד. אזור שהוא תעשיה נתת לו, לא יודעת מה, עשרה אחוז, השטח רוצה 20. אנחנו רוצים לבקש לעשות שם איזושהי מסעדה. במקום – אולי תיתן אישור לשימוש חורג – במקום להגיע למצב שאתה מטיל על בן אדם - - -
<היו"ר אמנון כהן:>
יש פתרון אחר? לא שימוש חורג.

<יהודה זמרת:>
- - -
<היו"ר אמנון כהן:>
שנייה, שנייה. תן לי לחדד, יהודה, תן לי לחדד. קבעה המועצה המקומית או העירייה שהאזור יהיה אזור תעשייה. ואמרה: לטובת אזור תעשייה אנחנו נותנים שתי מסעדות, שתי מסעדות בגודל כזה וכזה. הצורך – אבל, המפעל כל-כך גדול שם, יש שם מפעל אחד – צריך שם ארבע מסעדות וצריכים עוד שתי מסעדות. איך הפרוצדורה הולכת? 
<יהודה זמרת:>
- - - הוראת הגמישות. מה שדברנו עליה, הוראות גמישות מובנות, שתוכנית תאפשר את ההתחדשות בתוכה, במסגרתה. שלא תגביל מה שנקרא ברמה – צבע כחול על החלון ואחר-כך כבר לא מצליחים - - -

<היו"ר אמנון כהן:>
בגמישות הזאת, אתה אומר יאפשר.

<יהודה זמרת:>
הגמישות הזאת זה פתרון אחד. לא לעשות תוכניות, אלא עכשיו שאתה עושה תוכנית לעשור, אתה לא עושה אותה על הבניין הנקודתי, אתה תיתן לה את - - 
<היו"ר אמנון כהן:>
יש מרווח כזה שתוכל לשחק איתו.

<יהודה זמרת:>
- - במרווח אחד. דבר שני, דיברנו על תוכנית בסמכות ועדה המקומית. היום כשאתה צריך לרוץ, הרי אתה הולך עם השימוש חורג לוועדה מקומית. אתה תלך עם תוכנית לוועדה מקומית. אבל בהליך סדור, מישהו יבין מה המשמעויות. קרה לנו במקרים של אזורי תעשייה, באו ואמרו צריכים אזור תעשייה. 
לאט, לאט אזור התעשייה נעלם, קיבלנו אזור מסחר. מרכז העיר קרס, כי המסחר ברח לנו לאזור התעשייה. הרשות המקומית נשארה בלי אזורי תעשייה, כי מאיפה היא תקבל אותם כעת. צריך להבין שהדברים הקטנים האלה - -   
<היו"ר אמנון כהן:>
יש מספיק גמישות. זו הנקודה. יש חשש - - - 
<יהודה זמרת:>
- - צריך להכניס את הגמישות בתוכנית ולאפשר אותה בתוכנית - - - אחת.
<היו"ר אמנון כהן:>
חברת מקורות. יש מישהו ממקורות? רקפת? עמותת האדריכלים המאוחדים ואיגוד האדריכלים העצמאיים, גברת אורית אורנת.

קריאה:

לא הגיעה.

<אורית אורנת:>
הגיעה. נמצאת וקיימת. 
<היו"ר אמנון כהן:>
בבקשה גברת אורית אורנת, קיבלת זכות דיבור. עמדתכם חשובה לוועדה.

<אורית אורנת:>
אני רוצה לפתוח בזה שציבור האדריכלים רואה בצורה חיובית ביותר את הביטול של ההקלות, את הביטול של השימושים החורגים. עוד יותר את הכוונה של התוכניות הגמישות ושיהיה סדר ושבאמת כל אחד ידע מה הוא הולך לתכנן ומה הוא הולך לקבל בסוף התהליך. 
אבל אם הכוונה היא להגביל את הביטול של ההקלות ואת הביטול של השימוש החורג בזמן. זה לא נכון. צריך להגביל את זה במעשים ולא בזמן. יכול להיות שתוך פחות משבע שנים תהיה כבר תוכנית כוללנית והיא תהיה גמישה ותהיה תוכנית מפורטת ואין שום צורך לאשר יותר תוכנית לשימוש חורג או הקלה. ממש מיותר. 
אבל לעומת זאת, אם עברו שבע שנים ועדיין אין תוכנית מפורטת חדשה ומסודרת ואין תוכנית כוללנית או שיש תוכנית כוללנית, אבל אין תוכנית מפורטת, מצבנו יהיה גרוע מאוד אם לא נוכל להשתמש בכלים הישנים, שהם היו כלים מסכנים יותר, פחות טובים, אבל זה הטוב ביותר שיש. זה קצת כמו דמוקרטיה, שיש - - -     
<היו"ר אמנון כהן:>
אתם תיאמתם עם התאחדות הקבלנים את הגרסה הזאת?
<אורית אורנת:>
לא.

<ערן ניצן:>
בטח שכן. אני כן.
<אורית אורנת:>
זה שאנחנו חושבים אותו דבר בלי לתאם זה רק מחזק את זה.

<היו"ר אמנון כהן:>
אני חייב להתחשב בעמדה שלכם, שאתם בשטח. שאתם הגוף ש - - - 
<אורית אורנת:>
וחשים שאת השטח.
<היו"ר אמנון כהן:>
כי אתם גם עובדים בשטח ואתם רואים את ה - - - מצד אחד זה טוב, כי לא יהיו שימושים חורגים ומהצד השני יש גופים ש - - - 

<אורית אורנת:>
תאמין לי, הקלה זה לא דבר טוב לקבלן, כי הוא יודע מה הוא מתחיל, הוא לא יודע מה הוא גומר. אבל אם אין ברירה. אם אנחנו נגיד בעוד שבע שנים, עדיין ברמת-גן או בתל-אביב או בגבעתיים או לא יודעת איפה, עדיין תהיה איזה שהיא תוכנית בתוקף שהיא תוכנית מנדטורית. 

<היו"ר אמנון כהן:>
לכן, מה את מציעה?

<אורית אורנת:>
אני מציעה שההגבלה של הביטול של שבע שנים תהיה מותנית בזה, שיש תוכנית מפורטת, חדשה, מאושרת.

<היו"ר אמנון כהן:>
תודה, תודה, השלטון המקומי.

<אורית אורנת:>
רגע, יש לי עוד הערות על הסעיפים עצמם אם אפשר. עד שביטלנו, הצלחנו לבטל את השימושים החורגים ואת ההקלות, יש לי כמה הערות.

<היו"ר אמנון כהן:>
בבקשה, בבקשה.

<אורית אורנת:>
אחד, לגבי סעיף 370 תת סעיף (1) (3) (ג) כתוב שם "בעל זכות אחר". אני חושבת שזה מושג מאוד רחב, רחב מדי שלמעשה תוקע כל אפשרות, כבר עכשיו, לקבל איזשהו שימוש שינוי. אסור לכתוב דבר כל-כך כוללני.
<איתן גינזבורג:>
נכון, נכון.
<היו"ר אמנון כהן:>
מה את מציעה?

<אורית אורנת:>
לבטל את הסעיף. לא צריך שיהיה כתוב "זכות אחר".

<היו"ר אמנון כהן:>
זה חוק קיים.

<אורית אורנת:>
אז מה? החוק הקיים הוא רע. אם היה טוב לא היינו עוסקים בביטול שלו.
<ארז קמיניץ:>
אבל יש כל כך הרבה שימושים.
<היו"ר אמנון כהן:>
שנייה, ארז. אתה תרשום שם. עוד מה גברתי?
<אורית אורנת:>
לסעיף 376 (א) (4) כתוב שנותנים אפשרות להגדלה של דירות, שאני מברכת על זה. אבל שכחו שיש תמ"א 38 שמאפשרת 25 מטר תוספת לכל דירה, במידה ועומדים כמובן בתנאים של תמ"א 38 והבניין קיבל היתר בנייה לפני 1980. את הדירות האלה, עם הסעיף החדש שיכנס לתוקף לא ניתן יהיה יותר להרחיב אותם. יש הרבה דירות שהם פחות מ-75 מטר.
<היו"ר אמנון כהן:>
לא רוצים להרע, רוצים רק להוסיף.

<אורית אורנת:>
תמ"א 38 מאפשרת לדירות – לא חשוב באיזה גודל - - - 

<ארז קמיניץ:>
לא הבנתי את ההערה.
<יהודה זמרת:>
מה זה היתר תואם תוכנית? תואם תוכנית תמ"א 38. 
<ארז קמיניץ:>
אם לא תואם, אז אין בעיה.

<היו"ר אמנון כהן:>
אם תואם, אז זה יכנס לפי תמ"א 38, אם לא תואם אז זה יכנס - - - 

<אורית אורנת:>
לי נראה שיש פה סתירה בין השניים. לפי מיטב הבנתי, יש פה סתירה.
<היו"ר אמנון כהן:>
זה הבהרה, לכן אתן לך זכות דיבור.
<ארז קמיניץ:>
רק שנייה אחת. את מדברת על 377 (א) (4).

<אורית אורנת:>
377 (א) (4).

<ארז קמיניץ:>
 376 קודם כל אם את מתייחסת לסעיף הזה. ראשית, יש כאן טעות. אנחנו בדקנו את זה שוב, אז זה לא בסטייה מתוכנית, זה בסטייה ניכרת. זה לא נחשב סטייה ניכרת. זאת אומרת, ההוספה הזאת צריכה להיות בהקלה. בדקנו עוד פעם, זה כך במחליטים של הממשלה. אנחנו עשינו טעות טכנית. 
<יהודה זמרת:>
זה צריך להיכנס ב-375 (ב) שבעצם אומר "כל תוספת שטח". 

<היו"ר אמנון כהן:>
אל תוסיף לי מושגים חדשים שלא עברתי עליהם.
<ארז קמיניץ:>
לא, זה לא מושגים חדשים.

<היו"ר אמנון כהן:>
כל מילה היא מוסיפה. אני היום שיניתי חוק, היה תיקון רק בשביל מילה אחת.
<ארז קמיניץ:>
שנייה, יהודה. לא, לא מוסיף. יש פה טעות שאנחנו בדקנו אותה עוד פעם. בדקנו עכשיו שוב. יש פה טעות. סעיף 376 מתייחס לאמירות: מה הם לא סטייה מתוכנית, היינו אפשר להוציא את זה בהיתר על-אף שיש פה תוספת וכולי וכולי. אפשר להוציא את זה בהיתר. לא זו היתה הכוונה. זאת טעות. המיקום הגיאומטרי של הפסקה הזאת לא נכון. 
הכוונה היתה להגיד שהתוספת המיוצגת בפסקה הזאת, היא לא סטייה ניכרת ומשכך נדרשת להקלה, אי-אפשר להוציא אותה בהיתר רגיל, אלא בהקלה. לכן צריך להעביר את הפסקה הזאת למיקום גיאומטרי בסעיף 375. 
<אורי מקלב:>
הוא מחמיר. הוא מחמיר.

<ארז קמיניץ:>
זה מזכיר את ההערה שלךְ, אבל זה לא חד.

<אורית אורנת:>
חבל שככה. חשבתי שנותנים גמישות בחוק החדש.  

<ארז קמיניץ:>
בסדר. אבל זה לא החלטת הממשלה בעניין הזה. ובכל מקרה זה לא קשור - - -  

<היו"ר אמנון כהן:>
רגע, אנחנו לא ממשלה. ארז, אתה אל תסבך עניינים.

<ארז קמיניץ:>
אז אני אומר עשינו טעות. זאת - - - 
<היו"ר אמנון כהן:>
אז אנחנו מתקנים את הטעות שלכם. נשאיר את זה ככה כמו שכתוב.

<יהודה זמרת:>
אבל לא. יש פה תוספת משמעותית אם רוצים להיכנס לעניין הזה - - - 

<אורי מקלב:>
אם נקבל את הסעיף הזה אז אתה צריך לתקן, אבל אם אתה לא תקבל את הסעיף הזה בכלל אז אתה גם לא צריך להעביר את זה. מכיוון שאני באמת חושב שהמגבלה הזאת - - -
<היו"ר אמנון כהן:>
את רשמת את זה? מה הוא אומר טעות? הממשלה פחות מעניינת אותי כרגע.
איריס פרנקל-כהן: 

לא, מה שהוא אומר, שזו סטייה ניכרת ולכן צריך יהיה הקלה. 
<<ארז קמיניץ:
זה נועד כדי לתת מענה ל-375 (ב).

<היו"ר אמנון כהן:>
מהותית יש בעיה פה?
>
איריס פרנקל-כהן: 
מהותית לא. צריך לבקש הקלה גם על זה, גם על הרחבת דירה.

אורית אורנת:>
אם הקלה מבטלים, זאת אומרת שהגמישות הזאת לא מתקבלת. חבל.

<<אורי מקלב:
אז אין הקלה. זה לא בלי הקלה. צריך הקלה עכשיו. 

>
אורית אורנת:
אז אם צריך הקלה ואת ההקלה אנחנו מתכוונים לבטל, במוקדם או במאוחר - - - 

ארז קמיניץ:
>
בסדר, אנחנו עושים את זה לתקופת זמן מסוימת. התוספת הזאת היא לתקופת זמן מסוימת.
<אורי מקלב:>
זאת אומרת לאחר שבע שנים לא תהיה כל בקשה לתוספת דיור - - 

אורית אורנת:
הרחבת דיור.

<אורי מקלב:>
- - הרחבת דיור, אפילו 15 מטר לדירה - - 
<ארז קמיניץ:>
אבל זה בתוכנית סמכות מקומית גם היום אפשר להרחיב.

<אורי מקלב:
>
- - היא לא תינתן. השאלה: כן או לא?
<ארז קמיניץ:>
אבל תקרא את הסעיפים. השאלה: כן. אבל צריך לקרוא, צריך לקרוא. אנחנו מדברים על בניינים - - - 
<אורי מקלב:
אנחנו שואלים. אני שואל עכשיו: האם לאחר שבע שנים, בעוד שבע שנים מתחולת החוק כל בקשה להרחבת דיור של 15 מטר מדירה של עד 70 מטר תיחשב כסטייה ניכרת?
>
<ארז קמיניץ:>
לא יהיה את המשטר של הקלה.

<אורי מקלב:>
אי-אפשר להגיש בקשה אפילו לא בהקלה.
איריס פרנקל-כהן: 
נכון.

<ארז קמיניץ:>
 לא בהקלה. צריך לעשות תוכנית. נכון, צריך לעשות תוכנית בסמכות ועדה מקומית. כן, זה העולם החדש.
<אורי מקלב:>
התשובה היא לא להעביר. צריך לבטל את כל החוק הזה. החוק הוא זדוני, שהוא לא נותן אפשרות – מה זה 15 מטר לדירה של עד 70 מטר? אנחנו יודעים שמשפחות רוצות להרחיב את הדירות שלהם רק עד 15% - 25% - - - 
<<ארז קמיניץ:
אפשר להגיש תוכנית.

קריאה:

- - - 
>
אהרון רוני בן אריה:
אין ממ"ד ב-15 מטר. 
ארז קמיניץ:
אדוני, אתה מכיר את ירושלים, אני יושב בוועדה מחוזית בירושלים, 70-60-50 אחוז מהתוכניות הם תוכניות שבהם מבקשים להגדיל, לעשות הרחבות דיור לכל הבניין כולו. מה כל-כך קשה להגיש תוכנית? 
<אורי מקלב:
אבל אם אתה הולך על רפורמה - - ->>
<ארז קמיניץ:
>
אבל זה בדיוק העניין. אני רוצה שיעשה תכנון כמו שצריך. אני לא רוצה שתבוא הקלה לאחת הדירות מכל הבניין.
<אורי מקלב:>
אתה לא עושה תכנון משפחה. אתה עושה תכנון של בניין לא של משפחה.
<ארז קמיניץ:
בסדר, אבל ברגע שהמשפחה גדלה - - -

<היו"ר אמנון כהן:
גברת אורית אורנת את ממשיכה. תודה מר ארז קמיניץ. 
>
אורית אורנת:>
התייחסות לסעיף 376 (ב). אני חושבת שצריך לאפשר במסגרת של הקלה – כל עוד יש הקלות כמובן – הגדלה של מספר קומות תת-קרקעיות ולאו דווקא לקשור את זה בתוספת של שטח, אלא כמו שזה היום ניתן לבקש בהקלה תוספת של קומות תת-קרקעיות, ולא להגביל את זה באיזושהי תוספת של שטח. 
בכלל לא ברור על איזה תוספת מדובר. יש לנו גם כמה הערות שקשורות להתלבטויות של היועץ המשפטי לגבי שני סעיפים: אחד, האם לעשות דיון בבת אחת גם על ההקלות וגם על הבקשה להיתר עצמו, ואם לעשות בדיקה מרחבית לפני. 
לדעתנו כן צריך לעשות בדיקה מרחבית לפני, וכן צריך לאחד את הדיונים. אין שום טעם לחתוך את ה"סלאמי" הזה בחתיכות. צריך לראות את התמונה הכללית, גם לצורך הקלה צריך לעשות את הבדיקה המרחבית. אגב זה נעשה גם היום. אני לא רואה סיבה. אי-אפשר לדון בהקלה בלי לראות את התמונה הכוללת. 
<היו"ר אמנון כהן:
מר ארז קמיניץ למה לא? כדאי לראות את התמונה הכוללת.>
<ארז קמיניץ:>
זה לא במילה אחת. צריך להשקיע מחשבה בעניין. לעניין ההתנגדויות או השילוב שאנחנו דיברנו עליו. לא השלמנו את הדיון. האיחוד של ההתנגדויות לא כל-כך פשוט, כי כשאני מגיש בקשה שיש עמה, נניח בקשה להקלה, אני מגיש את זה לרשות הרישוי. נעשית בדיקה, ביחס להתנגדויות אל מול הבקשה להקלה. 
היינו, אם נניח יש רצון להקל מקו בניין יכול להיות שההתנגדות היחידה שתהיה היא של אדם שהבניין התקרב אליו יותר ועל ההקלה בקו בניין הזה מתבקשת ההקלה. לעומת זאת, אם ההקלה לא תתקבל ויצטרכו לבנות את הבניין שוב אחרת, כך שיעמוד בגזירת קווי הבניין הקבועה בתוכנית, יכול מאוד להיות שיהיו אנשים אחרים שעכשיו זה יפריע להם יותר מאשר זה היה כאשר הבקשה הוגשה לפי ההקלה. 
לכן יכול להיות שלא יהיה מנוס אלא לייצר הליך דו-שלבי. כי אם לא אישרתי הקלה, מאוד יכול להיות שהפגיעה שתיווצר לאחר התיקונים שיעשו בעקבות אי-אישור ההקלה תהיה פגיעה שונה או טיפה אחרת, מה שיחייב שוב שמיעה של מי שזכאי להשמיע בבקשה להיתר.

אז זה לא כל-כך פשוט לאחד את הדיונים האלה. צריך לחשוב אולי צריך לעשות איזשהו סידור שיזכיר אולי את מה שיש לנו היום ב-106 (ב): משהו בסגנון הזה. אנחנו נצטרך להקדיש לזה מחשבה. כרגע זה הליך דו-שלבי לייצר. כי אני לא רוצה לפגוע בזכותם של אנשים לייצר את ההתנגדות האמיתית ביחס לבקשה. זה בעניין הזה.

בעניין של תנאים מרחביים, זאת שאלה. מאוד יכול להיות שהבקשה להקלה סותרת תנאים מרחביים - -  

<יהודה זמרת:
מעצם יסודה כהקלה היא סותרת את התנאים המרחביים. >
<ארז קמיניץ:
>
- - מעצם בקשתה כהקלה היא סותרת את התנאים המרחביים ולכן נראה על-פני הדברים שצריך דווקא את התנאים הרחבים לבדוק, כפי שזה מופיע היום, אבל אחרי שההקלה אושרה או נדחתה יסתכלו עליה לעומת התוכניות וכולי. 

<יהודה זמרת:>
ברור שכשיבחנו את הבקשה להקלה עצמה לעומת התוכניות וכולי. 

<היו"ר אמנון כהן:>
אבל כרגע זה לא ככה.

<יהודה זמרת:>
כי מה שקורה, אם אנחנו בודקים את הבדיקה המרחבית, התשובה ידועה מראש, כי אתה אומר: אני סוטה מהתנאים המרחביים. 
<ארז קמיניץ:>
בסדר. אנחנו נחשוב גם על זה. לפעמים זה ככה ולפעמים זה ככה. 
<<היו"ר אמנון כהן:
תחשוב, תחשוב. בבקשה, מה עוד יש לך גברת אורית אורנת?
>
אורית אורנת:>
לגבי ההתלבטות בנושא של מתן אפשרות לגורמים נוספים - -  
איריס פרנקל-כהן: 
הודעה. את מתנגדת למתן הודעה לגורמים נוספים מעבר למי ש - - -
אורית אורנת:
- - סעיף (ד) פסקה 3 לקבל אפשרות של התנגדות. אנחנו חושבים שזה לא נכון כי זה שוב מאריך ומסרבל את התהליכים. אם בלאו הכי בתב"ע כתוב דברים ברורים ובדרך-כלל בתב"ע כתוב דברים ברורים, כתוב שלמשל, אם זה אזור של עתיקות, צריך אישור של רשות העתיקות. 
אז למה צריך בנושא של שינוי קו בניין של 10 ס"מ או גובה בניין של לא יודעת מה, לערב אותם – את רשות העתיקות. זה נראה לי סתם לסרבל את התהליך שגם כך הוא מסורבל מאוד וקשה מאוד. 

<היו"ר אמנון כהן:>
רגע.
<ארז קמיניץ:
>
זה סותר את הבקשה של הייעוץ המשפטי ושל חבר-הכנסת אורי מקלב. אמרנו שנחשוב על זה. זה הצד השני של החשיבה.
איריס פרנקל-כהן: 
נכון. בהחלט יש מה לחשוב.
<ארז קמיניץ:
אני מבין שהבקשה היא לייצר הודעה ולא בהכרח לומר שמי שקיבל את ההודעה יכול להתנגד. זה לא קיים. זה לא נמצא.

היו"ר אמנון כהן:>
בסדר. טוב, תחשוב מר ארז קמיניץ. תחשבו שם, אבל לא הרבה זמן. בבקשה. עד ההצבעה תחשוב.
איריס פרנקל-כהן: 
- - - 
<אורית אורנת:>
דבר אחרון שאני רוצה להיות בטוחה שהבנתי נכון שעל-פי החוק החדש אפשר יהיה להמשיך – כפי שזה גם בחוק הקיים – לתת תוספת של שטחי שירות לפונקציות טכניות חדשות שנדרשות, שלא היו בעת אישור התוכנית, בלי שזה יהיה הקלה. וכנ"ל לצורך תוספת ממ"דים. אני רוצה להיות בטוחה שזאת הכוונה. 
<יהודה זמרת:>
ממ"דים נמצאים פה בסעיף 376 (א) (3).
<אורית אורנת:>
זה באותו סעיף, גם על פונקציות טכניות וזה לא מהווה הקלה וזה לא התבטל. תודה רבה.
<ארז קמיניץ:
נכון.

היו"ר אמנון כהן:

כן, תודה. השלטון המקומי עו"ד אלי סבן. 
אלי סבן:>
נראה לי המשפט שצריך לאפיין פה את מה שקורה ש"הדרך לגיהינום רצופה כוונות טובות", כי הכוונה לבטל את מוסדות ההקלה והשימוש החורג היא כוונה – מה שעומד בבסיסה הוא חיובי – אבל שכחו גם להוסיף פה עוד סעיף או תת-סעיף. זה תגבור בתי-המשפט לעניינים מקומיים. כי ביום אחד אתם תהפכו – בכלל אובדן הגמישות לחלוטין ומעבר לקווים מאוד-מאוד לקשוחים – הרבה מאוד אנשים לעבריינים שיגיעו לבתי-משפט ויצטרכו להתמודד עם כתבי אישום בגלל שהם לא הגישו תוכנית, לא עשו שינוי תב"ע ולא הגישו - - - . 

לי חסר פה משהו גמיש, טיפה גמישות. אם אתה אומר שבתב"ע יהיה אפשר ליצור את הגמישויות בתב"ע – זה חסר לי פה. אני לא רואה את זה במפורש.

<יהודה זמרת:
זה היה בסעיפים שהקראתי כבר.>
<אלי סבן:
זה שאני צריך לרוץ – אני בתור אזרח – עכשיו אצטרך "לרוץ" לסעיף 175. תשים את זה פה.

<יהודה זמרת:
אז אולי נכניס את כל החוק לסעיף אחד.

>
<אלי סבן:
לא. אבל מכיוון שזה קשור. זה קשור מאוד שבן-אדם מן הישוב – אני עו"ד אז אני יכול ללכת ל-175 – בן-אדם מן הישוב בא וקורא את הפרק של הקלות ושימושים חורגים. יש הקלות מסוימות שהם בסדר אם מכניסים אותם. 

לגבי הקלות זה נוקשה. למה זה נוקשה? כי אומנם זה בא לפתור – מוסד ההקלות יצר עיוותים ויצר מציאות בעייתית מאוד – אבל הוא גם פתר הרבה בעיות. הוא פותר לפעמים בעיות של עיוותים כלכליים. 
לדוגמא, אם יש לנו תא שטח שיש בו מגרשים בגודל מסוים ובקצה של השטח יש מגרשים צרים יותר ויש אחוזי בנייה מסוימים לכל השטחים. אתה לא יכול להקים בניין כמו (ב) על השטחים ואתה צריך להוסיף עוד קומה או שתיים במקום לבנות לרוחב. פה "הרגתם" באובדן הגמישות הזאת של מוסד ההקלה גם את העניין הזה. זה לא נותן פתרון. איך אתה נותן פתרון למגרשים האלה?  >>
<שמאי אסיף:>
אני אענה בתורי.
<אלי סבן:>
לכן אני הייתי מציע כן לחשוב לעדן את זה. לאפשר גמישות לרשות המקומית לפתור בעיות נקודתיות שלא חשבו עליהם וגם על – אומנם אתם מדברים על תוכניות עתידיות שאמורות לתת מענה לשימושים רבים, אבל תמיד יש איזשהו שימוש שלא חשבו עליו ונוצר צורך. במקום להגיש תוכנית נקודתית או במקום לשנות תב"ע וכולי, לתת איזה שהוא מרחב גמישות לרשות. אם באחוזים אם בשימושים, אבל לתת מרחב גמישות. 

<היו"ר אמנון כהן:>
תודה. התנועה הקיבוצית עו"ד מיכה דרורי.
<מיכה דרורי:>
הבקשה המקורית שלנו זה לבטל את השבע שנים. כי באמת כמו שהדגישו פה האנשים הכוונות של מה שיקרה הם כוונות ושבע שנים הם קורות גם אם אתה לא מתכוון. והחוסר קורלציה יביא לזה ש - -
<היו"ר אמנון כהן:
אם יגידו חמש שנים זה יותר טוב?>
<מיכה דרורי:>
לא, זה יביא לאותה בעיה.

היו"ר אמנון כהן:
20 שנה צריך?

 <מיכה דרורי:>
- - בהצעה המקורית ביקשנו לבטל את השבע שנים. ואז אחרי תקופה מסוימת, שנה שנתיים או עשרים יוכלו לתקן את החוק אם אין יותר צורך במוסד הזה. האלטרנטיבה השנייה, היא כמו שהציעו כאן באמת גם התאחדות הקבלים וגם האדריכלים, לקבוע כשיקרה האירוע שלמשל תוכנית וועדה מוסמכת. הצירוף הזה שאמור להביא לגמישות הזאת, אז הגמישות תקרה. כי אנחנו חוששים שהאלטרנטיבה בעולם שאנחנו מכירים ולא רק אצלנו – כמו שמר שמאי אסיף ציין בערים הגדולות זו תופעה רווחת – האלטרנטיבה לחוסר מנגנון גמישות זה לא שזה לא קורה, אלא שאז יש שימוש חורג ללא היתר.
<ארז קמיניץ:>
כן. איזה שימושים חורגים צריך לקרקע חקלאית, כאלה שאתה יודע שצריך?
<מיכה דרורי:>
אני יודע שכשאומרים קרקע חקלאית אז אנשים מזדקפים. אבל למשל, ציינו פה את אזורי התעשייה של ירושלים. אני מניח שאם היו פה אנשים מעיריות נוספות, כל אזורי התעשייה העירוניים בארץ הפכו לאזורי מסחר רק בהליך של שימוש חורג שהתחיל ללא היתר, ואני לא יודע כמה היתרים ניתנו בסופו של יום. 
אז אם יש מנגנון שיודע להפעיל את זה, כמו שאתם חושבים שיקרה. אני מניח שלזה מיועד התיקון. אז השימוש החורג התייתר. אבל אם הוא לא יקרה, זה חלילה יהיה שימוש חורג ללא היתר.

<<היו"ר אמנון כהן:
הנקודה ברורה. >>
<מיכה דרורי:>
אז לכן, ההצעה היא לעשות קורלציה בין התקדמות היצירה של תוכניות חדשות ושל ועדות מוסמכות ושל גמישות בפועל למנגנון של ביטול השימושים החורגים. 

מה שאני רק אומר זה שלא רק בגני-אירועים במועצות אזוריות, אלא גם בכל אזורי התעשייה בארץ, שימוש בדירות למשרדים ועוד כהנה וכהנה – גם גני-ילדים – מקומות שבהם אין מנגנון של גמישות שמתפקד, התוצאה היא שימוש חורג ללא היתר. זאת התוצאה. 
נקודה נוספת שאנחנו רוצים להתייחס זה להערה, שכתבנו אותה אחרת. אבל גם מקובל עלינו הנושא שהעלה פה הייעוץ המשפטי וזה האפשרות של הקלה או שימוש חורג מתוכנית מתאר מחוזית או אחרת – אם יש שמה דברים שידרשו הקלות. עוד פעם, אם יהיו הגמישויות הרגילות, ופה אפשר להכביד כמו שבקרקע פתוחה צריך אישור של ועדה מחוזית, אז גם יכול להיות שכאן צריך. מתבקש אולי שצריך. אבל המנגנון צריך להיות קיים.
<היו"ר אמנון כהן:>
תודה רבה. האגודה לזכויות האזרח ועמותת "במקום", גברת נילי ברוך. החברה להגנת הטבע מכון דשא מר יואב דן.
<יואב דן:>
שלום אדוני, אנחנו כמובן מברכים על ביטול הפרקטיקה הבעייתית הזאת, שזו אחת הרעות החולות של מערכת התכנון הישראלית. הפרקטיקה הזו הולכת להישאר איתנו עוד פרק זמן לא מבוטל של שבע שנים אולי יותר, אם בסוף שבע השנים יקבלו היתר לעוד חמש שנים לשימוש חורג. כך שבסך-הכול זה יכול להיות גם 12 שנים. כעקרון דיברו פה על התפר הזה שבין רישוי לתכנון. לפרקטיקה הזאת יש בעיקר – בהרבה מאוד מקרים – משמעויות מאוד תכנוניות. צריך למעשה להתאים את ההסדרים למשמעויות התכנוניות. לצערנו בהרבה מאוד מקרים אנחנו לא רואים את זה בחוק. למשל, בעניין ההתנגדויות: "רשאים להגיש התנגדות לבקשה להקלה או שימוש חורג" רק מי שנשלחה לו הודעה. הרבה מאוד מקרים, למשל שימוש חורג שבא במקום שטחים ציבוריים יש פגיעה ציבורית מאוד-מאוד קשה. והרבה מאוד אנשים לא קיבלו הודעה על כך וצריך לתת להם זכות התנגדות.  

<היו"ר אמנון כהן:>
איך יתנו? מפרסמים. מי שיש לו התנגדות.
<יואב דן:>
מפרסמים בעיתון.
<היו"ר אמנון כהן:>
נו, אז מה?

<יואב דן:
אבל צריך לאתר אנשים שיש להם פוטנציאל, שהתוכנית, השימוש החורג יכול לפגוע בהם ולשלוח להם הודעה.

<היו"ר אמנון כהן:>
>
מאיפה אני יכול לדעת? אני רשות מקומית, רוצה לתת אישור לאיזה שהוא גוף, מפרסם: מי שיש לו התנגדות לפרויקט כזה וכזה או תוכנית כזו וכזו, שיגיש את ההתנגדות שלו. אני יכול לדעת מי יכול להיות נפגע מהתוכנית?
<יואב דן:>
אפשר לדעת מי יכול להיפגע מהתוכנית. 

<היו"ר אמנון כהן:
ל-100 שלחתי, ל-101 שלחתי. אין סוף לזה. טוב. אוקיי תתקדם.

 >
<יואב דן:>
גם לגבי זמן ההתנגדות של 14 ימים. צריך לדעתנו להעלות את זה ל-30 ימים. ההערה שנאמרה כאן קודם – אני אחזור עליה ואני אחזק אותה – לגבי מקבלי ההחלטות בדבר השימוש החורג. היום זה נעשה על-ידי רשות הרישוי, על-ידי אדם אחד למעשה. יש בקשות מאוד-מאוד משמעותיות שצריך לקבל החלטה לגבי הוועדה המקומית או לפחות איזה שהוא ערער לוועדה המקומית על ה - - - הזה. 

לגבי שימושים חורגים בקרקע חקלאית ובשטחים פתוחים - - -  

<אורי מקלב:>
אין שום נציג ברשות רישוי. היום זה רק מהנדס העיר ובלי שום נציג ציבור.
<היו"ר אמנון כהן:>
שלא תהיה פוליטיזציה. שלא יהיו הכרזות פוליטיות, מקורבים ודברים, עושים ככה – יגידו ככה.
<אורי מקלב:>
טוב שמחדדים את זה אדוני היושב-ראש בגלל שבדברים האלה צריך לחשוב על מה אנחנו מדברים, מפני שרק מהנדס הוא זה שקובע בלי שום מבט ציבורי ובלי שום היבט ציבורי. בכל רשות רישוי לגבי הרבה דברים. אבל תחשוב בנושאים האלה מה המשמעות. תחשוב. הרי דיברו כאן על הרבה דברים לא רק תכנוניים אלא ציבוריים, ציבוריים ממש. 
<<היו"ר אמנון כהן:
כן, בבקשה.
>
יואב דן:>
לגבי שטחים חקלאיים. אומנם שימוש לא חקלאי בקרקע חקלאי מהווה סטייה ניכרת. זה מה שקיים היום. אנחנו מקווים שכך זה גם ימשך אחרי הרפורמה. יהיה קשה מאוד לדעת מה יהווה סטייה ניכרת ב בלי שתהיה הגדרה. למשמעות של מהי מטרה לא חקלאית בעצם. זו היתה הערה של הייעוץ המשפטי שלדעתנו חייבת להיכנס. הדבר הזה צריך להיות מוגדר. חוות סוסים, למשל, חוות לגידול כלבים. זו מטרה חקלאית? זו לא מטרה חקלאית? אנחנו משאירים לידי בית-המשפט. יוצרים פה חוסר ודאות. צריך להכניס את הדבר הזה לתוך החוק. 

אני רוצה גם להצטרף להערה של משרד התיירות. אני חושב שזו הערה מאוד-מאוד חשובה. אנחנו מכירים בהרבה מאוד מקרים שימושים תיירותיות שבסוף הופכים למבנה מגורים. לנו חשובה הגישה הציבורית לאתרים התיירותיים. יש אינטרס מאוד גדול שמשרד התיירות יוכל להגן בעצם על האינטרס הציבורי.
<היו"ר אמנון כהן:>
אוקיי. תודה. "אדם טבע ודין", עו"ד אלי בן ארי.
<אלי בן-ארי:>
כן. תודה כבוד היושב-ראש. אנחנו לא נתעכב על שני הדברים הקטנים שכבר נאמרו פעמיים. העניין של מי מאשר את ההקלות והשימושים החורגים. אני חושב שזה צריך להיות ברור לכל בר-דעת שאסור להחליט החלטות בעלות כזאת משמעות כלכלית לבן-אדם אחד. זה פתח ללחצים, זה פתח ל – לא רוצה להגיד שישחדו אותם – זה ממש לשים מכשול בפני עיוור. דבר מהסוג הזה. 
חייבים להעביר את זה לפורום של הוועדה המקומית עצמה. שדרך אגב לפי הדוחות של מבקרי המדינה לדורותיהם גם הם לא בדיוק מבצעים את הדברים האלה ממש לפי חוק. אבל להעביר סמכות כזאת לבן-אדם אחד, אנחנו נמצא – באמת תוך כמה שנים – מצעד של מהנדסי רשויות נחקרים, כמו שיש בשנים האחרונות ראשי רשויות. זה פשוט דבר שממש נראה לי מובן מאליו.   
<היו"ר אמנון כהן:>
המהנדסים ישמחו שנשנה את זה.

<אלי בן-ארי:>
אני בטוח. אני בטוח. מהנדס שהוא בסדר ישמח שישנו את זה. הוא לא ירצה לעמוד בלחץ הזה. כנ"ל לגבי התקופה של ההתנגדויות. כשיש במדינת ישראל אפשרות לקחת בן-אדם למילואים לשלושה שבועות, לתת תקופה של 14 יום זה פשוט מגוחך. זה בהרבה מקרים מתפספס ופשוט לא יקרה שום דבר לאף אחד אם זה יהיה 30 יום. אבל אלה שתי הנקודות הקטנות.

הנקודה השלישית, שהיא דורשת התייחסות טיפה יותר בהרחבה זה העניין של זכות ההתנגדות. לדעתי, הנוסח שאנחנו העברנו אליו הערה, לא הוזכר מיהו בעל הזכות להתנגד. זה נוסף באיזה שהוא שלב אחר-כך. אני לא יודע איך בדיוק זה קרה. לא שמענו הסבר על זה. מה שכתוב היום כאן זה שמי שיכול להתנגד להקלה ולשימוש חורג זה רק מי שמקבל הודעה. אני לא מדבר על האפשרות שאולי בטעות הודעה לא נשלחה למישהו שהיא צריכה להישלח. אבל מה ההיגיון בזה? 
מה ההיגיון בלקבוע מראש מי האדם שאמור להיות מושפע? אנחנו יודעים – ואני רוצה עוד פעם להזכיר, שווה, חומר קריאה מצוין לעיין בדוח מבקר המדינה על הוועדה המקומית חוף השרון בשנת 2005. איזה שימוש גורף בכלי של שימושים חורגים גם לדברים שהם לא חוקיים בכלל. האם זה נכון לבוא ולהגיד שאנחנו מגבילים מראש את מי שיכול להתנגד רק למי שגר קרוב?

אני רוצה לספר לכם משהו קטן. יש מקרה מפורסם בפסיקה לגבי מרכז מסחרי "ביג" בכניסה לאילת. זה מקרה שהפכו חלק מאזור תעשייה לאזור מסחרי. אני רק בשבוע שעבר – פעם ראשונה שהייתי באילת מאז שהיה את פסק הדין הזה, כי לא יוצא לי להיות שם הרבה – ראיתי על מה מדובר. 30 חנויות בערך תוך אזור תעשייה, הפכו במחי שימוש חורג לאזור מסחרי. 

מי שפעלו נגד זה - - 

<שמאי אסיף:
>
מפעלים. 

<אלי בן-ארי:>
יש שם 30 חנויות. מה היה שם קודם אני לא יודע. אבל זה מרכז מסחרי ענק. מי שהתנגד לזה כמובן זה הסוחרים של אילת. גם בן-אדם שלא נמצא שם, נמצא בקצה השני של אילת, אבל ברגע שבכניסה לאילת יש כזה מרכז מסחרי גדול, זה בהכרח משפיע עליו גם כן. 

האם אתם יכולים להגיד היום שהבן-אדם הזה לא קיבל הודעה? ברור, כי מי חושב עליו? הוא בקצה השני של אילת. הוא לא יכול להתנגד לכזה דבר? זה הרי משפיע עליו ישירות.   

<היו"ר אמנון כהן:
אוקיי, מובן. הלאה.
>
<אלי בן-ארי:>
אני מציע בחום רב, בחום רב, להוריד את העניין הזה של הגבלת מי שיכול להתנגד. כל עוד יש אפשרות – וכמו שהזכירו קודם גם שמאי שיושב לידי, השימוש הבעייתי שנעשה עד היום בשימושים חורגים – כל עוד הכלי הזה נשאר, הכלי התכנוני הזה נשאר, צריך לאפשר גם את ההתייחסות אליו. אני לא קורא לזה אפילו התנגדות. את האפשרות להתייחס במידה וזה צפוי להשפיע על מישהו. זה דבר אחד.

 אני רוצה רק לקשור את זה למשהו שלא נידון כאן היום, אבל הוא נידון לפני שתי ישיבות לגבי מי יכול להגיד ערר. זה אותו דבר. מי שיכול להגיש ערר על החלטה לתת היתר לשימוש חורג מוגבל היום למשקיפים בוועדה. זה נידון, זה הוזכר. זה בדיוק אותו היגיון. 
למה שזה יהיה רק אותו משקיף? למה שזה לא יהיה כל אותם אנשים נפגעים אחרים, שיכולים להיות מהחלטות שאנחנו יודעים שבחלק גדול מהפעמים הם בכלל לא חוקיות. זה הגיוני לבוא ולהגיד: בכוונה אנחנו באים ומגבילים את מי שיכול לפעול נגד הדבר הזה ומשאירים את כל הזירה לבתי-משפט. ואז יהיה מה שחברי עו"ד אלי האחר שמייצג את השלטון המקומי יגיד, יצטרכו לתגבר את בתי-המשפט.
<היו"ר אמנון כהן:
>
תגברו כבר. יש פה בחוק 300 שופטים יטפלו בזה.
<אלי בן-ארי:
עוד עורכי-דין, עוד שופטים.>
<קריאה:

בשביל מה? בשביל מה?

היו"ר אמנון כהן:
פרנסה. 

ארז קמיניץ:
הוא חוזר כמו מנטרה. גם אנחנו נחזור. זה מגיע לבית-משפט כך או כך. אז אנחנו אומרים פחות - - - >
<אלי בן-ארי:>
זה לא נכון.
<היו"ר אמנון כהן:
עו"ד אלי בן-ארי, דבר אלי עכשיו.

<אלי בן-ארי:
לא, אבל מה שהוא אומר זה חשוב. הוא אומר: זה בסוף יגיע לבית-משפט בכל מקרה. זה ממש לא נכון.

>
יהודה זמרת:>
הייזם - - - 
<אלי בן-ארי:>
כשזה מגיע היום לוועדות ערר. יש שני חברי מועצה שהם חברי אופוזיציה שאנחנו בקשר איתם לגבי העניין הזה, שעושים בזה שימוש. בחלק גדול מאוד מהמקרים ועדות הערר שבראשם עומד משפטן. ועדות הערר המחוזיות שהם גם מתאימות יותר, כי הם מבינות יותר את המטריה, עצרו את המקרים האלה. בחלק גדול מהמקרים ואם ידידי מר ארז קמיניץ לא מכיר, אני אשמח להביא לו דוגמאות.
<היו"ר אמנון כהן:>
תתקדם עו"ד אלי בן-ארי. תתקדם.
<אלי בן-ארי:>
אני רוצה – בתור חבר ותיק בדיונים האלה – להתייחס לשתי נקודות שהם לא קשורות ישירות לאיכות הסביבה, אבל הם עלו כאן ונראה לי שחשוב להתייחס אליהם. הנקודה האחת, היא במידה מסוימת מה שהעלה  ח"כ אורי מקלב לגבי האפשרות של הגדלת יחידות הדיור, שנמצא כאן. ארז ציין – דרך-אגב בצדק מבחינה טכנית – שמדובר פה בסטייה ניכרת ולא סתם סטייה - - - . מה יכול להיחשב ומה לא?

יש פה אפשרות לדירה של 70 מטר – ח"כ אורי מקלב אמר בצדק – למה רק להגדיל אותה ב-15 מטר? אם אפשר, הרי המטרה זה לאפשר כמה שיותר איכות חיים לאנשים – במיוחד כאלה שנמצאים בדירות קטנות – רואים את זה באזורים כמו רמלה. אני מכיר בתל-אביב ביד אליהו, דירות שאפשר להרחיב אותם גם ביותר מזה. אם אפשר לעשות את זה, תוך שימוש בכלי הזה, שזה כלי שהוא כלי הקלה, שהרבה פעמים הוא בעייתי. אבל במקרה הזה הוא יכול מאוד לעזור. אז למה לא לעשות את זה? 
לכן מה שאנחנו מציעים – התייחסנו בעניין הזה בשעתו גם בנוגע למה שקיים היום בהיטל השבחה. היטל השבחה עד הגדלת דירות של 120 מטר לא גובים ובצדק. בצדק גמור. כי אם מאפשרים לדירות קטנות לגדול זו אחת התרומות הגדולות ביותר שמערכת התכנון יכולה לתת לאזרחים הקטנים.
<היו"ר אמנון כהן:>
מה אתה מציע פה?
<אלי בן-ארי:>
אני מציע לעשות אותו דבר. להגיד: עד 120 מטר אפשר, לא משנה כמה זה, לא משנה מהתמ"א 37 - - -
<היו"ר אמנון כהן:>
לא לתחום את זה 15 מטר, אלא עד 120 מטר. 

<אלי בן-ארי:
עד 120 מטר אפשר לעשות את זה אפילו בהקלה. 

>
<היו"ר אמנון כהן:
>
תרשמי, זו הערה חשובה.
אלי בן-ארי:
מעבר לזה, אגב, זה הצד השני של העניין. אם זה דירות של 200 מטר - - - 

איריס פרנקל-כהן: 
מה עם האינטרס שיהיה תמהיל דירות גם מבחינת גודל? כלומר, כזה שיאפשר - - - 
קריאה:

הוא לא רוצה להגדיל דירות. הוא רוצה את האפשרות שדירות קטנות  - - -
<שמאי אסיף:>
אפשר להגדיל דירות. תלוי איך עושים את זה.
<היו"ר אמנון כהן:
זה לא סותר. הוא אומר 15 מטר או יותר.>
קריאות:

- - - 

<יהודה זמרת:>
אבל הדירות הקטנות ייעלמו לנו. כשאנחנו עושים את התוכנית אתה רואה את הראייה הכוללת כמה דירות קטנות יש. 

איריס פרנקל-כהן: 
ואז הם יגדלו. הרי אנחנו עכשיו עם כל המחאה החברתית מדברים על זה שצריך להיות תמהיל דירות גם מבחינת הגודל. 
<היו"ר אמנון כהן:>
הוא רוצה לשפר את הדיור שלו, אבל אין לו כסף לדירת ארבעה חדרים להוסיף עוד איזה 300-250 אלף. הוא רוצה להגדיל את הדירה שלו. אין לו כסף. 
איריס פרנקל-כהן: 
- - - גם זה יעלה לו.
<<היו"ר אמנון כהן:
הוא רוצה בחצי מחיר מזה לבנות עוד חדר קטן.

>
אלי בן-ארי:>
צריך לזכור עוד פעם זה לא חובה. יש מקומות שאי-אפשר. זה לא חובה לתת את זה. אם הבן-אדם גר בדירה של 60 מטר ואומר לעירייה: אני רוצה 120 מטר. אומרים לו: טוב, אבל יש מקום רק ל-40 מטר. הוא לא יקבל.
קריאות:

- - - 

<שמאי אסיף:>
מה זה לא חובה?
<אלי בן-ארי:>
אבל תשקלו גם את הצד השני של זה. דירות של 200 מטר לעומת זאת, אין סיבה להגדיל אותם בכלל בהקלות. מי שיש לו דירה של 200 מטר זה מספיק.
איריס פרנקל-כהן: 
ואם יש לו 10 ילדים? אולי זה לא מספיק.
<<היו"ר אמנון כהן:
לגופו של עניין.

>
אלי בן-ארי:>
הנקודה האחרונה מתייחסת בהיבט היותר כולל לנושא הזה. אני מאמין, שוב אני עוסק קצת בתחום הזה - - 
<היו"ר אמנון כהן:>
אמונה שלמה.
<אלי בן-ארי:>
- - האמונה שלי אף פעם לא שלמה לגמרי. אני מאמין ברמת סבירות גבוהה, שבמידה ובאמת החלק הזה של החוק יתקבל והוא יכנס גם לתוקף, מספר שנים אחר-כך – אני מניח שעוד כולנו נזכה לראות את זה – יחזירו איזה שהוא אלמנט של הקלות ושימושים חורגים. משום שיש קשיים מסוימים שבאמת תוכניות לא יפתרו אותם. 

אני אתן לכם דוגמאות. מישהו שבא אלינו ומסתבר שהקים בית חצי מטר מעבר לקו שאישרו לו. אותו בית בדיוק, בטעות המודד שלו התבלבל. אז היום הקלה פתרה לו את הבעיה הזאת. להגיש תוכנית חדשה זה יכול להיות סיפור. לכן מה שאני חושב, מה שאמרו בשלטון המקומי, למרות שהאינטואיציה של אנשים שעוסקים בסביבה, מכירים עד כמה מנצלים לרעה את ההליכים האלה. האינטואיציה להגיד: לא רוצים כלום.

אבל בסופו של דבר יכול להיות, שצריך להשקיע מחשבה - - 
<היו"ר אמנון כהן:>
להציג גמישות מסוימת לנושא מסוים נקודתי כזה.
<אלי סבן:>
הפתיעו אותנו, את השלטון המקומי.
<אלי בן ארי:>
- - כולל לגבי שימושים חורגים. משפט אחרון שיפתור את החשש של ארז, שאנחנו בעד גני-אירועים, אנחנו לא כל-כך. אם מקדישים קצת מחשבה לעניין של איך מגדירים שימוש חורג – ניתן לאפשר לעשות אותו, כדי שיפתרו את אותם בעיות של אנשים שמנהלים משרדים בבתים, של אותן עקרות בית ששומרות על ארבעה ילדים מהשכונה וזה שירות מצוין, אבל אם העירייה תופסת אותם אז פה יש בלגן. 
אני שמעתי את זה במידה מסוימת גם – מה ששמאי אמר – יש דברים שאולי היה ראוי לא להתערב בהם. ודווקא אותם דברים נכון היה גם להתייחס אליהם במידת הצורך כשימוש חורג. 
אני חושב שאפשר לתת הגדרות. למשל, ששימוש כזה יהיה מצומצם בהיקפו, שיהיה ללא אלמנטים של בינוי של קבע, שיהיה ללא השפעה מעבר לתחום התוכנית. דברים שאפשר לקבוע אותם ואפשר להותיר את האפשרות הזאת בכל זאת. שוב, אם יסתבר בתוך שבע שנים שבאמת לא צריך את זה. 
<שמאי אסיף:>
מצוין. אני בעד. רק שיהיה בתוכנית לא בחקיקה. כל מה שאתה אומר זה מצוין אבל בתוכנית.
<היו"ר אמנון כהן:>
תודה. איגוד מהנדסי ערים ביקשו לדבר.

 <אלי סבן:>
דיברתי גם בשמם.
<<היו"ר אמנון כהן:
אנחנו שמענו את כל ההערות ואנחנו מגיעים למר שמאי אסיף וחבריו.
>
אורי מקלב:>
אדוני היושב-ראש יש לי כמה הערות.  

<היו"ר אמנון כהן:
עוד הערות יש לך? >
<אורי מקלב:
לא היתה לי רשות דיבור מסודרת.>
<היו"ר אמנון כהן:>
אתה קיבלת רשות דיבור מעל ומעבר וכמובן שתקבל גם עכשיו. אני רק מבקש אדוני, מכובדי, אם יש לך הערה ספציפית או תיקון כזה או אחר שאתה על-פי ניסיונך חושב שזה יפתור חלק מהנושאים שהעלו כאן הנציגים מהמשלחות של כל גוף וגוף, שהם ישקלו את זה בדיונים אצלם. פתרון כזה או אחר שאתה חושב. כי את הרפורמה צריכים לקדם אותה. 
אבל כמובן נקדם אותה שהציבור יוכל לעמוד בו וכמובן זה האופי של הדיונים שאנחנו שומעים את כולם ואז אומרים: רגע פה לא חשבנו עד הסוף, פה לא שמנו לב להערה כזו או אחרת. גם הנושא של מי הגורם המתאים למשל להחליט בנושא הקלות ושימושים חורגים. 
החוק אומר רשות הרישוי ויש פה לא מעט אנשים שאמרו שוועדה מקומית עדיף שתהיה טיפה יותר מורחבת, ראייה ציבורית גם, לא רק מקצועית. כי אנחנו יודעים לגבי החלטות שרוצים לקבל בוועדת כספים לפעמים, האוצר בא עם דבר מסוים ואתה מסתכל בראייה ציבורית זה לא כל-כך מסתדר. 
אנחנו חברי-כנסת ונבחרי ציבור שמשנים, מעדנים, משנים פה ושם. לכן פה המקום אם יש דברים מהניסיון שלך דברים שאתה חושב, תן להם לחשוב עד שיגיעו לדיון הבא או עד שנבוא במשא ומתן לגבי סעיפים אחרים שיחשבו על זה, אז בשמחה. בבקשה ואנחנו נעבור אחר-כך לתשובה להערות. 

<אורי מקלב:>
אני רק רוצה להגיד לך באופן כללי. אתה צודק במקרים מסוימים ואתה מבקש ממני ואני גם עושה את זה, אני יכול להביא את ההערות שלי. אבל לפני זה אני אמרתי גם בהתחלה. אני חושב שעצם בכל הרפורמה בנושא הזה, הגישה לא היתה נכונה וגם לא סבירה בעליל וגם לא מציאותית. בנושא של שימוש חורג בוודאי היו צריכים לעשות כאן רפורמה. היו צריכים לעשות תהליכים אחרים. רק לא בשיטה הזאת של להפסיק את זה, אלא לדעת איך מקיימים את זה. 
להבדיל בין השימושים החורגים הגדולים, כמו המקרים האלה שאנחנו באמת מכירים אותם, שהופכים מבנה תעשייה נניח למסחר, לבין השימושים החורגים הקטנים האלה שגם הם קיימים. או שנעשים היום בעבירה או כאלה שבאמת נרדפים על-ידי השלטונות שזו גזירה שלא יכולים לעמוד בה. זה הייתי מבין, ולייעל את תהליך הבקשות לשימוש חורג שהם יהיו גם יותר ציבוריות במקרים מסוימים. 
כיום אנחנו נקטנו בשיטה: תשמעו, אנחנו מגבילים את זה בזמן. לא יהיו יותר הקלות, לא יהיו יותר שימושים חורגים. אנחנו נסתמך על מה שיש. אף אחד לא יודע מה זה, גם איך יראה, בין אם זה תוכנית במסגרת מקומית. איך היא תיראה. אם היא תהיה הרבה יותר טובה או פחות טובה מתוכנית היום, מבקשה לשימוש חורג במקומות מסוימים, אפילו כיום שגם מקומית. 
גם הבקשה הזאת של הערים שהרשויות יכינו תוכניות כוללות, אני לא יודע איך עושים דבר כזה. אני לא מאמין שיכולים. רשות שלא תעשה את זה תפגע באלה שמבקשים את השימוש החורג. רשות שתעשה את זה תפגע בתושבים של המקום. יחליטו באופן כולל לאפשר גני-ילדים, לאשר מרפאות, לאשר דברים של שירותי חינוך, רווחה או דברים חברתיים ובסוף שבאים ליישם את זה במקום, אישרו את זה באופן כללי העירייה. כן אישרו אותו, לא אישרו אותו - - -  

<היו"ר אמנון כהן:>
יש גמישות, אבל אמרו שיש גמישות. יתנו גמישות מסוימת. נגיד יגישו שבאזור, באתר הזה יהיו מספר נושאים או מספר עסקים שיתנו שירות לאזרח ויהיה מרווח כזה של אפשרות לשנות. נגיד תכננו נאמר גן-ילדים, אבל לא מתאים גן-ילדים או אין צורך יותר, כי האוכלוסייה הזדקנה יותר שם, הצעירים עזבו, אז דווקא רוצים את המכבסה שם, אז יתאימו את זה על-פי קריטריון כזה. כך התרשמתי.
<אורי מקלב:>
אם אתה כבר נגעת בנושא של מבנה ציבור, אני דיברתי באופן כללי, לאו דווקא על מבנה ציבור. מבנה ציבור, ודאי, איך אפשר להסכים להגבלה הזאת? מי כמוך, אתה באופן אישי, גם מייצג אוכלוסייה לא - - - באופן רגיל מוסדות חינוך יש. אתה יודע שאתה מייצג אוכלוסייה ולא קטנה במדינה הזאת שאין באופן טבעי. אין מוסדות חינוך. אין לא מבנה מגן-ילדים ועד בית-ספר, אין דבר כזה. הכל נמצא בשימושים חורגים. 
דרך-אגב גם במגזר הערבי. כל גני-הילדים בעיר המזרחית נמצאים בשימושים חורגים וגם ימשיכו להיות בשימושים חורגים. הם לא יוכלו להמשיך ככה.  
<היו"ר אמנון כהן:>
מה מציע כבודו?
<אורי מקלב:>
אני חושב שבסעיף הזה – אם אתה אומר לשבת – אז לשבת על שינוי כל הסעיף ולא רק שיפורים כאלה ואחרים, מתוך ניסיון. והנושא גם של הרחבות דירה. אני שוב חוזר, הגזירה הזאת, להגיד את זה על אדם שיש לו אחוזי בנייה. אנחנו מדברים כאן על אנשים שמבקשים הקלות במסגרת הקלות בקו בניין והקלות אחרות. לתת את האפשרות. למה אנחנו מגבילים את זה? 
אנחנו מגבילים את זה, אנחנו נותנים את זה רק למי שלפני 2002 ומי שמ-2002 לא. בהנחה כזאת, בהנחה אחרת. אנשים שיודעים גם היום שיש להם זכויות והם קנו את זה על סמך זה. באופן כללי יש דינמיקה בהרחבות הדיור ובשימושים בתוך דירה. אני לא יכול לקבל את הגישה שמי שיש לו משפחה גדולה יקנה דירה חדשה. 
<ארז קמיניץ:
מה לעשות?

<אורי מקלב:>
מה לעשות? כל אלה שהיום עושים את הבקשה, את המהפך החברתי או את הדרישה החברתית לדיור בר השגה, בעוד כמה שנים, אם ירצה השם, כל אלה ויתנו להם ויפתרו להם את הבעיה בעוד כמה שנים. כל אלה גם יצטרכו דירות יותר גדולות. לא יספיקו להם הדירות של עד 80-70 מטר. אני לא נהיה שאנחנו נוכל לדאוג להם אחר-כך לדיור בר השגה.
>
<היו"ר אמנון כהן:>
יהיו בהגדרה של משפרי דירות.
<ארז קמיניץ:
>
לעולם לא יהיו דירות קטנות.
<היו"ר אמנון כהן:
תודה. משרדי ממשלה, תחליטו מי מתחיל לתת תשובות לכל ההערות שהושמעו ואנחנו נחליט אחר-כך איך לגשר בין הדברים שנתבקשנו לתת להם את הדעת לבין הבקשה של הממשלה. מקווה שנמצא את הנתיב המתאים. מר שמאי אסיף אתה מתחיל? רשמת הכל? לא פספסת כלום?>
<שמאי אסיף:>
כן. אני אתחיל. אני מניח שאתה תפסיק אותי באמצע. אם משהו יחסר אז ישלימו אותי חברי. קודם כל נדמה לי שמה שברור מתוך הדיון הזה זה, שהנושא הזה של שימושים חורגים, במידה מסוימת גם הנושא של הקלות זה כמעט מכת מדינה. שימושים חורגים היום זה אומר יש לנו מאות ואלפי, עשרות אלפי שימושים חורגים במדינה, שאינם מוסדרים בצורה מספיקה. זאת מערכת שאיננה שקופה ואינה מוסדרת.

אנחנו רוצים לשנות. הכיוון שהרפורמה הזאת מתווה זה לעשות שינוי, זה לא מצב שהוא תקין. זה לא מצב – לא רק שהוא לא תקין הוא גם לא טוב. זאת אומרת, יש המון חוסר וודאות, לא ברור. יכולים לצוץ לי בתוך הבניין שאני קניתי כל מיני דברים שאין לי מושג מה הם יהיו. אומנם מפרסמים ברגע המתאים שיש פה איזה שימוש חורג ויש לי זכות לומר את דברי בבית השכן או בבית שלי, בבית משותף. יש לי זכות לומר משהו, זה נכון. אבל בסופו של דבר יש כאן עניין של איזה שהוא משא ומתן ציבורי. יכולים לדחות את ההתנגדות וכולי. ואני בעצם נמצא בתוך מערכת שאין בה וודאות והכל יכול לקרות בה.

לעומת זאת, אם אני נמצא בתוך מערכת שבה ברור לי שיש גמישות יותר רחבה בעניין הזה ויש תנאים לכל שימוש כזה או אחר, אני יודע שהדברים הם ברורים ושום דבר לא נעשה מתחת לשולחן. לכן היום אני במצב מאוד רע וכל אלה שדיברו, רוב האנשים שדיברו אמרו: יש המון צרות עם העניין הזה. בעיריית תל-אביב יש שם אלפי רישיונות עסק למקומות שאינם מוסדרים, ובירושלים מקומות שאינם מוסדרים מבחינת תכנון ובנייה. ויש בזה גם סכנה וגם בעיות רבות אחרות שאינן פתורות. 
הרפורמה הזאת, השינוי הזה בחוק, בא להסדיר את הנושא הזה ולאפשר את הגמישות הזאת. לאפשר את הגמישות הזאת כך שהיא תוכל להיעשות בהיתר בנייה כמובן. בתנאי שתהיה איזושהי חשיבה מראש שתרחיב ותכליל את המערכת הזאת בצורה יותר ברורה בתוכנית.

כאן אני רוצה להדגיש. גם הדברים שח"כ אורי מקלב אמר וגם היושב-ראש אמר. צריך מראש להבחין בין מה זה קטן ומה זה גדול, צריך מראש להבחין מה מתאים ולא מתאים וכולי וכולי. כל מיני סוגים כאלה ואחרים. נכון. אבל החקיקה לא יודעת לעשות את זה, מטבע הדברים, וזה בעצם המקום של תוכנית לבוא ולומר את זה. וכל העולם הזה שאנחנו רואים אותו אחרי שבע שנים הוא עולם שבו באמת תהיה הבחנה כזאת ויגידו תראו: באזור הזה אנחנו כן מאפשרים עסקים קטנים אבל לא מאפשרים עסקים גדולים. אז אפשר להגיד מה הגודל המכסימלי, מה התנאים. בעיקר אפשר להכניס תנאים שקשורים באיכות הסביבה. זה מה שחשוב. 

אנחנו מוכנים שיהיה עסק אבל לא מוכנים שיהיה בו רעש ולא מוכנים שיהיו ריחות ולא מוכנים זה ולא מוכנים זה. אז צריך לכתוב את זה. יש תוכניות כאלה שכותבות שהמגבלות אינן מגבלות של שימוש אלא מגבלות סביבתיות שקיימות, וזה נותן פתרון לבעיות האלה בצורה הרבה יותר טובה. זה העולם שאנחנו חושבים שצריך להגיע אליו, דווקא מתוך זה שאנחנו בעד גמישות ולא נגד גמישות. 

אני אחזור תיכף לנושאים של שימושים חורגים. אני רוצה ללכת לפי הרישום שרשמתי. לגבי גמישויות, אני  עונה למר אלי בן ארי בעניין הזה. אותו מגרש פינתי כזה או אחר, או לא פינתי, לא משנה, מגרש שמישהו בנה בסטייה מהמקום וסטה בכמה מטרים מהעניין הזה. אני מבטיח לך ב-90% מהמקרים הוא כבר קיבל את ההקלות שלו. זה המצב היום. הוא כבר קיבל את ההקלה שלו היום. ההקלה הגורפת הזאת שניתנה מתוקף החוק. שניתנת היום מתוקף החוק. לכן הוא לא יוכל להסדיר את זה בשום דרך שהיא אם הוא סטה במטר אחד מהתוכנית שלו אלא אם כן יעשה תוכנית נקודתית. זה מה שקורה היום בעניין הזה. אין דרך אחרת. אם מישהו סטה מעבר למה שמותר לו אז הוא גם אולי לא שם את כל הברזלים שצריך והבניין גם ייפול. יש כמה דברים כלליים שצריך להקפיד עליהם ואי-אפשר לפתור כל דבר בדרך של הקלות.

אנחנו בעד גמישות גם בנושא הזה. מה שאנחנו מדברים זה דווקא כן לתת את הגמישות. העניין הוא שצריך לתת את הגמישות בתוכנית ולא באופן גורף כאן באחוזים כאלה או אחוזים כאלה. להגיד חמישה אחוז, שישה אחוז וזה, אין לזה משמעות לעניין הזה היום בראייה של התוכניות הקיימות.

דווקא הדוגמאות שניתנו כאן לגבי מגרש פינתי שבו אחרי שעושים את התוכנית מסתבר שיש מגרש פינתי שהוא אי-רגולרי וכולי. מי יכול לדעת שבמקרים האלה – בלי לחלק את כל המגרשים אפילו, אם התוכנית אפילו לא חילקה עדיין את המגרשים – אבל זה סוג של תוכנית שבה נכון לדבר על אחוז כזה או על אחוז אחר. לא בכל מקרה זה תקף, יש מקרים שבהם זה לא תקף ויש מקרים שזה מיותר וזה מגוחך. היום בהקלות מי שיודע לעשות את העבודה ומכיר את הנושא, בהקלות אפשר היום להוסיף לבניין קיים שתי קומות, אפשר להוסיף גם שלוש וארבע קומות, בהקלה. אפשר לעשות את זה בהקלה.

אתה רצית בניינים, אתה קנית בית שהוא בין שתי קומות ובעצם מסתבר לך שבכל מיני מקומות צצים בהקלות – זה מה שקורה היום – עוד שלוש קומות בצורה כזאת או בצורה אחרת. זה דבר אבסורדי. אם הוועדה המקומית חושבת שנכון באזור הזה לתת חמש קומות, תתכבד ותגיד אני מוכנה לתת חמש ושש ושמונה ועשר קומות. יבואו התושבים יתנגדו, לא יתנגדו, יגידו: רוצים, לא רוצים. הוועדה המקומית תיקח אחריות ותגיד יש ואז בהיתרים כל אחד יכול – לא צריך בכל מקום בסתר להסתובב ברשויות ולהגיד: טוב, אז תנו לי עוד את ההקלה הזאת, את ההקלה הזאת וכולי. ואז הדברים צצים מכל מיני מקומות בעניין הזה.  
וזה חוזר גם לנושא של הרחבות דיור. אני רוצה לומר משהו לעניין הזה. מטבע הדברים גם התוספות האלה שאנחנו מדברים עליהם הם מידה מסוימת של פשרה. אני מודה. בתוך ההתנהלות בממשלה היתה בעניין הזה איזושהי פשרה. וכאן בעצם לאיזה כיוון אנחנו שואפים שיקרה. הרי אפשר לתת עד 120 מטר. אני רוצה לצייר לכם בשנייה את המשמעות של מה זה אומר שאני בהיתר מאפשר עד 120 מטר דירה. אם יש שכונה גדולה – ואני עוד לא מתייחס לבעיה של המחאה ולכל מה שמדברים על דירות קטנות, על הצורך בדירות קטנות וכולי. אני לא מתייחס לעניין הזה, שהוא גם כן נקודה נכונה. 
אבל אני אומר: יש לנו בניינים היום, נניח יש בהם דירות של 70 מטר. סליחה, 70 מטר זה לא מספר טוב. 60 מטר אפילו, סתם לצורך האילוסטרציה. 60 מטר, יש הרבה מקומות שיש דירות כאלה. הבניינים עומדים כמו שהם עומדים היום. ברגע שאני מאפשר להגדיל אותם – בעצם במקרה הזה ללא מגבלה, החוק לא יודע לשים מגבלות בעניין הזה – אני מאפשר להרחיב אותם ל-120 מטר. אני מכפיל את הנפח שלהם. לפחות מכפיל, זה יותר מלהכפיל. 
מי שמכיר את זה, זה יותר מלהכפיל, כי אני מוסיף ממ"דים ואני מוסיף מעליות ועוד כל מיני דברים וכולי וכולי. מחזק את הבניין. זה יותר מלהכפיל את הנפח. זאת אומרת, כל בניין שהוא כזה, הוא כפול בנפח שלו. זאת אומרת, זאת משמעות שהיום ממבט הציפור של החקיקה, שמסתכלת גורפת על כל המדינה, אתה יכול לעשות נזק אדיר. ואז מה בעצם יהיה? בעצם אל תעשה תוכנית בכלל. שלא תהיה תוכנית. כל אחד שרוצה להרחיב, ירחיב.  יש מקומות כאלה בעולם. יש הרבה מקומות בעולם שבהם בונים ללא היתרים. ללא שום דבר. 
<אורי מקלב:>
אתה מביא דוגמאות קיצוניות שלא קיימות בכלל. כמה יש כאלה שהדירות של 60 מטר שיש להם אפשרות להכפיל אותם מבחינת אחוזי בנייה?
<שמאי אסיף:>
זה מה שמציעים כאן. זה מעבר לאחוזי בנייה. סליחה, זה מעבר לאחוזי בנייה.
<יהודה זמרת:>
היתה הצעה של עו"ד אלי בן-ארי שעד 120 מטר ירחיבו בלי תוכנית.
<אורי מקלב:>
לא, מה זה בלי תוכנית. אם לאדם יש אחוזי בנייה - - -  
<שמאי אסיף:>
אני עניתי להצעה של מר אלי בין-ארי. קודם כל, במקרה כזה צריך לעשות תוכנית לפי דעתנו.  

<היו"ר אמנון כהן:>
דיברנו על הרחבה של 15 מטר ואז פה מר אלי בן-ארי אמר שכמו שיש בדברים אחרים עד 120 מטר, אז שיהיה פתור.
<שמאי אסיף:>
חבר הכנסת אורי מקלב, שיהיה ברור, ההגדלה כאן של 15 מטר וכולי זו הגדלה מעבר לאחוזים הקיימים, זאת הכוונה. מעבר לאחוזים. כי אם יש אחוזים הוא לא צריך אף אחד הוא מוציא היתר וזהו. אין בעיה בכלל.
<<היו"ר אמנון כהן:
אוקיי, תתקדם.>
אורי מקלב:>
זה מגביל אותו ב - - - 
<<שמאי אסיף:
זה לגבי הנושא הזה. עכשיו היתה שאלה, אני עובר סעיף-סעיף.>>
<אורי מקלב:>
איך בן אדם שאין לו אחוזי-בנייה יכול לבנות, שיש לו דירה של 80 מטר ואין לו - - - 

היו"ר אמנון כהן:
תב"ע נקודתית.

<<אורי מקלב:
תב"ע נקודתית אז זה אומר - - - 

קריאות:

- - - 

>
שמאי אסיף:
אנחנו מציעים לאפשר לו. אנחנו מציעים לאפשר. זאת גמישות.>
<יהודה זמרת:>
היום לא מוסיפים - - -
<שמאי אסיף:>
חבר הכנסת אורי מקלב, אתה מבין שאנחנו בעד ההרחבות האלה. 

<אורי מקלב:
היום גם אי-אפשר להוסיף. היום אם יש לו 80 מטר ואין לו אחוזי-בנייה הוא לא יכול להוסיף.>
<שמאי אסיף:
הוא לא יכול להוסיף. >
<אורי מקלב:
מי כן יכול להוסיף? מי שיש לו אחוזי-בנייה. יש לו בעיה של מגבלה של קו בניין, של דברים אחרים שהוא צריך לקחת בחשבון.>
<ארז קמיניץ:
>
לא. רגע, רגע, אנחנו רוצים להסביר משהו בקשר לסעיף.
היו"ר אמנון כהן:
למה הפסקת מה שמאי אסיף?

<שמאי אסיף:>
אני שמח שעוזרים לי.
<ארז קמיניץ:
>
אני רוצה להסביר רק את הנקודה הספציפית הזאת, ששמאי יוכל לשתות בינתיים. היום אתה לא יכול – כמעט בשום מקרה – להרחיב דיור או להגדיל את זכויות הבנייה אם אין לך את האפשרות הזאת בתוכנית. אם יש לך אפשרות בתוכנית ובמקרה בנית בצורה כזו שהגעת עד קו הבניין ולא ניצלת את זכויות הבנייה שלך, בהקלה אתה יכול לנסות ולבקש, לצורך ניצול כל זכויות הבנייה קצת להקל בך בקווי הבניין. זה  יישאר. נשאר כמו שזה לתקופה של השבע שנים וכולי. פה אנחנו מציעים משהו חדש נוסף. 
<אורי מקלב:>
בתקופה של השבע שנים ולאחר השבע שנים?
<ארז קמיניץ:
>
אני מסביר משהו אחר. פה יש הצעה נוספת חדשה אחרת, שהיא להוסיף זכויות בנייה של 15 מטר.

קריאה: 
בהקלה.
<ארז קמיניץ:
>
בהקלה. להוסיף זכויות בנייה של 15 מטר או עד 25 מטר אם זה יותר מ-70 מטר. אז יש פה דבר נוסף. זה חידוש, זה לא קיים היום בחוק בכלל.
<אורי מקלב:>
ראש הממשלה שיציג את זה בתוך התוכנית שהוא עושה עכשיו. אנחנו עכשיו נאפשר בחוק הזה לתת לאנשים תוספות של 25%, יכול להיות גם יותר, מ-70 מטר הרי אתה לא מגביל.
<ארז קמיניץ:
>
לא, זה 15 מטר או 25 מטר לדירות מעל 70 מטר.
<<אורי מקלב:
25% זה לדירות של עד 80 מטר. זה נותן את המשוואה.>>
<שמאי אסיף:>
גם דירות יותר גדולות יש לפעמים דברים שצריכים, צריכים להוסיף חדר, צריכים להוסיף מרפסת. מאפשרים גמישות. הטענה שלי רק שהגמישות הזאת אי-אפשר לתת אותה באופן גורף בגלל שאנחנו נהרוס את הערים שלנו, נהרוס את הישובים שלנו ואנחנו לא רוצים לחיות בעולם הזה. לגבי השאלה של האם במקרה הזה נכון שיחליט מהנדס הוועדה או הוועדה. אז אני רוצה לומר ככה, קודם כל הסמכות היום היא בידי  - - 
איריס פרנקל-כהן: 
הוועדה.
<שמאי אסיף:>
- - בידי הוועדה. יש אפשרות ביניים של רשות רישוי כמו שהיא היום, דהיינו יושב-ראש הוועדה ומהנדס הוועדה. זאת אפשרות הביניים, זאת בעצם הסמכות שניתנת היום כדי להוציא היתרים. אנחנו חושבים שלהוציא היתרים – קודם כל As of right זאת אומרת, בלי שינויים כאלה ואחרים – ברור שמהנדס הוועדה יכול לעשות. 
עכשיו נשאלת השאלה: האם את ההקלות האלה – כשאנחנו מדברים על דברים מינוריים קטנים, הקלות הם דברים קטנים ושימושים חורגים שאני מקווה שהם יהיו קטנים ומינימאליים – בסופו של דבר חשבנו שבשביל להקל על הפרוצדורה הזאת ובשביל למנוע לחצים פוליטיים על העניין, להשאיר את זה בידי הגופים המקצועיים. אז כמובן יכולה להיות טענה שהגופים המקצועיים הם גם הם חשופים ללחצים, גם הם חשופים לשחיתות וכולי. 

איתן גינצבורג:
רק הפוליטיקאים מושחתים.
<שמאי אסיף:>
אפשר כמובן להחליט. אנחנו חשבנו בנושא הזה של ההקלות. אני לפחות אין לי עמדה חד משמעית בעניין הזה, רק אני אומר שאני חושב שאם רוצים להקל, צריך להקל. הפרקטיקה אומרת בהרבה מאוד מקרים שבלאו הכי ההחלטות האלה נעשות על-ידי מהנדסי הוועדה. 
אבל יש מקרים שונים שהפרקטיקה – בסופו של דבר זה או או. הם לא יושבים ביחד אף פעם כדי להתייעץ בעניין הזה. שני האנשים האלה. הם לא יושבים, אבל יכול להיות שזה נכון.
איתן גינצבורג:
זה לא נכון, זה לא נכון.
<שמאי אסיף:>
אין לי את כל הדוגמאות. בסדר. יכול להיות, אם זה ככה, אני אפילו מוכן לחזור בי ממה שאני אומר כרגע. בכל מקרה אני אסביר מה היתה הכוונה במקרה הזה. לגבי הנושא, מה שנאמר לגבי גני הילדים. ברור לחלוטין שהמצב היום הוא בלתי תקין. הוא קשה מאוד. הוא קשה מאוד על כולם. מה שאנחנו מנסים לעשות כאן, זה לנסות לפתור את הבעיה הזו.
לכן אני שמח שמי שמייצג את גני-הילדים ברך על העניין הזה. לגבי הנושא של הלבנת גני-ילדים קיימים, אני רוצה להגיד רק תראו יש לא מעט דברים – אני יכול להגיד לטעמי גם הרבה מאוד – דברים או בנייה ושימוש במדינה הזאת שצריך להלבין אותו, אם רוצים להלבין אותו. יש הרבה דברים. אז יש פה הסקטור של גני-הילדים, אחר-כך באות המסעדות ו"אומרות" יש הרבה דברים. סליחה, - - - ויש גני-אירועים ויש גם הסקטור החקלאי – סליחה שאני אומר את זה – מצטיין בהרבה מאוד שימושים חורגים כאלה ואחרים, יש סקטור ערבי יש בו הרבה מאוד היתרים - - - 
<שולמית ביסמנובסקי:>
רק יש הבדל אחד קטן בין גני-הילדים לכל יתר הדברים, שאחרים יכולים לקבל רישוי עסקים וגן-ילדים גם אין לו הליך לרישוי עסק. זאת אומרת, אין לו שום הליך חוקי לעשות את העבודה חוקית.
<שמאי אסיף:>
זה טעות. מה שאת אומרת זו טעות בסיסית. 
<שולמית ביסמנובסקי:>
למה?

<שמאי אסיף:
>
כיוון שקבלת רישוי עסקים לא פותר מהליך של שימוש חורג. להיפך, בדרך-כלל מה שקורה, כשבאים לבקש בקשה לרישוי עסקים, אומרים להם: חבר'ה, סליחה אני לא יכול לתת לך רישיון לעסק אפילו יכולתי, סליחה, אפילו אם הייתי רוצה לתת לך רישיון עסק, אתה סליחה תתכבד ותעשה הליך של שימוש חורג. 

<שולמית ביסמנובסקי:>
נכון, אבל נותנים לך תוכנית איך לעשות מסעדה וכמה מטר וזה ובגן-ילדים אין תוכנית. אין אף תוכנית בשום רשות מקומית. אם אתה רוצה היום לפתוח גן-ילדים בצורה חוקית אין לך תוכנית אפילו.
<יהודה זמרת:>
הרשות לא מגישה אותה. המסעדה מגישה את התוכנית שלה.
<שמאי אסיף:>
אני ממליץ לכם כגני-ילדים לא לנסות להכניס את גני-הילדים למסגרת של הצורך ברישוי עסק. אני לא ממליץ לכם ללכת גם בכיוון הזה. אתם לא רוצים. כיוון שיושבים פה אנשים שדאגתם זה בריאות הציבור ובטיחות העניינים וכולי, יכול להיות שהיה נכון כן לעשות את זה.

<שולמית ביסמנובסקי:>
אתה צודק. אתה צודק. אנחנו מוסד חינוכי לכל דבר ואנחנו רוצים - - - אתה צודק.
<שמאי אסיף:>
בסדר. אז אנחנו רוצים להקל במקרה הזה. אבל לגבי הלבנת גני-ילדים קיימים, אני לא רואה הבדל הלבנת גני-ילדים לבין הלבנה של הרבה דברים אחרים בעניין הזה. אין מנוס מאשר – מה זה להלבין? לקבל את האישור המתאים – אין דבר כזה להלבין. כי את בדרך שאת מלבינה את 200 גני-הילדים שאת חושבת שהם ראויים, את גם באותה הזדמנות מלבינה את ה-500 שהם לא ראויים. זה את לא רוצה, את לא רוצה גם לילדים. אז צריך לעשות עבודה, צריך לבדוק אותם אחד-אחד. צריך לבדוק אותם. ולכן אני אומר צריך לעשות את זה בהליך של היתר וזה הליך שאנחנו מציעים לעשות את זה. זה מה שאנחנו מציעים כאן. בסוף זה בהיתר.
<שולמית ביסמנובסקי:
- - - אבל בשבע שנים. לא בעוד שבע שנים.
>
<היו"ר אמנון כהן:
זהו, זהו, פה אין משא ומתן.>
<שמאי אסיף:>
לא, לא בעוד שבע שנים. אפשר לעשות היום תוכנית. אני מציע – אם יש יוזמה וארגון של גני-ילדים – אני מציע לו – ואמרתי את זה כבר לא פעם – ברשויות המקומיות להגיש תוכניות ולהגיד: בתוכניות קטנות שאומרות: אנחנו אומרים שבכל השכונה הזאת, בתנאים כאלה בקומת הקרקע או בתנאי שיש חצר מספיקה ובתנאי הזה והזה. 
אני עכשיו אכתוב לכם את התוכנית תוך כדי הדיבור. אתם יכולים אחר-כך בהקלטה להוציא את זה. ולהגיד בתנאי הזה והזה והזה, ואני יכול להגיד את התנאים. להגיש תוכנית כזאת, לאשר אותה בוועדה המקומית ולקבל את הגושפנקה. 
עכשיו, אם הוועדה המקומית אומרת: אני לא רוצה גני-ילדים אז אתם לא רוצים שהכנסת תאכוף עליהם את העניין הזה. כל הפילוסופיה או כל הגישה של החוק הזה זה כל הדברים הטובים – שכאן שמענו בהערות – הם נכונים. אבל צריך להגיד אותם בתוכניות. אנחנו מדברים על ביזור כי לא ערי באר-שבע, באזור תעשיה בבאר-שבע, במרכז תל-אביב ובקיבוץ של בית-אורן. לא אותו דבר. הדברים הם שונים.

לכן, בשביל זה צריך להסתכל על זה ברמה של הרשות המקומית וכל הרעיון הוא לבזר ברשויות המקומיות. הכלים, הכלי הנכון לעשות את זה – זה תוכנית. לכן – זה מתקשר לנושא האחרון שאני אומר – האם להגביל את זה בשבע שנים? כי באים ואומרים: אל תגבילו את זה בשבע שנים. כשיהיו תוכניות – יהיה בסדר. זה ברור שיש לזה את ההיגיון של הצד האחד. אבל יש לזה גם את הצד השני.

 החקיקה הזאת מנסה לשנות את סדרי- העולם הקיימים. סליחה, זה מה שאנחנו מנסים לעשות. זה מה שהממשלה קמה כדי להציע ולעשות ונדמה לי שאנחנו היום בשלים עוד יותר בגלל כל המחאה וכל מה שקשור בעניין הזה, להגיד: כן, המצב הקיים הוא לא מצב טוב. החקיקה הזאת אומרת לכולם, כולל הרשויות המקומיות. אני לא יכול בחקיקה לאכוף את הרשות המקומית לעשות כל מיני דברים, אלא רק על-ידי זה שאני מגביל אותה בכל מיני זמנים ואומר: אם לא תעשי משהו אחר-כך תהיי במצב יותר גרוע. 

נכון. אתם כולכם צריכים היום – גם אני – לקום מכאן אחרי שיאושר מה שיאושר ברגע שיאושר ואת השולחנות האלה לעשות ברשויות המקומיות ושם לעבוד. כל הלוביסטים וכל העורכי-דין וכל האנשים שעובדים בעניין הזה. תלכו לשם, תלכו למוסדות התכנון תגידו: תאשרו תוכניות, תסדרו לנו את המרחבים שלנו. זה המקום. זאת הזירה הנכונה כדי להסדיר את העניין הזה ולא כאן לסדר את זה בכל מיני חקיקות שיאפשרו דברים כאותיים שהם גם לא שקופים, שימושים חורגים והקלות - -  

<שולמית ביסמנובסקי:>
אבל ראשי הרשויות רוצים לעזור ולא יכולים.
<שמאי אסיף:
- - סליחה, ולכן אם ראש רשות רוצה לעזור, יתכבד - - >
<שולמית ביסמנובסקי:
הוא לא יכול.>
שמאי אסיף:
- - אז היום החקיקה תאפשר לו ותחייב אותו אפילו. ויגידו לו: יש לך שבע שנים. גם יגבילו אותו בזמן. זה לא הרבה כסף לעשות תוכנית. תאמינו לי. 
<היו"ר אמנון כהן:
תתקדם הלאה.>
איריס פרנקל-כהן: 
דווקא בנקודה הזאת. ומה דעתך על ההצעה שהעניין הזה ייכרך בנושא התוכנית הכוללנית. כלומר, ההנחה היא שתוך ארבע שנים צריכות להיות תוכניות כוללניות. כשלאחר מכן התוכניות המקומיות הן מפורטות - - - 
<היו"ר אמנון כהן:>
מה שדיברו פה הקבלנים וזה שכל עוד לא יהיה את זה - - - 
<שמאי אסיף:>
חבל, זה פוגע ברוב האנשים שדיברו כאן. אני אסביר לך למה. כי אני רוצה מחר להסדיר את העניין.  

<היו"ר אמנון כהן:>
לא הסדרת, לא הסדרת.
<שמאי אסיף:>
לא, לא, אני רוצה מחר להסדיר את גני-הילדים בדרום תל-אביב, בשכונות דרום תל-אביב או בשכונת יפו גימ"ל, יותר קטן אפילו בשכונה יותר קטנה – סליחה, אני מכיר את תל-אביב – אפשר לעשות את זה גם בקטמונים, לא משנה, בכל מקום. אני יכול לעשות היום לעשות תוכנית ולהגיד שאני מאפשר במקום הזה לעשות בקומות הקרקע גם חנויות וגם גני-ילדים וגם זה וגם זה וכולי. ולמה שצריך בעניין הזה. במגבלות של איכות סביבה וכאלה ובמגבלות כאלה ואחרות של משרדים שנכניס לתוכנית בעניין הזה והתוכנית תעבור את הפרוצדורה שלה. אפשר לעשות בלוח זמנים קצר. וזה ועדה מקומית יכולה לעשות. 

<היו"ר אמנון כהן:>
אבל יש ועדה מקומית שלא עשתה. אתה רוצה שיעשו. לא עשתה. יש לה מיליון דברים אחרים.
<שמאי אסיף:
לא, לא, אבל זו שאלה אחרת. אני עונה כרגע על השאלה.

>
אסף אדלשטיין:
אבל היום עם שימוש חורג היתר הבנייה - - - 
איריס פרנקל-כהן: 
למעשה אותה שאלה. כי המוטיבציה, שאלת המוטיבציה של הרשות.  יכול להיות שגני-הילדים "ילכו" לרשות והרשות "תקשיב" ורשות אחרת לא "תקשיב", כי יש לה על סדר-יומה מספיק דברים אחרים. ואז בעצם נשאלת השאלה: האם לא לאפשר את האופציה - - 
<יהודה זמרת:>
אז היא יכולה לעשות תוכנית נקודתית.

איריס פרנקל-כהן: 
- - סליחה, מר יהודה זמרת. האם לא לאפשר את האפשרות, שבאותה רשות שלא הרימה את הכפפה ולא הכינה תוכנית כללית מהסוג הזה, שזה רעיון מצוין, יכול להיות שבאמת אפשר היה לעשות אותו גם לפני עשר שנים. לא צריך היה לחכות לרפורמה בשביל זה.  

<שמאי אסיף:
לא, היה צריך לחכות לרפורמה, בגלל שהיום יש שימושים חורגים. זה נורא פשוט לעשות את זה – כאילו. זה כאילו פשוט.

>
<יהודה זמרת:>
האינטרס אומר לא לעשות את זה, כי יש לך שימוש חורג. מה - - - כדי לפתור את הבעיה באמת, את צריכה לדאוג שלא יהיה את ה - - - כי המפלט הזה גרם שבמקום להיכנס להחלטה איך אני רוצה לראות את העיר כולה, איך אני רוצה לחלק אותה.
<שמאי אסיף:
>
לא, לא הבנתי את העניין הזה של התוכנית - - - 
איריס פרנקל-כהן: 
למעשה מה שהטיעון שלכם אומר, זה אנחנו נוריד את הסכין אחרי שבע שנים על מנת שלא תהיה המוטיבציה שלא להשתמש בכלי של תוכניות. 

<שמאי אסיף:>
לא, כדי להכין את התוכניות עד אז. לתקן את התוכניות עד אז. כי אם לא תהיה לנו מגבלה אז לא תהיה לנו מוטיבציה. ואנחנו רוצים לעשות את השינוי הזה כדי לאפשר את כל הגמישות הזאת שקיימת, את כל הדינמיקה הזאת שעליה מדובר כאן וכל-כך דיברו עליה. אנחנו מאוד בעדה. 
יש שאלה אחרת, יש שאלה גדולה ושאלה מאוד גדולה: האם העובדה שבאופן בלתי-מתוכנן ובאופן ספונטני אזור התעשייה תלפיות הפך להיות אזור מסחר האם זה דבר טוב? כי ברגע שאחד נכנס ושניים נכנסו והשלישי בא ואמר: חבר'ה אם נתתם לשניים ושלושה, לי לא תתנו? איפה זה, זה לא צודק, זה לא פה, זה לא שם. הוא יכול ללכת לבית-משפט ולהגיד: למה הוא כן ולי לא וכולי ואז הפסדנו את כל אזור התעסוקה שם באזור הזה. 
איריס פרנקל-כהן: 
זה דווקא מצדיק את התוכנית הכוללנית מר שמאי אסיף.

<שמאי אסיף:>
אותו דבר יכול לקרות בפלישה – אני אספר לכם מההיסטוריה – במרכז תל-אביב, בתקופתי כשהייתי שם, נכנסו בלב תל-אביב באופן גורף שימושים של משרדים ודחקו את כל המגורים מתוך מרכז תל-אביב. אז בשביל משרד היו מקבלים תשואה הרבה יותר גבוהה מאשר עבור מגורים באותה תקופה כשהאוכלוסייה הזדקנה וכולי וכולי. 
ואז יום אחד כשרצו לחזור צעירים אמרו: גוועלד, אין לנו איפה לגור הכל תפוס הכל משרדים. עוד מעט אפשר לסגור את העיר בעניין הזה, אין ילדים, אין אנשים. באה אז העירייה היתה צריכה לעשות עבודה מונומנטאלית. היתה צריכה לשנות מדיניות, להגיש תביעות משפטיות נגד כל אלא שבשימוש חורג, בהיתר או לא בהיתר, בצורה כזאת ובצורה אחרת. ובאמת היתה עבודה אדירה בשביל לעשות את הפעולה הזאת. 

אני אומר: למה צריך להגיע למצב הזה, שאם אתה רוצה גמישות אתה נותן את הגמישות, אם אתה לא רוצה את הגמישות אז אל תיתן את הגמישות. תשנה את מדיניות באופן מאוד שקוף וברור ותראה ראייה כוללת של העניין הזה. 
<היו"ר אמנון כהן:>
אתה לא עונה מר שמאי אסיף. אני אומר: אנחנו רוצים שהחוק יכנס לתוקף, ועדות יוקמו, הכל יוקם ואז למעשה זה אחרי שנתיים. לאחר מכן אנחנו נגיע לשבע שנים. היו עיריות שעמדו עוד לפני כן עשו, תוך שנה מיום שנכנס החוק, עשו את הכל. אבל יש עיריות שהיו להם דברים אחרים לעשות. לא היה בסדר העדיפויות שלהן, לא עשו. 

<ארז קמיניץ:
>
יהודה, אם אנחנו נגיד - - -
<<היו"ר אמנון כהן:
לא עשו. אז אני אומר: כל עוד זה לא נכנס לתוקף אל תצפה לזה.

>
שמאי אסיף:>
אז הם לא יעשו. הטענה שלי שהם לא יעשו. 
<היו"ר אמנון כהן:
למה אתה מעניש את האזרח?

שמאי אסיף:
אני לא מעניש את האזרח. אני רק - - - 

ארז קמיניץ:
>
לאזרח יש מפלט כי הוא יכול להגיש נקודתית, ואנחנו ניסינו להגיד חזור ושנו בישיבה הזאת שהמצב של הגשת תוכנית נקודתית בעתיד לא יהיה שונה בהרבה מהמצב של הגשת שימוש חורג היום. 

<שי ברמן:>
מה זה תוכנית נקודתית? סליחה, במה זה כרוך? אני לא מבין את הטרמינולוגיה. 

<ארז קמיניץ:>
זה תב"ע. 

<שי ברמן:
>
סליחה על השאלה: אתה חושב שבן-אדם רגיל מהישוב יש לו את הכלים להתמודד עם הדברים האלה? סליחה שאני אומר את זה.
<היו"ר אמנון כהן:>
יש. זה יותר פשוט משימוש חורג היום.

<ארז קמיניץ:
כי אתה אולי לא מכיר את כל הרפורמה ויודע מה אמור להיות בעתיד.

שמאי אסיף:>
הוא לא מכיר את הפרוצדורות.

<ארז קמיניץ:
>
אבל מה שיהודה אמר פה קודם וצריך להדגיש אותו וזה חוזר על עצמו לאורך כל הרפורמה. אנחנו מנסים לייצר כלים, בין היתר, לצורך תמריצים לפעולות שאנחנו מאמינים בהם. ואם אנחנו מאמינים בזה שצריך את השימושים החורגים וההקלות – לא להמשיך בתהליך הזה כמו שביקשו החקלאים ומרכז המועצות האזוריות וגם עסקים כאלה ואחרים – אלא לעבור לעולם מסודר של תכנון. אם אנחנו באמת מאמינים בזה אז צריך לתמרץ כמו שצריך. ואם אנחנו נגיד: עד שלא תעשה תוכנית כמו שאנחנו רוצים שתהיה - - 
<<היו"ר אמנון כהן:
זה תמרוץ.

>
ארז קמיניץ:
- - רק שנייה. אם אנחנו נגיד: עד שלא תעשו תוכנית, יישארו העניינים של השימושים החורגים וההקלות. אז הרבה מהרשויות שלא ירצו – לא יעשו.
שולמית ביסמנובסקי:>
האם יש עיצום נגד הרשות?
<ארז קמיניץ:
הם יגידו: אין בעיה, לא נעשה, יישאר שימוש חורג והקלות. לא קרה שום דבר. אם אנחנו נגיד שלא יהיו שימושים חורגים והקלות בתום שבע שנים או שבע פלוס - - 

<היו"ר אמנון כהן:
ואז הם יכנסו לפעולה אתה חושב.

קריאות:

- - - 

>
שמאי אסיף:>
אין גני ילדים לא יבחרו בו.
ארז קמיניץ:
תעשו לחץ במשך שבע שנים לא יהיה נזק.
<שולמית ביסמנובסקי:
אבל בינתיים נוצר נזק.>
<שמאי אסיף:>
סליחה, אי-אפשר לשים את כל האחריות על כנסת ישראל. סליחה, למרות שכתפיה רחבות ו-120 איש מאוד-מאוד חשובים ויש להם המון סמכויות. יש רשות מקומית. אם רשות מקומית מחליטה שהיא לא רוצה גני-ילדים אצלה. היא לא ילדים. אז או שיבחרו בה בפעם הבאה או שלא יבחרו בפעם הבאה.
<היו"ר אמנון כהן:>
אבל הציבור יסבול בינתיים עד שיבחרו, יש לו חמש שנים.
<שמאי אסיף:>
אבל מה זה הציבור? הם מייצגים את הציבור. 
<היו"ר אמנון כהן:>
אבל בחרו אותו. הוא הבטיח שיעשה. הוא לא עשה. 

<<שמאי אסיף:
אני אומר לך, אם במקום ללחוץ פה באופן גורף ילחצו במקומות הנכונים, ישיגו הישגים הרבה יותר טובים בעניין הזה. וזה הרעיון של הביזור.

>
<היו"ר אמנון כהן:
טוב, תתקדם הלאה. סעיפים הבאים. עוד הערות.
>
שמאי אסיף:
אני גמרתי.

ארז קמיניץ:
>
לדעתי, ענינו על הכל. יש כמה דברים שאמרנו שנבדוק, שהתחלנו לבדוק בין ההתנגדויות. לעניין תקופת ההתנגדויות אנחנו גם מסכימים לבדוק.
<היו"ר אמנון כהן:>
יש כמה דברים שח"כ אורי מקלב צריך לבדוק, לתת תשובה.
<היו"ר אמנון כהן:>
כל המשלחות שלחו חומרים לוועדה, גם ליועצת המשפטית. אנחנו בוודאי במשא ומתן מעבר לדיון כאן. אנחנו ננסה להכניס לתוך החוק, עד כמה שאפשר, את הדברים החשובים שהעליתם. יש פה גם בעיה שחברי-כנסת עדיין לא מסכימים על עצם הכיוון עד שלא ישתכנעו שאכן הדבר לא ישאיר איזה שהוא חלל או אי ודאות כזו או אחרת. למשל אנשים דיברו כאן על האיש של המכולת שהוא הרבה מאוד שנים נמצא שם. אחרי שבע שנים מה יהיה גורלו. 
עד שלא נשתכנע שהדברים האלה פתירים ובאים לידי ביטוי, שיש מספיק מרווח טיפול או החלטה לרשות מקומית לגבי בעיות נקודתיות כאלה או אחרות שצצות, גם המרווח שעליו דיבר מר יהודה זמרת, לגבי החלטה אם באזור מסוים יהיה כך וכך עסקים מסוימים לטובת הציבור ואם יש אפשרות לראש העיר לקבל החלטה על-פי דברים שמשתנים באזור, להחליט יותר הסעדה ופחות בילוי או יותר בילוי ופחות הסעדה. את המרווחים האלה אנחנו רוצים בסך-הכול להיטיב. 
מצד שני להוריד את הנושא של הקלות ושימוש חורג. כל הנושא הזה צריך איכשהו לטפל בו. הרעיון הוא חשוב וטוב. אבל אנחנו לא רוצים להגיע דרך גיהינום לגן עדן. אנחנו רוצים לראות שכמה שפחות אנשים יגיעו לבתי-המשפט.  הדברים יהיו פשוטים. זה מטרת החוק שיהיה פשוט. כל נושא או כל תוכנית בדיון אחד או בוועדה אחת. זה צריכה להיות המטרה. זו צריכה להיות הראייה הכוללת. 
אנחנו נתחשב בכל מה שכתבתם ואנחנו נשתדל לבוא גם במשא ומתן עם הממשלה שנפשט את הדברים עד כמה שאפשר ועם מרווח איזונים ובלמים בכל נושא ונושא. תודה רבה לכל המשתתפים. 
<אורית אורנת:>
מה יהיה בדיון הבא?

<היו"ר אמנון כהן:
הדיון הבא יהיה דיון חשוב. נושא של מתקנים ביטחוניים. היועצת המשפטית של הוועדה כבר מנהלת דיונים גם עם משרד הביטחון, גם עם משרד המשפטים, עם משרד הפנים. הנוסח עוד לא הופץ? 

>
איריס פרנקל-כהן: 
לא, לא, הופץ.
<היו"ר אמנון כהן:>
אז תפיצו את הנוסח. שאנשים יכינו את ההערות שלהם. הדיון הבא יהיה על הנושא הזה. לאחר מכן יש לנו בקנה הדיונים של פיצויים בגין פגיעה מתוכניות בנושא היטלי השבחה ובנושא של הפקעות. זה דיוני המשך. כל מי שיש לו עניין בנושא המתקנים הביטחוניים כמובן יוכל להגיש את ההערות לוועדה. 
<אורית אורנת:>
אם אפשר להודיע לפחות שבועיים שלושה מראש מתי הדיונים?  

<היו"ר אמנון כהן:>
אנחנו מפרסמים באתר אינטרנט של הוועדה - מיוחדת. יש אתר מיוחד לנושא הזה. גם הערות אפשר לשלוח לשם. גם כל הפרסומים שאנחנו צריכים לשלוח לכל אלה שמשתתפים, גם לגבי ההצבעות בעתיד, שפרק מסוים כבר סיימנו להתדיין עם הממשלה. אז בפרק הזה כבר הגענו להבנות. הנוסח להצבעה יופץ. אז כל אחד ואחד מהגופים ידע גם לשכנע חברי-כנסת לפי העמדות שלו שהוא ירצה. 

אנחנו נפיץ את כל הדברים האלה. לכן לעקוב באתרי האינטרנט.

ארז קמיניץ:
זה לא מופיע כרגע.

איריס פרנקל-כהן: 
לא, לא.

<היו"ר אמנון כהן:
>
כרגע עוד לא מופיע. עוד לא הגענו. בגדול אני אומר שכל יום שלישי יש דיון פה. ממשיך להיות דיון כל יום שלישי מ-11:00 עד שעה ארבע, לפחות עד ארבע. לפעמים עד ארבע וחצי-רבע לחמש, כי רוצים לסיים את הנושא. עד ארבע בכל מקרה. זה הדיונים שכל יום שלישי ימשיכו להיות. זו ועדה משותפת, לכן אנחנו עושים את זה בשעה כזאת עם ועדת הכלכלה. 
הנושאים והדברים גם מפורסמים, גם הערות כשלכם כתוב עד איזה תאריך להגיש, הערות בנושא זה וזה עד לתאריך להגיד את ההערות בנושא זה וזה. כי גם צריך לעבד את זה, לשבת מול הממשלה ולראות, לדיון אנחנו רוצים לבוא כבר מוכנים עם ההערות שלכם כשזה כבר מוכן, מובנה בתוך הרפורמה, בתוך החוק. 

אני מודה לכל המשתתפים. תודה רבה. הישיבה הזו נעולה.

<הישיבה ננעלה בשעה 12:24.>
